text:
家長要求學校增聘中國老師,讓學生學到最純正普通話,結果被圍插
呢幾年中港融合得咁快,梁振英之流嘅親共政客固然「功不可沒」,但係港豬們嘅推波助瀾亦起到非常重要嘅作用.例如有啲小學家長,一味以為乜都跟大陸果套,個仔將來就會好適應中國嘅環境,將來就會好有前途.咪玩啦.
日前家教會開會,有個虎媽(但本身無乜sense果隻)居然建議學校引入多啲中國嘅老師,等學生可以學到純正嘅普通話.
佢唔係講緊請普通話老師,係每一科都應引入中國老師.
大佬,你返學剩係為咗學普通話?啲中國老師本身無接受過港式教育,亦無接受過本地師資培訓,又唔明白香港人嘅文化,試問佢點會同學生好好相處得到?邊有可能教得好啲學生?
再講,即使來自中國,都唔一定講到純正普通話.就算講到純正普通話,佢又唔係教你講,有乜用?如果只係聽人講得多就會學得好一種語言,你叫個仔返屋企上網狂睇央視新聞咪得囉?
佢嘅建議一提出嚟,即刻比其他家長插到傻,連校長都忍唔住一路解釋一路暗串佢on9.最後,有個其貌不揚嘅肥師奶一句KO佢:點解你唔送個仔上去讀書?
係喎,上到去就唔驚聽唔到普通話啦.全場即刻靜晒,連老師都要忍笑.個被插家長谷紅晒塊面,之後全程無再出過聲,更趁休息時間靜雞雞走咗.
我睇佢應該係土生土長嘅香港人,點解可以咁心繫祖國?為小朋友好嘅話,真係要咁極端咩?我問我個仔,平日個家長嘅小朋友係點樣,我個仔話佢成日比人笑,因為佢講嘢會成日講講吓廣東話夾雜咗普通話,有時又會load唔到啲句子同詞彙要點表達.我估佢應該平日喺屋企被逼同阿媽講普通話,但阿媽自己又唔係講得好果隻,所以搞到個仔都兩頭唔到岸咁,連基本溝通都出問題.
我真係唔明,乜香港人真係要靠大陸先可以發圍咩?以前中國連彩電都無多部果時,香港人咪又係靠自己努力發達.依家中港融合咗,香港人機會比以前更加少咗,除非你係權貴,否則我唔覺得一個普通人可以靠大陸撈到幾多著數.
我希望個家長等高鐵通咗車,就快手送個仔去大灣區發展,並衷心希望佢唔好食到發瘟豬,返學時唔好地震冧校舍,繼續做個快樂的中國人.


c: text/html

text:
HW Motion Story
服務詳情
評語 提交評語
我係上網搵到HW Motion Story,覺得佢地嘅style幾好,唔會每段片都一式一樣,同埋價錢幾岩,所以就揀左佢地~~ 開頭用facebook同Chris&Henry溝通,佢地都覆得快,答得都好清楚,感覺佢地都係好有耐性嘅人.我地第一次去見佢地時,都感受到佢地好認真.佢地會首先聽下我地嘅故事,又會搵好多reference嘅片俾我地睇同參考,感覺佢地都係唔想做到條條片一樣,而係真係會花心機去為每對新人預備.
到第二次見面,佢地好用心咁go through 我地個rundown,睇得好認真,俾左好多意見我地.例如係朝早嘅時段,佢地會建議我地係玩遊戲同斟茶中間要留返啲buffer時間,俾佢地影媽媽幫我著裙個啲片段,尼啲都係佢唔同我地講,我地就唔知要預備嘅嘢.
Big day個日都好好,唯獨係佢地partner嘅Signature同我地期望有啲落差.佢地觀感係ok,但係佢地風格比較文青啲,就唔太係我地所預期個種.同埋有啲位我地無特別講點影,以為唔使講,但影出黎就唔似預期.... 例如係佢地去影對戒指,對戒指係有鑽石,所以我地都預計佢影粒石,亦無特別提,但係佢地就影咗戒指背面而唔係正面咁影,尼啲位都會有啲失望!不過Henry佢地就真係好盡責,除咗好專心咁執自己啲片,佢真係會趴哂係度幫我地影,認真「瞓身」!而且本身我地嘅rundown都已經好chur,佢地都無咩時間抖,得半個鐘食飯,但佢地為左幫我地影多啲,就連個好短嘅食飯時間都cut埋去~ 其實佢地可以選擇唔使咁chur,但佢地真係盡哂力咁幫我地!多謝佢地~!
我地開頭都煩惱緊要搵邊間公司去做big day photography~ 之後咁岩睇蘋果動見到一個Chris 同Henry嘅訪問,我地覺得佢地講啲普遍新人常犯嘅錯都好貼地,感覺幾好,就打算搵佢地傾吓.其實當時除咗Henry佢地,我地都有上網睇下其他公司,不過覺得好多好出名嘅大公司影出尼嘅質素都差唔多,但係收費就好貴.相對上Henry佢地質素ok,而且價錢合理,就決定揀佢地.因為當時我地喺澳洲,所以都係透過Facebook同佢地傾,佢地都回覆得好快.傾早拍晚播嘅時候,我地講完自己啲idea之後,佢地都會俾返專業意見,提醒返邊啲地方唔可行,又會提供其他方案俾我地揀.
我地覺得佢地整個團隊都好好人,好貼心!因為我地結婚嘅日子係冬天,都好大風~但係個日除左我嘅化妝師好照顧我之外,佢地都好照顧我.攝影師同助手都好關心我,成日都驚吹親我.除此之外,佢地亦好幽默,令到唔習慣面對鏡頭嘅長輩都可以好放鬆咁影相同拍片.另外,我鐘意佢地拍片會按住每個客人啲獨特嘅元素或格局去做,情節每一條片都唔一樣~唔會好似其他公司咁,好似有一條固定嘅formula咁拍,而係會有啲我地想要嘅元素!我地本身都有同佢地表達我地想條片有多啲我地講心底話嘅部分,接新娘個啲環節,同埋一啲細節位,佢地最後都整到出尼.佢地真係拍到一條片,紀錄咗一啲我地當日唔為意或者係錯過左嘅片段,等我地真係可以用條片去回味當日嘅每個時刻,所以我地都好滿意!
認識HW Motion主要係有朋友用過,自己之後上網睇過佢哋嘅片覺得佢哋嘅風格同自己都夾,就打電話去了解多啲.接電話嘅Henry態度都好nice,樂於解答問題同埋唔會hard sell.嗰次喺電話度我都問咗佢好多嘢,佢都好詳細咁解答.我聽埋佢報價之後都覺得OK,所以其實傾完電話我已經落咗訂,先約第一次見面.見到面都係再傾返啲細節,同埋了解多啲我哋想要啲咩,佢哋就再去安排.我主要係請佢哋幫手做早拍晚播嘅video同埋錄晚宴嘅片段,影相我就再搵咗另一間公司.
當日佢哋有2個人黎到,準時同好nice,而且感覺專業.我覺得佢哋真係影到好令人感動嘅感覺,捕捉到每個真摰時刻!我哋睇早拍晚播條片大家睇完都覺好感動.連一啲當日黎唔到嘅朋友睇返我哋段片都話好感動,有流眼淚!
後來佢哋就用個盒寄返啲片俾我,個盒都好靚,而且佢哋好細心,裡面仲放咗張thank you card.我覺得如果可以將嗰日拍過啲片,尤其晚宴時間嗰啲未剪接片段都可以俾埋我哋就更好!因為當晚晚宴時間自己都好忙,行出行入都唔多喺度,如果可以知道返晚宴嗰時係點感覺就更完整.不過我都知正常都唔會有剪接,所以只係一個小建議,而且佢哋嘅剪接真係做得好好,想捕捉感人一刻搵佢哋真係無錯.
我太太搵婚禮攝錄嘅時候比較過好多間唔同嘅公司,睇到HW Motion,就發現Henry嘅拍攝手法好岩我地.不論係剪接定配樂個啲嘅風格係比較簡單而且剪接位都做得smooth.我地一睇就已經好鍾意,所以就揀尼間公司.一開頭上去同佢傾就已經覺得大家係一拍即合,整個溝通過程都好舒服,我地講嘅野就已經係Henry佢地鍾意嘅野!除咗聽我哋講,佢地都有俾返好多意見我哋,感覺好friendly.
我地有D朋友分享過覺得結婚當日拍嘢嘅過程好急,但係我哋就無遇到呢個情況.Henry佢地都好就我地,無催我地,反而係一直跟住,係側邊配合返我地去影,佢主動配合我地多過要我地配合佢地哋拍攝.成個團隊都好nice,接新娘個嗰時可能我哋企D位角度唔好,佢地都會好細聲咁提一提我地就返個位,亦都同另外一間負責影相嘅公司溝通得好好,好融洽.因為我地係酒店出門,證婚係另一個地方,擺酒又係另一個地方,要走幾個地方都已經好攰,但係睇得出Henry佢地仲好精神,好活潑,好開心,真係好犀利!佢地真係好好,我無咩可以挑剔!
HW Motion係朋友介紹比我認識,我覺得Chris同Henry嘅團隊好有創意,而且好平易近人.我淨係book咗佢哋big day video shooting,由上晝出門開始拍攝,中間就去咗海濱公園影外景,最後再去證婚場地.佢哋嘅time control做得好好,而且好識捕捉我同我先生嘅互動,亦帶動咗成個拍攝氣氛,唔會出現dead air!出來嘅早拍晚播我自己都好滿意,特別係出門嗰時,佢哋引導到我哋講到心裏面嘅說話,拍出嚟真實得嚟又好感動.大家睇完條片都好滿意同感動,之後個個仲話想搵Henry佢哋幫手做event!

robotstxt: allowed

filter: keep


text:
SUNDAY
21st Oct 2018
包裝同樣行一貫嘅高質感華麗風,管身係金屬,色彩鮮艷,個樣真係贏晒♡
而Motemascara其實係分咗做三個系列,分別為自然系列,效果系列,同技巧系列.
由於小編嘅睫毛既短又稀少,所以覺得自然系列就真係太自然(笑),如果你嘅睫毛條件同小編差唔多,都係比較推介你用效果同技巧系列!接住落嚟,就等小編介紹邊三枝好用喇~
喺9枝睫毛液當中,小編覺得最好用就係效果系列嘅Dramatic (上圖右四)!
佢可以同時做到纖長同濃密,同埋根根分明嘅效果~更重要嘅係,膏體唔會太濕,一拎出嚟就可以直接上眼,唔洗用紙巾沾掉多餘嘅睫毛液,而且又唔會咁容易令啲睫毛痴埋一齊.
卸妝方面都好方便,用眼唇卸妝液輕輕敷一下就可以輕鬆卸乾淨~
要Keep到睫毛全日都唔塔又點少得睫毛打底!
呢枝Gloss & coat,係專門設計俾植過睫毛嘅人用,主要用嚟Keep住卷翹度同埋防暈染.有別於其他牌子嘅睫毛打底,佢嘅纖維和睫毛液都係黑色,咁就唔怕後面上睫毛膏上得唔勻露咗白色出嚟喇.
上完呢款打底,都會見到有少少纖長同濃密嘅效果,令後續嘅效果更好~
最後,呢一枝係Boost & primer,刷頭超級細,可以照顧到平時用大刷頭上睫毛膏個陣照顧唔到嘅位置,譬如眼頭,眼尾,同埋下睫毛等等,想個眼妝更精緻就靠佢喇~
Motemascara (全九款)
售價:1800円 (未含稅)


text:
陳健波 同梁君彥係我認為首要對付嘅立法會人渣之一,問題係一定要清楚話俾呢啲商界人渣聽,佢地投共嘅麻煩絕對係遠多過佢地得到.而 陳健波 做德國公司慕尼黑再保險(Munich Re),其實佢無乜條件可以投共,搵一堆寫流暢德文或英文嘅香港人去信佢間保險公司,佢自己慢慢喺中國嘅國有保險公司搵工喇.
陳健波 知唔知依家德國對中國嘅態度
德國對中國嘅態度,其實係越嚟越硬,由Linked捉諜報人員,到唔俾賣槍俾香港警察,甚至警車都唔賣得俾香港. 陳健波 作為一間德國公司在港嘅Advisory Panel成員,無乜理由唔知道依家德國發生乜事.
當然,無人叫你寫信去 Munich Re 喺香港嘅分公司,成班友趕住做中國生意,你封信好大機會立即攞去回收.最簡單嘅方法,就係寫信去以下 Munich Re 喺德國總部地址,要求炒咗 陳健波 呢個協助欺壓香港人民嘅仆街佢,地址喺呢度:
Munich Re
Königinstr. 107
80802 Munich
Email都唔夠好,喺德國,你寫封親筆簽名嘅信比較有誠意一啲.
如果 Munich Re 都無乜反應,下一步就做法就係將 陳健波 協助中共鎮壓香港人嘅事跡,交俾ZDF或ARD國內嘅成員台(唔好德國之聲中文部,要查嘢一定係ARD嘅國內成員台,例如rbb, NDR, WDR),德國電視台普遍當啲大公司係賊咁看待,經常有節目check啲商品得唔得,或者踢爆啲公司仆街嘅營業手法等等等.通常搞到上電視果陣,就會有人好好招呼 陳健波 呢條友.
有啲本土派好熱衷於冷嘲熱諷啲民主派,你可以笑泛民係廢,但本土派冷嘲熱諷之餘自己有乜成績交到出嚟.泛民幾廢都好,佢地嘅示威係仲有少少noise,但有啲本土派係不幸喺國際上連noise都無,咁你有乜資格笑黃之鋒,黃之鋒你幾唔妥佢都好,黃之鋒喺國際上有一定嘅noise.
如果本土派想自己證明泛民係廢,係一定要落手做,你唔搞遊行集會,咪去郵局KO咗 陳健波 ,甚至我建議用DHL直遞,因為DHL即係Deutsche Post,唔經香港郵局最安全.


text:
衰嘅女人我地會叫蕩婦,而男人基本上都叫賤男.蕩婦衰黎衰去都係果幾樣,而賤男變化就比較多,打女人係賤男,呃女人係賤男,食軟飯都會比人叫賤男.但身為中文名師嘅張欣欣為咗令各位同學仔更了解賤男為何物,不惜將多種賤男特徵放哂係自己身上,等大家一見到佢唔洗多講就即刻「哦,咁樣就係賤男啦.」
一個典型嘅男人最想做嘅係咩?咪就係自己有能力養起個老婆唔洗佢返工,最多係自己開鋪嘅咪等佢得閒返去比人叫下老闆娘,睇下盤數簽幾個名就閃得果隻.當然唔係個個都可以做到啦,但最起碼都想個老婆過得舒服小小.你睇下明星拍拖最怕係乜?咪就係戀情公開咗狗仔隊煩住自己老婆,搞到一個女人連小小私人空間都冇.但係張欣欣唔單止唔怕老婆比人煩,佢更加怕大家唔知道邊個係佢老婆,得閒就係面書提下佢同佢老婆乜乜乜,之後佢又麥麥麥咁,好完美咁免費用自己老婆幫自己造新聞.睇左佢幾篇廢話之後,我都忍唔住封鎖左佢嘅消息,真係好煩,亦替佢老婆慘.而啱啱網上流傳咗篇有關張欣欣點搞大學生妹個肚,點背住老婆偷食之類,消息係咪確實就同之前另一位名師「懷疑」叫雞一樣仲未知住,但網上同我朋友都信當中啱內容,點解一向多疑啱網民會咁快肯定佢就係賤男呢?冇啱,咪睇平時佢份係點囉.
我一向對所謂啱補習天王冇咩好感.教師除咗係份工,佢既責任亦非常之重要,到底會教出勇於企係街頭為香港爭取一切嘅學生定係一班DSE炒哂之後就去為兩雞野出賣良心嘅黑警呢?老師起到好重要嘅一步.老師人工高係因為佢嘅知識同埋依份責任,所以要比返相應嘅回報,咁係正常;但係一睇堆所謂名師試過話搵過百萬,然後又為咗咩肖像費之類嘈一大餐,而張欣欣都當自己個PAGE係廣告平台連活學想搵佢SELL兩句都問你拎錢,一個重利重到咁嘅人到底會點教班學生?定係真係用埋自己名氣同錢銀去呃果班學生妹?家長們自己諗下,特別如果你果個係女的話.
如果我搵到錢,我係會叫自己至愛唔好返工啦,出去搵朋友行街睇戲食飯啦.悶啦?去旅行囉,我有假我同你去,冇假搵你朋友陪你去.借佢個名宣傳?我係男人黎喎大佬,何況我係有料嘅洗靠爆我私生活嚟吸人氣?就算明星都唔鍾意人下下望實哂,想有私人空間,何況我老婆係個凡人呢?張欣欣先生,不妨多諗一下你老婆嘅感受啦好嘛,如果你唔係一個賤男的話.
相關


text:
晴晴,朗朗係我嘅一對寶貝,就讓我和晴,朗一起為大家發掘更多有關飲食,玩樂,培育,美麗,愛既資訊,咁就天天都是晴朗天啦!(≧∇≦)
小朋友成長中有唔同階段,晴晴即將升上小一,要同幼稚園階段講拜拜喇!嚟到一個階段嘅尾聲,梗係要好好慶祝一番啦!經常見到朋友仔響廸士尼影畢業相,既羨慕又葡萄!因為晴晴嘅學校未試過亦都相信唔會用呢種方式慶祝.好啦!一於連同其他媽媽組成一隊畢業生,一齊向廸士尼出發囉! 晨早起床清新開朗!天氣咁好,為我哋嘅畢業禮展開咗美好嘅開始!Gogogo~ 嚟到廸士尼門外嘅噴水池,個個畢業生都換上畢業袍,精神奕奕,個look係唔係好醒目呢? 畢業袍係特別為襯米奇而自己在外訂購嘅!米奇會著上紫色袍,我哋呢套畢業袍一定好襯米奇啫!小朋友們~ Are you Ready?? 離集合時間仲有少少空檔,每個畢業生都同家人影番張先~ 夠鐘喇!埋位!一個跟一個排好隊,心情越嚟越興奮喇! 見到佢哋穿上畢業袍嘅背影,有啲概嘆時間過得太快!由細睇到大,咁快就個個都畢業喇! 晴晴興奮嘅心情表露無遺,預備入去見米奇囉!
(看全文)
LEGO樂高積木陪著我們成長!朗朗從BB時代就已經好鍾意砌LEGO喇!由大顆粒,砌到細顆粒,難度越高就越鍾意.晴晴亦受住哥哥影響,一樣都愛上咗LEGO,有時唔識又可以向哥哥學習,透過砌LEGO促進兄妹關係都唔錯呀!既然家有兩個LEGO fans,當然唔會錯過荃灣廣場最近做梗嘅promotion啦!一齊嚟睇下有咩嘢好玩喇喂!LEGO Bricks誕生60週年,荃灣廣場特別同LEGO合辦「荃灣廣場xLEGO® 我們的遊樂場」,小朋友暑假又多個好去處喇! 場內所有佈置都係由積木堆砌而成,就好似走進LEGO世界咁呀! 好似呢部LEGO車咁,你哋估下用咗幾多粒LEGO砌成呢?答案係...多到數唔到~ XD 嘩!5米長嘅LEGO雙層巴士,整得好逼真!@.@ 上到去,除咗可以一嘗巴士司機癮之外,仲可以扮下乘客,晴朗都變埋LEGO人仔喇!XD 嚟到「搞『軌』火車站」呢度,晴朗先玩玩大顆粒
(看全文)
小朋友期待已久嘅暑假,終於來臨喇!一個學年勤奮過後,放暑假梗係盡情吃喝玩樂啦!唔知大家為小朋友安排好活動未呢?唔講真係唔知!成日以為「大樹先生的家」只適合7歲以下嘅小朋友,但係今年「大樹先生的家」所舉辦嘅夏令營原來7-10歲都參加得喎!上星期,我哋就係參加6-10歲呢個大group.除咗6歲嘅晴晴外,我見仲有8,9歲嘅小朋友參加.晴晴同啲大啲嘅小朋友一齊玩都玩得好開心呀!上完堂之後仲一齊去波波池同遊戲區度玩添!平時呢度係好少會見到超過7歲嘅小朋友加嘛!今次因為夏令營嘅關係,7歲以上嘅小朋友都可以入去玩呀!「大樹先生的家 - 暑假繽FUN夏令營」包括有足球班,LEGO班,瑜伽班,魔術班同甜品班,而家就等我哋為大家實地報導一下啦! 我是小小足球運動員要成為運動員,反應一定要夠!成班小朋友未warm up已經表現得好踴躍投入喇!果然有運動員潛質~ 教練陳sir先安排一啲熱身畀佢哋,跑圈,跳步
(看全文)
好快就到復活節喇!除咗到處都熱賣復活蛋外,各大小商場都會有不同佈置,好有節日氣氛!最開心就當然係一連幾天嘅假期啦!除咗朱古力復活蛋之外,其實可以花少少心思,創作復活節杯子蛋糕.我哋最近參加咗Baby Kingdom舉辦嘅「親子快樂復活節 Cupcake D.I.Y.」活動.不但好玩又好味,仲學識咗翻糖技巧添!一齊睇下當日盛況啦!到達會場嘅時候,嚇咗一跳呀!原來有咁多家庭參與,未試過響咁大地方學整嘢食㗎!好期待! 我哋將會整兩款cupcake,一款有雞仔,另一款就只得個兔pat pat,好可愛呀!唔知我哋又整唔整得到咁靚呢?hehee~ 事不延遲,來自Twinkle Baker Decor嘅導師開始教我哋點整喇!無論大人定小朋友都好專心喎!抵讚! 枱面上已經放咗預先整好嘅cupcake同埋材料,馬上動手囉! 首先就整咗白兔pat pat先啦!將白色糖膏分開兩份~ 再將其中一份分成一
(看全文)
一聽到「玩具"反"斗城」,有邊個小朋友會冇反應㗎?晴朗由細到大都好鍾意到「玩具"反"斗城」,除咗可以摸下,玩下唔同玩具之外,最重要當然係可能會有斬獲啦!感謝「玩具"反"斗城」嘅邀請!「Toy Fair 2018」有好多嘢玩!就好似去咗一個超大嘅遊樂場咁呀!而且費用全免!集齊吸印,仲送傑菲故事書一本添!一齊嚟睇下有咩啱玩啦!  一入門口就已經見到大大隻紅卜卜嘅Super Wing懸掛響半空中喇!咁吸睛點可以唔過去影相呀? 《SUPER WINGS》故事講述飛機機器人杰特同一班超級飛俠伙伴環遊世界,為小朋友遞送包裹及解決困難.  Majorette戰車賽道有1.5米之高,賽事一觸即發!先係朗朗嘅紅色車仔領先,但過完第二個彎反咗車,被晴晴果架過咗頭兼嬴埋添呀!XD 由於唔服輸,佢哋賽完一次又一次,好好玩咁喎
(看全文)
邊間buffet食物ok又可以有地方比小朋友玩下,等我哋可以食番餐安樂飯㗎?Panda Café位於荃灣嘅悅來酒店 (熊貓酒店) 櫈都未坐暖,即刻出去睇下有咩食先~ 海鮮類: 晴朗爸爸好欣賞啲龍蝦仔,密密食~ XD 冷盤類: 日本壽司,刺身類: 壽司係朗朗至愛呀! 我都唔執輸,食壽司開開胃先~ 熱盤類: 脆卜卜嘅天婦羅好味呀! 仲有湯麵counter 呢盤海鮮飯陣容好強勁呀! 新鮮即製海鮮湯 配埋蒜蓉法包正呀! umm....真係好鮮味,好like呢個湯呀! 除咗蒜蓉法包,都仲有其他包選擇㗎! 嚟到小朋友同女仕們至愛嘅甜品區喇!^o^ 試下個朱古力噴泉先~ 自己點朱古力漿,好有滿足感呀! 晴朗爸爸繼續拆龍蝦,食咁多值回票價啦!XD 仲有青口同螺呀! 甜品時間!Happy share~~~^^ 每款都唔錯,一齊share咪可以再試多啲
(看全文)
桂格燕麥係每朝早嘅指定早餐,唔係講笑,我真係朝朝食㗎!雞蛋鮮奶麥皮煮起,再加少少蜜糖,好味到食極都唔厭.但究竟除咗煮麥皮之外,桂格燕麥仲可以點煮?「叮」~ 不如搞搞新意思!一於諗個創新燕麥食譜,同大家開心「些牙」啦!芝麻西檸汁香煎燕麥豬扒 材料:(1) 梅頭豬扒 4塊(2) 桂格燕麥 10湯匙(3) 雞蛋 2隻(4) 芝麻 1兩 調味:(5) 水 2/3杯(6) 檸檬汁 6湯匙 (兩個)(7) 蜜糖 2湯匙(8) 鹽 2/3茶匙(9) 吉士粉 4茶匙(10) 粟粉 2茶匙 醃料:(11) 雞汁 6茶匙(12) 薑汁 4茶匙 材料準備好!可以開檀作法喇!^o^ 做法:1. 豬扒切小件,用肉錘將兩面揼鬆 (冇肉錘可用刀背代替) 2. 薑切片,放入攪拌器打碎 3. 用匙羹邊按壓薑蓉邊榨出薑汁 4. 用薑汁和雞汁醃豬扒 5. 豬扒掩約15-20分鐘,備用 6. 榨檸檬汁 7.
(看全文)
胃食兵團又四出搵食喇!今次我哋足不出戶就已經可以品嚐不同美食,皆因學識咗點用Deliveroo手機app呀!科技進步,就有呢個好處.不過咁樣會養懶人㗎喇!但響現今呢個爭分奪秒嘅時代,時間等於金錢,最緊要方便快捷丫嘛!每逢weekend,晴朗嫲嫲唔駛過來我哋屋企幫手照顧晴朗.我哋都會煮啲簡單嘢,出外食或者買外賣嚟應付三餐.自從用咗Deliveroo餐飲外賣服務之後,因為實在太方便,差唔多星期六,日都總會幫襯佢哋呀! 我哋曾經試過叫茶餐廳嘅食物,嚟到都仲熱辣辣㗎!*o* 又叫過上海料理,唔錯喎!唔係響deliveroo睇到都唔知原來屋企附近有上海餐廳,晴朗都食得好開心!^o^ 香港人始終有種地道情懷,心血來潮好想食車仔麵,結果真係如我所願,理想達到呀!*o* 可能大家會覺得,呢啲嘢周街都食到啦!但係我哋響呢度住咁耐,都唔知原來附近有車仔麵食.一開app就搵到想食嘅嘢,仲要送到嚟屋企.真
(看全文)
每次去旅行都好鍾意響行程安排一啲觀景嘅景點,欣賞景色之餘,又可以回味一下旅遊點滴.聽講有間主打睇風景嘅餐廳可以睇晒成個蘭陽平原嘅景色,無論日景定夜景都一樣咁靚!感覺上,夜景應該會多一份浪漫美,一於安排晚餐去睇下囉! 兔子迷宮係一間位於山上嘅餐廳,招牌上果隻鬼鬼祟祟嘅兔仔,就好似想帶我哋入去佢嘅世界一樣,好有神秘感~ 又去新地方玩,晴朗梗開心啦!已經急急腳唔等我喇!^^''' 晴晴見到餐廳門外兩隻大bear bear超興奮,仲同佢哋一齊打韆鞦添呀! 入到餐廳內,第一件事就係被大大塊黑板吸引住,即管盡情發揮無限創意啦! 餐廳裝修簡潔舒適,在昏暗嘅燈光之下,舒服到有啲想眠一眠...zZzz.. 開心大發現!原來餐廳名乎其實,真係有兔仔㗎! 餐廳內仲設有一個打晒燈嘅攝影角落,好專業喎!唔只可以同bear bear玩,仲可以大玩自拍添! 鮮黃色嘅餐廳外牆上,又見到鬼祟兔嘅蹤影喇!
(看全文)
男孩子特別喜愛砌lego,砌模型,我哋今次向難度挑戰,試下電動摩天輪拼砌積木.朗朗都係第一次接觸需要用電嘅模型咋!趁開學前砌好佢先!好期待完成品呀!購自玩具“反”斗城(Toys“R”Us)嘅電動摩天輪玩具,建議適合7+歲數玩,朗朗你得6歲咋喎!有冇信心先? 有新玩具玩,梗係有啦!睇個樣簡直信心十足呀! 即刻快手快腳拆包裝,心急得佢丫!第2樣又唔見咁快手~@.@ 睇下說明書先~ 首先要砌摩打部份 跟住說明書逐個step咁砌,裝啲組件落去嘅時候要小心數清楚,多咗或少咗都有可能會影響摩天輪嘅轉動㗎! 然後就要搭建摩天輪個支柱喇! 啲組件咁細,要搵適合嘅材料都好考眼力㗎! 砌嘅時候亦需要到小朋友專注力,不過如果件事係小朋友喜歡嘅就冇難度啦! 朗朗一鼓熱誠咁砌,似乎同我一樣咁期待完成品喎! 透過組件嘅拼砌同接駁,可以提升手部大小肌肉
chinglongtin 12,241
我哋一向番工或者送番學都係搭小巴多,習慣會開少少窗等空氣流通啲.唔知係唔係因為新工作搭多咗巴士,日日要困響焗促嘅巴士車廂度,轉工後都好似冇停過病.晴朗爸爸建議我放定啲口罩落手袋,隨時可以攞出嚟用.最近,我就試過一款口罩同以往用開嘅好唔同,一定要同大家分享下呀! 尚方抗菌口罩響香港生產,配方由香港浸會大學中醫藥學院合作研發.配方響香港,中國同歐美等地已經攞咗專利註冊㗎喇! 有好嘢當然要預埋晴朗一份啦!尚方除咗有出成人口罩,亦貼心咁出埋小童口罩~ 成人口罩有水蜜桃同茉莉花味兩款~ 水蜜桃味道比較甜啲濃味啲,就好似啱啱切開咗個新鮮水蜜桃傳來陣陣香味咁呀! 而茉莉花就比較清香啲,有啲似坐響花樽隔離嘅感覺,好舒服! 至於小童口罩就只有水果味,但見到咁色彩繽紛嘅熊仔公仔已經覺得好吸引喇! 晴朗知道有新嘢梗係搶住嚟試啦!果然不出所料,印有公仔嘅口罩特別受小朋友喜歡! 晴晴第一時間被口罩嘅
chinglongtin 12,241
普天同慶嘅聖誕節又嚟喇!每年聖誕,我哋都好鍾意入主題公園感受節日氣氛.今年海洋公園嘅聖誕活動好豐富!鍾意去玩嘅朋友又點可以錯過呀?快啲跟貼啲,跟住一齊嚟「聖誕全城HOHOHO」啦!去玩!去癲!嚟Ocean Park~ 晴朗知道可以去海洋公園,之前一晚好早就上床瞓覺喇!一朝早大家都朝氣勃勃,心情特別興奮呀! 入園後第一件事就係去海洋公園其中一個景點 -「怡慶坊」~ 好心急呀!好快就可以感受「超時空魔幻匯演」喇! 排隊入場囉!行快啲啦! 嘩!超巨型LED科幻舞台!加埋燈光同舞台效果,十足十去咗紅館睇show咁呀! 晴朗嘅眼神話咗畀大家知佢哋係幾咁期待呢場魔術表演呢~ 我哋要準備接受一場魔幻考驗喇! 事不延遲,魔術師在台上大玩小把戲,先同觀眾來一個熱身~ 玩完啤牌又玩繩索,魔術師技術精湛,加上幽默風趣嘅談吐,牽起連場笑聲~ 魔術師仲會同台下觀眾互動添!大家都按住指示用手夾住個鼻,
chinglongtin 12,241


text:
最近傳媒爆料,原來摩連奴同迪甘斯有詳談過普巴的「戰略意義」,因為呢位法國球星不止在球會,更在國家隊表示過自己想打433陣式中嘅左中場位置,想自己進攻多啲,唔想防守.但原來2位名領隊都不約而同地拒絕咗普巴.但係點解呢?佢哋睇到啲咩呢?答案可能要問另一位法國人皮利斯.
皮利斯咁樣評普巴:「對秘魯一戰普巴表現最為成熟,佢完全主宰球賽.當時佢打簡單足球,非常有效率,甚至稱得上控制了整個上半場嘅節奏.下半場法國將防線壓後時,普巴表現出嘅防守力亦係非同一般.442陣式之下,普巴同尼高路簡迪分擔更多防守責任,相比起433陣式俾普巴太多空間了.442先啱佢,普巴係要俾心機精神去防守先發揮到力量,因為佢係世上最好嘅中場之一,有球在腳時你根本唔需要為佢擔心.」
無錯,其實普巴發揮唔到在於一個好簡單的原因:唔乖.以佢嘅身型,腳法,保護皮球嘅能力,絕對係一等一嘅中場球員.不過佢唔係一位出色嘅攻擊球員,比起馬迪爾,福仔,佢嘅單對單突破能力無得比;比起盧卡古,伊巴,佢嘅埋門能力亦唔見得好.但身在中場中,走上走落去破壞對方控球權,控制攻守節奏,指揮進攻,甚而係中遠距離的射門都非常出色.有佢鎮守中場,其實隊友個心好定當.
只不過佢又真係好大細路,要威要出名,要入波要歡呼,所以一直都只係想打進攻位置,要揚名立萬成關鍵人物.更大件事係,佢只係著眼於大戰同可以「響朵」嘅賽事,變相對陣中小型班就行行企企唔願走多步,令外間對佢嘅期待一一落空,亦令佢嘅表現越來越唔穩定.但無論係摩連奴,迪甘斯定係皮利斯,都明白放任佢想點就點,對球隊對國家隊都唔係好事.
打國家隊,為國打超正經賽事,乖咗嘅普巴表現可圈可點.但一返到曼聯,又會係咩光景?如果佢恃住「我拎過世界盃,我是王」嘅態度,咁睇嚟曼聯今季都係無爭標之相;相反如果佢終於明白犧牲自己一時嘅榮辱先係正確態度,乖乖哋腳踏實地打實而不華的足球,同馬迪穩住曼聯中場線,有佢帶領嘅曼聯絕對可以行遠好多!


text:
宏芙羅 必去景點及Thep Kinnaree附近酒店推介
Thep Kinnaree附近酒店預訂
神秘優惠價幫你慳更多
即時揭開神秘優惠價,慳得更多
宏芙羅必去推介 - Thep Kinnaree
想去 宏芙羅 自由行?等 Hotels.com 帶你玩盡 宏芙羅Thep Kinnaree 啦!留意我地文章,話你知去宏芙羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宏芙羅Thep Kinnaree 附近有咩酒店,等你更加容易計劃行程,慳返酒店來回景點嘅時間.
宏芙羅Thep Kinnaree 自由行
去得宏芙羅Thep Kinnaree 自由行最緊要一定係揀啱日子去.一啲熱門景點例如,宏芙羅 嘅 Thep Kinnaree,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宏芙羅Thep Kinnaree 交通
想去Thep Kinnaree 暢順無阻濟,最好就係出發前,睇清楚宏芙羅Thep Kinnaree 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宏芙羅Thep Kinnaree 必食必買攻略
宏芙羅Thep Kinnaree一直都係旅遊熱門地點,去到宏芙羅Thep Kinnaree,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
通常香港時間日間,我唔會發文回應五毛啲無理攻擊,但我對澳門人在英國唔會容忍,我依家十分積極確認呢個垃圾五毛page嘅admin身份,我時聞香港都可以起到底,其他嘅我一律會追殺.但五毛啲混淆視聽,特別 網購 當水貨,我係必須回應.
網購 有無報關係關鍵
我一直唔用水貨客嚟形容中國南嚟買奶粉班仆街,我係用走私客,我點解會提限奶令,因為我係做貿易出身,做貿易,無論出入口,只要係有報關,出口同入口兩邊國家都有常規程序,有報關,有交關稅,有報稅,就係合法交易,喺歐洲好多國家,一般零售商係必須要攞到政府批准,因為涉及徵收銷售稅,所以我每一張單都有EU VAT ID,我全部掛號寄香港,所有信封都有CN22報關表格亦係呢個原因,唔係走私就無問題.如果澳門人在英國,就一定做唔到 網購 ,條友唔公開身份,亦唔見得有EU VAT ID,喺德國,無商業登記,無註冊Steuernummer同UsT-IDNr(即係VAT ID)做代購係犯法,喺英國,都係一樣,否則邊個尊重歐盟嘅法律,我仲要每個月交稅表俾政府.當然,我有Steuernummer同UsT-IDNr,我嘅貨源根本唔係啲鋪,而係批發商買,啲批發商全部都知我賣去邊,呢個就係個腦仲喺中國走私漏稅模式嘅五毛唔會明.
而基本上,我係唔會想出口嘢去中國,所以我係連shop.martinoei.com都封晒澳門同中國IP,封澳門係保安因素,都係果句,我確認咗澳門人在英國嘅真身,我會解封澳門IP,但中國係,我根本唔想出口去呢個國家.好多所謂海淘,或去香港買奶粉啲友仔,根本係走私,逃避中國嘅關稅同管制,呢種行為,亦係我提出限奶令,以及後嚟都同意林忌嘅修正方案,即係現行限奶令嘅做法嘅原因.帶奶粉入去中國,根本係唔合法嘅走私行為,由七,八十年代走私冷氣,雪櫃嘅行為係一樣,所以我根本唔會做.但澳門人在英國呢啲五毛,就係混淆視聽,所以我對呢啲五毛及其朋友我會加倍奉還,絕不客氣,五毛以為對住個keyboard幫中共做嘢咁過癮.


text:
劉秀成的故事
經歷早幾年德育及國民教育科(國教)風波及去年佔領行動後,剛發生嘅港大學生會佔領校委會會議及禁錮校委事件,再喚起各界關注青年問題,但係咪再強推國教或辦兩地交流團就可以解決問題呢?藝育菁英主席方黃吉雯最近就搞咗個以「家」為主題嘅青少年繪畫比賽,作為成員嘅立法會前議員劉秀成(Patrick)就認為,繪畫有助青年人認識香港及增加歸屬感,好過強推國教喎.
除了教小朋友速寫,劉秀成仲重返香港大學教書,佢話自己七十歲了,教書可以常常和年輕人一起,覺得自己都年輕啲,開心啲.
唔使成日留喺香港開會,劉秀成早前去咗內地安徽參觀,見到當地發展咁迅速,內心都有啲驚訝同羨慕.
咁大件事都唔記得,劉秀成記性好差喎.
一場來到,大家都緬懷戲院嘅昔日境況,原來劉秀成都喺度睇過戲,惹來睇三級片疑雲.
劉秀成表示,由於使用特權法,可以要求政府交出文件,相關人士要到立法會作證,可以更清楚了解當年情況,所以原則上支持.
通常唔能夠全職做立法會工作嘅多數都係功能組別議員,同樣係功能組別嘅建築,測量及都市規劃界議員劉秀成就幫口,話議員少開會都好過啲人講廢話喎.
劉秀成之所以採用呢個題材,原來係為咗祝賀香港聯合國教科文組織協會成立,而佢作為首任會長,當然要做啲嘢支持吓啦!.
就好似呢一年內,財委會唯一否決嘅申辦亞運撥款,財委會副主席劉秀成都話好無奈,事關連佢一向咁支持運動嘅議員,冇辦法下惟有反對撥款.
齣戲由高安兄弟導演,金像影帝謝夫布烈治夥拍麥迪文演出,榮獲應屆奧斯卡十項提名,陣容咁勁,劉秀成話充滿期待,買定飛等放假時同家人齊欣賞喎.
今屆立法會餘下會期唔夠兩年,唔知劉秀成會搵乜嘢主題做二○一二年月曆呢?或者可選擇速寫新立法會大樓,事關新大樓係議員努力所得嘅成果,佢無理由唔捧自己場啩?.
卓妮問大家係咪變定期聚會,IQ博士笑騎騎話:「係呀,每月一次!」劉秀成跟住有啲尷尬咁講:「可能啦,到時AA制.
立法會建築,測量及都市規劃界議員劉秀成,喺尋日播出嘅電台節目講到自己加入立法會從政嘅經過,仲話覺得立法會舊同事陳智思好叻,好應該去選特首添.
「長命會」有時都幾難頂,不過財會副主席劉秀成(Patrick)尋日喺年結嘅記者會就有感而發話,主席劉慧卿主持會議時可以一坐幾個鐘,就連廁所都好少去,搞到佢冇乜機會做代主席,冇得發揮喎!卿姐可以做乜?咪同Patrick講聲唔好意思囉!.
○八年劉秀成做門將代表立法會出戰外國駐港總領事隊,飛身救波時撲倒在地,搞到一度昏迷兼短暫失憶.
雖然劉秀成唔肯透露花咗幾多時間嚟畫月曆,不過傳聞佢有時都鍾意喺會議時畫吓素描,五人總辭之後,開會速度快咗,睇嚟佢第日都要真正抽時間出嚟先畫到畫嘞!.
劉秀成同大舊石代表嘅業界專責起樓同賣樓,難怪佢哋會啱晒嘴形,齊齊唱好樓市啦!劉秀成笑言,金融海嘯對佢有兩大影響,一係立法會成立小組委員會調查雷曼事宜,令身為委員嘅佢工作量大增;第二係銀行變成驚弓之鳥,令佢去親銀行買投資產品,由填表到評估要花成幾個鐘頭.
點知話音一落,企喺佢旁邊嘅劉秀成唔知有心定無意,接口話自己係房委會委員,唔反對興建公屋;仲話千祈咪將自己唔鍾意嘅嘢推畀第二個區去做,擺明暗寸梁美芬.
潘潔砌詞狡辯潘潔雖然好似背書或者唱歌咁噏咗一大堆環保措施,但全部都係零散項目,缺乏整全計劃,同廣州市以環保帶動整體嘅做法有着天壤之別,睇怕特區政府今次出席交流會「取經」之後,真係要將陳明德嘅「分享」同劉秀成嘅批評好好反省.
劉秀成尋日同卿姐一齊舉行年結記者會時,大讚卿姐又勤力又公道,令佢學到好多嘢,但問及十月復會後係咪會支持卿姐連任,佢就話到時先講.


text:
梵爾賽條約
梵爾賽條約(法文:le Traité de Versailles,英文:Treaty of Versailles),全稱《協約國及參戰各國對德約》(法文:Traité de paix entre les Alliés et les Puissances associées et l'Allemagne,英文:Treaty of Peace between the Allied and Associated Powers and Germany),係結束第一次世界大戰最重要嘅和約,喺1919年6月28號協約國同埋德國之間簽嘅,正式結束咗佢哋之間嘅戰爭狀態.雖然喺1918年11月11號簽嘅停火協議已經結束咗實際嘅戰鬥,但係和約要協約國喺巴黎和會傾咗六個月之後先有.得到國際聯盟嘅認可之後,《凡爾賽條約》喺1920年1月10號正式生效.喺咁多嘅條款之中,最重要同埋最有爭議性嘅條款係要德國接受同盟國發起戰爭嘅所有責任,重有第231-248條要求德國裁軍,割地,同埋要賠巨額錢畀其他國家.
條約1922年開始已經被忽略,去到1930年代差唔多徹底失敗.佢入面好多對德國唔合理嘅懲罰導致咗好多德國人對戰後嘅政府唔滿意,最後更引致咗希特拉帶領之下嘅納粹黨崛起同埋第二次世界大戰.


text:
承塔萊 必去景點及拉揚海灘附近酒店推介
拉揚海灘附近酒店預訂
神秘優惠價幫你慳更多
即時揭開神秘優惠價,慳得更多
承塔萊必去推介 - 拉揚海灘
想去 承塔萊 自由行?等 Hotels.com 帶你玩盡 承塔萊拉揚海灘 啦!留意我地文章,話你知去承塔萊 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋承塔萊拉揚海灘 附近有咩酒店,等你更加容易計劃行程,慳返酒店來回景點嘅時間.
承塔萊拉揚海灘 自由行
去得承塔萊拉揚海灘 自由行最緊要一定係揀啱日子去.一啲熱門景點例如,承塔萊 嘅 拉揚海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
承塔萊拉揚海灘 交通
想去拉揚海灘 暢順無阻濟,最好就係出發前,睇清楚承塔萊拉揚海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
承塔萊拉揚海灘 必食必買攻略
承塔萊拉揚海灘一直都係旅遊熱門地點,去到承塔萊拉揚海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
星期六打左電話去入境處話左個情形比個官聽, 話我上次申請個工人因為o係當地已驗到有傳染病所以批左個VISA都要取消個申請, 想問下呢個新申請o既工人可唔可以做快D. 佢就問我第二次入紙時有無入埋封信解釋, 我話我AGENT應該有SEND, 咁佢就叫我同AGENT CHECK真D.
於是我CALL 左AGENT, 佢話再入第二次申請時已經入埋呢封信. AGENT ADVISE我呢個禮拜再打多次去叫佢地加快PROCESS我個CASE啦.
好喇, 今日好彩比我打通左入境處個電話, 又係果位哥哥接聽, 佢問晒我同樣o既問題, 我亦全部答晒, 佢話我D information全部都岩, 不過你叫你個AGENT再FAX一次果封信入來啦, 我又問佢駛唔駛ATTENTION比邊位, 佢又話唔駛, 咁我問佢如果我FAX完封信可唔可以即刻PROCESS, 佢 就有D埋怨咁話, 我地已經盡快PROCESS, 但係你地成日申請左又CANCEL, 我地都好多野做. 你估我想CANCEL上一個o既咩, 咁佢真係驗到有病我先唔要佢之嘛.
我真係覺得個哥哥o係度耍緊我, 我諗FAX左都無用!
請問你地有無我同樣o既經驗? FAX完去多數要等幾耐先批?


text:
Interview(面試)呢單嘢看似好嚴肅,有啲人形容,入面試室就好似上刑場一樣,來回地獄又折返人間,畀人折磨完一輪先可以行返出嚟.最近幫一位朋友準備面試,佢叫草莓,有一份夢想嘅職業,不過一直都見唔成.草莓好驚面試,因為緊張關係,無論之前做咗幾多準備,入到房個腦都會一片空白,最後唔知自己講咗啲咩就行返出嚟,所以佢形容面試係一種折磨.近來都有網友會分享一啲佢地對面試嘅睇法,發現好多人都好似草莓咁對面試有啲誤解.面試心理狀態好重要,如果被誤解影響,成功又會離你遠一步.
1.面試官嘅興趣係置人於死地
面試官都有好多種,有啲平易近人,有啲就問得兇狠,不過無論邊種都好,佢地係唔會殺人.有位朋友同我講,佢覺得面試官做面試嘅目的就係要問到你冇聲出為止,咁就可以輕鬆Fail你.佢講到好似大逃殺咁,成間房血淋淋,邊個留到最後先可以有命行返出間房.其實面試官邊有咁得閒同你玩大逃殺,佢問得多,最終目的都只有一個,就係想請到一個適合呢份工嘅人.你先入為主覺得佢留難你,信心就會差,表現自然會更差.
2.被挑戰一定唔係好事?
面試過程當中,好多求職者都好怕不停畀人追問,挑戰自己嘅諗法.當畀人挑戰之後,求職者通常有三種反應,第一種係有少少動搖,然後口窒窒.第二種係口窒窒咁堅持自己嘅答案.最後一種係充滿自信咁堅持自己嘅答案.最後一種表現比較好,但當然都要視乎佢堅持緊啲乜.面試被挑戰有時未必係壞事,佢只係想知多啲你嘅想法.先唔好太緊張,畀啲信心表達返你嘅觀點.可以的話,面試前搵身邊嘅朋友幫幫你,睇下佢地聽完答案會唔會覺得唔合理,可能會發現自己睇唔到嘅盲點.
3.留返個位畀佢問?
最近我發現有幾位朋友都有一個好奇怪嘅邏輯,佢地喺答問題時刻意將答案「留一手」.「留一手」嘅意思係刻意唔答曬問題需要嘅答案,而只搭一部分.問佢地點解咁做,佢地話:「因為我怕畀佢追問唔識答,所以好似要留返啲嘢畀佢問好啲.」首先答題唔完整,已經先製造咗一個負面印象畀interviewer.另外,如果你嘅答案本身唔夠說服力,就算留幾手都冇用,因為佢一定會問到佢滿意為止.其實只要答好內容就足夠,唔需要咁關心面試官點樣問你問題.
4.答得流暢就係最好?
面對要用英文作答嘅面試,好多時大家第一樣擔心嘅就係英語嘅流暢度.有位朋友去做面試一定會準備份英文講稿,為保持流暢度,面試時就成篇背出嚟.其實如果背的話,語氣語調都比較生硬,人地一定聽得出.面試係一種溝通,唔係單方面嘅演講,想人地聽得入耳,千祈唔好死背答案.


text:
政情:競逐港大校長? 梁卓偉未表態
上任唔夠三年嘅香港大學校長馬斐森突然劈炮,令各界嘩然,而接落嚟大家都好關注邊個會接手做校長?
港大醫學院尋晚搞春茗,院長梁卓偉被問及會唔會競逐校長一職,佢冇正面回應,但就指從事科研教育嘅人所追求嘅「步步高陞」與「打工仔」唔同,科研成就比行政職級更能代表成功,而港大深圳醫院院長盧寵茂亦坦言啱啱上任深院院長三個月,打算專心發展深院嘅科研平台咁話.遴選校長都要一段時間,唔知係時間尚早抑或一切都未明朗,所以佢哋先會咁講呢?
馬斐森都有出席春茗,被問到會唔會延遲離任期,佢表明已承諾新任大學校長嘅就職日期,所以唔能夠延遲,但佢相信港大有足夠嘅人才,應付校長真空期.
馬斐森辭職冇講沈祖堯扮嬲
另外,一向同馬斐森關係友好嘅中文大學校長沈祖堯,尋日喺中大春茗都話事前無收到消息,仲講笑咁話:「我都嬲佢咩都冇同我講.」但佢不忘稱讚對方係個好校長,離任對香港係一個損失,但亦為馬斐森覓得另一份好工而開心,又話全世界政治環境都複雜,香港都不能幸免,作為校長嘅責任係要維持學術自由.沈祖堯早已表明喺一八年中離任,佢強調日後唔會加入政府做局長,甚至擔任港大校長,離任後希望到世界各地醫院參觀癌症治療嘅新科技.
贊助商:


text:
維基百科 中文喺五毛把持變咗垃圾,呢個大家都知,但 維基百科 變咗中國式攝石人平台,甚至連人地南韓嘅前總統都claim係華裔,呢件事就太過離譜,根本係應該去到要杯葛中文 維基百科 嘅時候,甚至有必要清除中國嘅用戶.
維基百科 憑乜話朴謹惠係華裔
維基百科 班五毛,其中一個成日用嚟亂咁刪香港人嘅條目嘅藉口,除咗關注度不足,就係無可靠來源,首先,中國官方傳媒本身作為可靠來源,呢件事本身係十分可疑,中國傳媒根本要視作不可靠來源處理至係,因為中國政府傳媒本身係個別政黨嘅宣傳機器,你認為宣傳品係可靠來源嚟㗎.但朴謹惠係華裔呢單嘢,我相信更大劑,因為 維基百科 中文相關條目係連來源都無,就落呢句嘢喺第一段,而英文同日文嘅 維基百科 都無相關嘅資料.如果有日文 維基百科 相關資料對照,我或者仲可以信,因為日文 維基百科 相對嚴謹,但中文 維基百科 係連其他語文嘅維基嘅參考都無,呢句打飛機嘅嘢可以咁留喺度,我覺得 維基百科 成件事真係十分之恐怖.
維基百科 基本上,不單係垃圾缸,仲係中國五毛嘅SEO工具,好多人都可能對 維基百科 嘅內容信以為真,有班傳媒白痴 維基百科 都敢抄已經死得人多,所以我睇法係,如果可以嘅話,見到 維基百科 嘅垃圾係要儘快執鬼咗佢,甚至不惜打起編輯戰, 維基百科 左膠式嘅假定善意思維,根本係一種知識垃圾,你對中國人講假定善意,你無嘢嘛,所以呢方面,我對維基媒體基金會班友有極大嘅分歧,如果繼續保留假定善意呢樣嘢,唔俾人不惜一切打編輯戰,我可以講,遲早成個 維基百科 ,包括英文都會充斥住垃圾,衰過百度百科,但Google Search Ranking又高,大家諗吓後果可以有幾嚴重喇,我真係想像唔到之後 維基百科 嘅內容,仲可以錯到一個乜嘢程度.
呢個世界咁亂,因為太多以為人間係天堂嘅左膠,如果人性本善,呢個世界仲好,可惜,呢個世界係有唔少不負責任嘅仆街,如果呢個世界啲人唔係唔負責任, 維基百科 中文唔會變垃圾,世界污染最勁果個國家,就唔會係中華人民共和國喇.


text:
Read full review
2018-09-10 735 views
話說呢間係朋友推介嘅甜品店,專做外賣嘅,仲有靚仔外國人serve但朋友話呢度嘅撻好受歡迎,所以最好預先訂,佢就幫我訂好咗四款啦,包括每月推介的新款.店舖嘅裝修好吸引以白色同橙色為主,夠eye catching. 貌似好多名人食過當日我兩點半去到,撻已經冇得7788,心諗好彩有訂到個盒好配合店舖嘅裝修,都係以橙白為主打開入面又有四個細盒仔,原來每個都獨立包裝.店主好好附上溫馨提示卡:室溫最好30分鐘內食,放喺雪櫃可以放24小時.九月款式係芒果香蕉撻呢款香蕉味都幾重,又有少少芒果嘅清新最好食而且最推介嘅係芝麻抹茶撻!真係勁好食!好濃郁嘅抹茶同芝麻味,而且兩款配合得好好,唔會蓋過對方好有層次,食落口好滑,個撻底又夠脆,自己一個食晒成件都唔覺膩!!士多啤梨忌廉撻呢個係四款之中較為膩,好重芝士忌廉,不過有士多啤梨中和下,帶有一點酸甜.法式咖啡忌廉布丁撻撻的口感好滑,咖啡味都幾出.綜合黎講,呢間小店可以再試必試芝麻抹茶撻!!!!
但朋友話呢度嘅撻好受歡迎,所以最好預先訂,佢就幫我訂好咗四款啦,包括每月推介的新款.
店舖嘅裝修好吸引以白色同橙色為主,夠eye catching. 貌似好多名人食過
當日我兩點半去到,撻已經冇得7788,心諗好彩有訂到
個盒好配合店舖嘅裝修,都係以橙白為主
打開入面又有四個細盒仔,原來每個都獨立包裝.店主好好附上溫馨提示卡:室溫最好30分鐘內食,放喺雪櫃可以放24小時.
九月款式係芒果香蕉撻
呢款香蕉味都幾重,又有少少芒果嘅清新
最好食而且最推介嘅係芝麻抹茶撻!真係勁好食!好濃郁嘅抹茶同芝麻味,而且兩款配合得好好,唔會蓋過對方
好有層次,食落口好滑,個撻底又夠脆,自己一個食晒成件都唔覺膩!!
士多啤梨忌廉撻
呢個係四款之中較為膩,好重芝士忌廉,不過有士多啤梨中和下,帶有一點酸甜.
法式咖啡忌廉布丁撻
撻的口感好滑,咖啡味都幾出.
綜合黎講,呢間小店可以再試
必試芝麻抹茶撻!!!!
Post


text:
經常都有人問我點解減肥可以撈汁, 同埋個汁係點煮, 其實都係萬變不離其宗咁用新鮮蕃茄同洋蔥+減糖茄汁煮出黎, 係合法的汁黎架, 呢個汁可以配豬牛雞, 意粉飯 當然你仲可以加其他啱味既蔬菜, 例如青椒甘筍等等等令個汁味道更豐富啦
Tag: 雞
鮮茄芝士雞肉焗薯
焗薯夠哂淋, 加埋新鮮車厘茄及雞柳芝士做饀, 加幾滴tabasco調味已經好好味~
非正宗台式三杯雞
正宗台式三杯雞係要用1:1:1比例既麻油, 米酒, 醬油, 但係唔想太油膩, 所以我將麻油比例減少左, 不過都好好味好夠汁撈飯架
少少醉雞翼
唔鍾意醉雞太醉既朋友揮手~ 呢個雞翼真心易整, 鍾意幾重酒味完全由你自己話事
冬菇雞球小唐菜
我覺得小唐菜個底仲好用過節瓜呀~蒸完唔會淋仲識企係度, 煲飯時放入飯煲一齊熟慳返好多時間
XO醬雞柳炒雜菇
簡單易整既屋企餸~加入XO醬開胃又惹味!
香草蕃茄燉雞
原本打算整普羅旺斯燉雞, 但係無西芹又無thyme~所以索性加埋其他香草及paprika, 整左呢個香草蕃茄燉雞, 我仲用埋多出黎既汁煮飯, 啖啖都充滿香草味!
冬菇雞粥
走捷俓用左白飯同現成鹽焗雞煲粥, 1個鐘左右就食得喇~
芝士雞肉大磨菇
大磨菇(Portobello Mushroom) 厚肉又多汁!最啱要黎焗架喇~ 只要面頭係芝士, 中間配咩饀都夾到
蠔油薯仔冬菇炆雞翼
材料: 雞翼 8隻 薯仔 1個 冬菇 10粒 蔥 1條 洋蔥 半個 蒜蓉 少許 醃雞翼:(醃3個鐘) 胡椒粉 1tsp 麻油 1tsp 糖 1tsp 雞粉 1tsp 做法: 1) 雞翼煎至7成熟剩起備用 2) 爆香蒜蓉洋蔥後, 加入薯仔炒至金黃色 3) 加入冬菇略炒 4) 雞翼回鑊, 加入2tbsp 蠔油, 500ml 水煮20分鐘 5) 加生粉水埋獻搞掂~


text:
凸字
凸字,又叫做點字,係一種畀盲人用嘅字,等佢哋可以靠摸凸字讀書.凸字英文叫 Braille,係法國人布雷爾 (Louis Braille) 響1829年發明.
凸字主要係同拉丁字母編碼,不過,唔同地方會因應各自語言特性而另行同凸字編碼.例如有英語點字,法語點字,日語點字等等.
由於中文字比較複雜,平時用開中文嘅地區都唔會直接將中文字化做點字,而係會選擇將每個字都拼出嚟,例如粵語有粵語點字(香港澳門等等地方通用);官話有現行盲文(中國大陸地區通用),國語盲文(台灣通用)等等.世界上其他用漢字嘅地區有人曾經發明出漢點字用嚟表達日文入面嘅漢字,但係都仲未曾能夠普及到.
歷史[編輯]
布雷爾細個已經係盲嘅.拿破崙想有一套可以夜晚可以讀嘅字,畀軍人唔使出聲唔使光都可以讀得到.所以佢叫巴比 (Charles Barbier) 做一套,用十二個點編字,不過呢套嘢畀一般軍人就太難學,軍方唔受佢呢一套.咁1821年巴比就去到法國巴黎嘅國立盲人學院,就響呢度遇到布雷爾.布雷爾發覺十二點太難用,讀一個字唔可以唔郁手指,咁樣,手指唔可以郁好快咁讀晒成句.布雷爾將個碼改寫,變做六點,咁讀嘅速度會快好多.
格式[編輯]
凸字固名思義就係響紙或其他平面上面凸出嚟嘅字,而點字就道出咗佢係用點來編字.
目前為止大多數流行嘅凸字方案都係好似布雷爾原本個方案咁樣有六點,排成長方形,每個方形代表代表一個字母或者符號.六點左右各三,排成兩棟,即係咁樣:
每一點位都有個數字名,左邊嗰棟,由上至下,叫一二三.右邊嗰棟,上至下,叫四五六.要形容一格凸字,就會用凸起嗰啲點嘅數字嚟到描述嗰一格,例如拉丁字母M字嘅點字會係第一三四點凸起咗,嗰架點字就會叫做一,三,四(1-3-4).
因為六點只能夠表達2嘅6次方,即係64種唔同文字,後尾有啲人想用凸字嚟表達其他更加多符號嘅嘢,例如話音樂樂譜,電腦編碼美國信息交換碼(ASCII)嘅所有符號,漢字之類,發現六點唔夠用,所以就加多兩點響下面,變做八點:
通常最低嗰兩點,左邊叫七,右邊叫八.有啲方案用呢七八點嚟分開拉丁字母大細楷同埋數字,但係冇普及到.


text:
第一,金判坤你又排怪陣啦.
先唔講3-4-3,講用人.放陳肇麒喺後面較炮都算,但係點解辛祖上半場都要墮後埋一份呢?不論喺傑志定係香港隊,朱志光同金判坤都先後做過呢個試驗,而事實證明辛祖最有威脅嘅,係喺前線自己攻,或者做一啲二傳嘅工作.下半場果斷換人,用返黃威做串連,由辛祖同艾力士攻堅,前場進攻嘅效果已經好好多,咁金判坤你又何苦玩人半場呢?
第二,其實照抄三後衛係咪有用呢?
傑志踢三後衛點解有效果,係因為啲人腳啱用:金奉珍,丹尼,唐建文都係用波唔差嘅後衛,兩邊嘅林志堅,費蘭度呢啲都係活動範圍廣,而且突破同助攻能力上乘嘅球員.但係香港隊呢?由4-2-3-1轉做3-4-3,除咗有基藍馬嘅俾波等大家觸目驚心之外,兩邊翼衛支援嘅效果其實都麻麻地:麥基控球嘅問題好多時反而拖慢咗反擊嘅節奏,直到下半場有空位跑先發揮到作用;積施利就攻守兩邊都患得患失,進攻上支援唔夠,防守上都有失位嘅情況出現.
更大嘅問題,就係踢多個後衛之下,連中場嘅控制力都有所減弱:林嘉緯喺中場派牌,但係一來狀態麻麻,傳送略欠準繩;二來防守上都係球隊嘅弱點,冇咗以往嘅雙防中,就剩係靠黃洋負責掃蕩嘅工作,中場嘅控制能力結果反而不及以往.
第三,對住同級或者較弱嘅對手,港隊都仲係未有足夠嘅進攻板斧.
馬來西亞都叫做同香港差唔多級數,但係港隊似乎都係冇乜進攻板斧拎到出嚟,大致上都係靠反擊,死球,同埋黃威下半場啲直線去製造機會.金判坤重執港隊教鞭,大大話話都有五年,除咗防守叫做見得吓人之外,進攻組織嘅問題都已經講咗好耐.如今對住星馬呢啲同級嘅球隊都無計可施,甚至對手嘅組織都優勝過自己嘅時候,真係好難怪有球迷會嗌Kim out.你唔攝高床板諗吓,都唔該搵個進攻戰術好啲嘅助教,等個教練團幫手啦.
如果喜歡我們的文章,請即分享到︰
相關文章
fanpiece 推薦
留言
-
Hola Konichiwa 於 07/09/2017 評論 NO. 1
只有入籍球員,邊個教都一樣
-
Chi Lik Chui 於 07/09/2017 評論 NO. 2
-
Kenny Kc 於 07/09/2017 評論 NO. 3
陳七故然係
但金sir執教以嚟,我最唔明既係佢點解佢咁中意麥基


text:
今朝一早眼前就係黃金,黃金同黃金!
大皇宮比起我所想像既仲要金碧輝煌
估唔到我已經去到會欣賞文物既年紀了...
去完皇宮去Grand Hyatt Erawan high tea
呢度好多香港人去
係就係平過香港d high tea set
不過味道就真係麻麻
食完去左行Platinum
之後又係食 😛
只不過係六十幾蚊既雪糕火鍋!
仲要同Haagan Daz一樣咁好味
去完Platinum附近既Big C買手信
就搭的士去Chocolate Ville
個度比我想像中要遠
加上塞車
一搭就係一個鐘
好彩我地拎住一袋二袋仍然堅持去老遠既Chocolate Ville
個度真係好amazing
我無諗過一間餐廳可以大到好似迪士尼咁
靚到呢
野食亦都唔貴又好食
有西餐有泰式
I love Bangkok!
去到曼谷已經係夜晚
我地一到酒店擺低行李就出發去Asiatique
曼谷一個超大型既夜市
呢度真係好 好 好 靚!
估唔到曼谷已經唔係我所想既曼谷
係曼谷都可以過得好浪漫好豪華
P.S.我地入住既係Mandarin Hotel Managed by Centre Point
酒店提供既spa & massage唔算貴
值得一試
今日係係華欣既最後一日
我地決定最後一站去酒庄
呢個酒庄比我想像中既要大同靚!
無論係酒同個度既野食都好好味!
去華欣一定要去下.
離開酒庄我地就坐當地既小巴到曼谷.
一坐就係三個鐘仲要個司機唔識英文溝通唔到都幾驚…
總括三日華欣既行程:
Day 1 香港 -> 曼谷 -> 華欣Dusit Thani Hwa Hin Hotel -> 夜市
Day 2 酒店泳池 -> Venezia -> 懷舊村(Plearn Wan) -> 酒店西餐廳
Day 3 酒庄 -> 曼谷
華欣交通並唔方便我地一係就搭酒店既shuttle bus一係就再轉的士,
自駕遊都係一個好好既選擇.
第二朝一起身就落去酒店泳池游水
好正啊個泳池隔離就係一個沙灘!
原來華欣係一個渡假同渡蜜月既好地方
可惜我地就只有兩條女XD
之後
由酒店行去Venezia
其實無咩行
係幾靚
不過我地去過真正既Venice就覺得未免假左d…
之後又行返酒店搭shuttle bus去懷舊村 (Plearn Wan)
個度比起Venezia更有誠意更多野睇同更多野買
影左陣相我地各自買左野
行到累就搵左間幾靚既cafe坐
傾左好耐計 😛
是夜晚餐
係酒店既其中一間西餐廳食
我地兩個都表示:好浪漫呀呢度!
第一次黎華欣,其實對佢一無所知,正正因為咁,所以更加想黎華欣.
第一日由香港飛曼谷,再搭巴士坐三個鐘到華欣,去到已經係夜晚八點.
我地入住既Dusit Thani Hotel原來好出名,巴士有個站可以停係酒店門口.
一路進入酒店範圍我地不禁驚嘆原來我地間酒店係咁豪華,但每晚只不過係HKD 400.
酒店仲有shuttle bus載我地出去市中心 (50 baht),車程都只係十分鐘左右.
第一日到華欣就去左夜市.


text: 個市就無乜野好講喇,都係咁既樣,彈左一日之後又跌返落黎,千析唔好亂咁搏反彈. 先前喺講座既報名表上面,有一條問題問大家:「在過往的投資股票路上,您最常遇到什麼問題?您期望講座如何幫到您?」,都儲左一啲大家經常遇到既問題,不如開始喺度解答返呢啲問題. 問左咁耐,最多人遇到既其中一個問題,就係佢地經常都係沽完就係咁升,買完就跌,點解會咁?可以點樣改善? 有好多人遇到咁既情況,就會怪自己唔夠運,其實一啲都唔關運氣事,當大家怪左落運氣度,就會將個責任卸左出去,唔關自己事,只係令自己個心安樂啲,但係咁樣完全唔去諗點解,就點都對自己無幫助.其實,當呢個情形一而再,再而三咁不斷發生,就知唔係運氣問題,邊會有咁多次巧合?真真正正係黎自操作本身. 個操作係點?相信佢地而家好難會遇到啲沽完係咁升既股票,反而係買完就係咁跌,而沽左係咁升,應該係上年既時候經常出現,唔駛我講,大家都知點解. 緊係啦,而家個市係咁跌,你要揾係咁升既股票有幾難,反而越跌越多既股票就一大堆,你諗諗如果一路跌一路買貨,咁一定好易買完就跌.相反,上年升得咁好,就算俾你買到啲好股票,但係賺少少就諗住走,不斷逆市估頂,搏調整,咁又邊有咁容易估中個頂?結果走完,就係咁升,亦都好正常. 所以,真正令到大家沽完就係咁升,買完就跌,係因為好多人都鍾意估頂估底,逆市而行,當你不斷同個市對著幹,佢又點會行去你果邊? 要解決呢件事,好簡單,就係由今日開始,要順勢而行,唔好喺個跌市入面係咁買,相反,當隻股票明明升得好地地,就唔好成日見升得多就忍唔住走,要走既,等佢開始調頭轉弱既時候先至走,咁樣呢個問題就會有好明顯既改善喇.


text:
「適應」呢個詞喺各位眼中可能係貶義,但係喺我眼中其實係中性詞.好多人都忽略咗其實「適應」係「睇餸食飯」,而唔係「有嘢就食」.
唔知道幾時開始,香港一有啲咩事發生而普通香港人唔會留意或者唔理,就會有人話香港已經「適應」咗呢個情況覺得好憤慨點解可以冷感落去等等對白.
其實「適應」唔係咁樣架.
真正嘅「適應」係承認一件事已經變成常態,又或者係一個情況喺短期內都唔會改變,而之後發生嘅事只會順勢加劇本身件事所帶嚟嘅影響.
一件事發生咗之後,睇社會唔同人對呢件事嘅迴響係會知道呢個社會嘅人本身嘅性格同社會演變對佢哋心境嘅影響.一個人嘅價值觀係由佢自己嘅教育,圈子,社會演化構成.除非呢個人喺某個時間睇咗某啲作品而令佢睇世界嘅眼光起咗變化,否則群體性越高嘅社會,有比較多人會尋求自己嘅價值觀同社會標準同等其實係合理預期.而相對之下,因為唔同原因而相信一套同社會共識唔同嘅價值觀係比較難搵到共鳴,呢個都係必然結果.
「適應」一件事,係承認有呢個情況,而預計到呢個情況喺呢一刻發生喺一班特定嘅人身上,呢班人會有咩反應.
但係「適應」嘅方式唔係只有攤個手然後撤退呢個選擇.
對於睇咗新聞而又視而不見唔肯思考只會用同一個套路覺得一定係某班人出錯嘅人,佢哋做緊嘅嘢唔係「適應」,亦唔係「接受」.佢哋做嘅只係不切實際咁將自己嘅想像投射去呢個世界度.呢個行為有個宅學名,叫「腦補」.
由此,我哋就可以知道點解同樣係身處香港,但係對事物嘅理解就好似係喺兩個平行時空一樣.
而對於呢個腦補世界,其實唔係只係一個幻想咁簡單.集體幻想背後係一定有人經營.下次再講.


text:
錦銹花園的管理處,終於在錦銹大道設立車閘,禁止貨櫃車穿過,查實自錦壆路啟用後,一早就應該禁止貨櫃車穿越錦銹大道.
錦銹大道係私家路,人地俾你入嚟係人情,唔俾入嚟係道理,班貨櫃佬本來應該無嘢好嘈.更何況,果條路有咁多細路仔會橫過,但香港職業司機嘅專業道德,可以用個爛字嚟形容,香港本土司機仲好啲會睇吓路,果啲中國司機簡直不知所謂,以前因私事緣故,經常往返港島同屯門,見到果啲司機喺屯門公路表演亂嚟駕駛術仲唔夠呀(我想強調,屯門公路係唔適合貨櫃車呢類特長車輛使用,查實貨櫃車用屯門公路,係威脅屯門公路大部分使用者).錦銹花園居民為咗廢氣,噪音同安全問題,禁止貨櫃車越過係有大條道理.
更何況錦壆路已經啟用,乜班司機真係好介意多果幾分鐘車程,我睇又唔係,屯門公路同三號幹線相比,車程長好多,但班司機唔想俾過路費,就係要用屯門公路,唔理安全問題.區區一條錦壆路,算得係乜,講嚟講去,班貨櫃佬,特別係新界原居民背景果批,以為自己惡晒,當人地居民正當權益係死嘅一樣.
當然,三號幹線嘅收費有減嘅空間,事實上隧道係fixed cost,如果營運不佳係應該減價唔係加價,加價只係死路一條,但依家三號幹線已經提供吉架HK$25嘅優惠,依家你過東隧都係HK$75的費用,三號幹線咁長有貨都係HK$45(當然唔好同獅子山隧道比),話貴嘅話,但係慳番嚟嘅油係唔係已經抵番響度?講嚟講去,成班貨櫃車佬一句搵食大晒,乜藉口都講得出.貨櫃車佬唔敢向新鴻基抗爭,只敢壓住錦銹花園嘅居民,呢啲唔係欺善怕惡又係乜.
後話:查實尖山隧道,沙田嶺隧道啟用後,不少貨車根本可以用9號幹線東段,然後經收費只係8蚊嘅尖山,沙田嶺隧道過去葵涌一帶,反對用錦壆路,講嚟講去果班自私到爆的大生圍村居民搞鬼,關公眾利益乜事.小弟對新界原居民無乜好感,因為佢地嘅行為好多時都令人反感.


text:
您现在的位置:网站首页 > > 奇迹私服 > 正文
喺奇迹中从来冇谂到装备仲有技能
作者:admin 日期:2017-11-6 8:44:38 人气: 次
呢件装备我都唔想要喺奇迹私服入面讲嘅再多咗,应为我实在系中意呢件装备,但系我觉得呢件装备系有个缺点嚟就喺太大咗,要唔系喺奇迹私服入面系唔会理物体嘅重量,我都唔知我应该点将我装备攞出嚟,呢个时候我撞到个怪物.可以呢,你出现嘅仲真系好系时候,就系呢个哥布林啦,我就系要攞你练一埋手,我呢把奇迹私服嘅大刀畀我用下啦,本来我觉得系一个好正常嘅油怪呢,但系数出嚟之后,我就系惊讶喇,我目瞪口屈嘅望住我面前发生嘅一切,咩都唔敢相信,冇谂到嘅系我呢一刀竟然系碌咗一大片的哥布林,呢个系乜事呢,唔通我喺奇迹私服里面自己一个人都一头雾水嘅学识咗个范围性嘅攻击技能呀,我真系唔好意思,呢个先几日丫,我实就系已经咁犀利.
不过随后我就知并唔系我自己嘅实有几咁嘅强悍呢,原来我放嘅呢个技能系我大刀上面自身带嘅技能丫,我就话点会实喺奇迹私服里面突飞猛进咗呢,不过我嘅武器系自己嘅,都算系我实之一啦.所以话我系每一次刷怪带住我大刀就得嘞,呢种速度嘅油怪我觉得一百级喺奇迹私服入离我都唔系咩美啦,我系可以好快就升到一百,跟住落嚟,重有一啲问题,就系我其佢装备如果都有呢啲技能噉应该系有几好啊,话唔定窝气铺头睇下都可以买到呢.
想了解更多关于奇迹私服的精彩资讯,请大家继续关注 > 奇迹私服!


text:
點解會無啦啦講返 BB 野呢,因為近日有朋友問起關於 BB 幾時開始食糊仔呀,應該點樣開始,可以食D咩等等,令我諗返起初初佢地開始食米糊嘅時候,係有D野我有注意到嘅.而唔知係咪我嘅做法,影響到佢地由細到大都好鍾意食蔬菜生果呢? 所以當朋友問起時,我就諗住響呢度講下佢地 BB 時食糊仔呢樣野,同大家分享下我自己嘅做法喇.
記得當時佢地都係大約5個月左右開始食米糊,係 Gerber 牌子嘅米糊粉,用人奶或奶粉開都得.我一開始就開杰少少既,用匙羮易餵D,無咁易漏出黎.可能用奶開,甜甜地味,佢地都追住食.一日一餐先,適應左1,2星期無敏感,就可以加至一日兩餐.期間照樣飲咁多奶,無專登減,佢飽自然唔飲.
大約6個月左右,可以加菜蓉落米糊,逐樣加,睇下有無敏感.我果時鍾意買 Gerber 果D盒裝菜蓉就咁溝落去,太方便了~ 菜種類可以加紅蘿白,南瓜,西蘭花,蕃茄等,呢D佢地最鍾意!注意:我覺得唔好比生果住,等佢地習慣左食蔬菜嘅味道先!因太早食甜野,佢地就會抗拒食菜,始終甜野對小朋友黎講係吸引好多,但同時亦較易壞牙.唔需要太早比生果,蔬菜已足夠.
好喇大約7個月左右,我就開始煮綿粥爛飯,同時蔬菜亦變左新鮮蔬菜,亦可以開始加入蒸肉碎.因為細細有濕疹,我一直都係加雞肉同豬肉,好少食牛肉,食完佢會痕.做法其實好簡單,就係清蒸同剪碎!我蒸野都蒸左幾年,咩都無加,無油無鹽無糖,佢地食左3,4年呢D飯,已經習慣左.其實食物本身有唔同嘅味道,瓜菜蕃茄有汁,好開胃的,唔需要加調味.同埋 BB 味覺好敏感,食物本身嘅味道已好吸引,唔同我地大人要加味先覺得好食.日子耐左,我地又習慣左出街食飯前會餵左佢地先,所以佢地小時候反而唔太鍾意食街外野,太鹹.
其實開始食爛飯之後,一早一晚個時間都定左架喇,只係份量就隨住年齡增加,慢慢會加多一種菜,慢慢可以開始食生果,到1歲左右已可食白飯.
另外有少少補充嘅係,可以嘅話蒸得幾耐得幾耐,唔好嫌煩,因為身體健康係自己仔女.如果真係無時間,或者餐飯唔係你煮,咁唯有要求煮大人飯菜時盡量食清淡,少糖少鹽少油,對大人小朋友都好.而小朋友幼兒時已跟大人食,撈大人飯D菜汁,變左佢地食得好鹹,淡少少嘅就唔肯食,水又唔肯飲,太高鹽對佢地肝腎都有影響.同埋另一個壞處就係佢地會好抗拒食蔬菜,因為蔬菜本身好清淡,小朋友唔食菜缺乏纖維,亦會引起好多健康問題.因此父母係有個責任,即使幾忙,掏出15分鐘已可蒸一碟送菜比小朋友,為小朋友健康加油!


text:
香港麗思卡爾頓酒店 The Ritz-Carlton, Hong Kong
商戶搜索
服務詳情
評語 提交評語
我哋成個project都係由Karina由頭跟到落尾,佢真好幫到手,好多flexible嘢都係靠佢去幫我哋安排先做到.記得當時同佢傾,問可唔可以多一個地方嚟做candy corner,佢好快就話「好呀,我哋到時幫你哋放多張枱喺嗰度」.另一方面,因為我哋嘅證婚儀式係3點鐘舉行,我聽啲攝影師講一般都係5點鐘先俾到場,而且通常真係早一分鐘都唔俾,所以一開始佢話肯定可以3點俾我哋已經覺得好好.估唔到Karina佢仲同我哋講如果嗰朝個場地無人用,10點就可以俾場我哋.咁啱到我哋嗰朝早又真係10點就用得,真係好感謝佢.我哋可以早咗開始做佈置,啲時間充裕咗好多.跟住我哋因為會攞間酒店房嚟做「出門」,但我哋真係會有好多嘢,就問佢可唔可以俾多間房我哋.我哋都諗住如果無就自己訂一間房,但佢問完之後就幫我哋安排到多一間房,只係唔係套房嚟.點知我嗰日臨尾去到check in嗰時,佢哋竟然upgrade咗間套房俾我哋,啲嘢又唔使搬嚟搬去.同埋嗰時因為我屋企有事,原本11月嘅big day,我9月就通知佢哋要改到2016年1月,佢哋都無收我任何額外費用就安排好,連2016年更新咗價錢都無話要收返差價.所以我覺得Ritz Carlton嘅服務真係超級好又flexible,唔會好似其他酒店咁乜嘢都計到足!
嗰晚啲賓客都感受到個service好夠,例如同佢哋講話少咗支叉都唔會好耐無人幫到你或者應完你之後唔記得咗嗰啲,真係非常好.拖裙妹妹又係超級好,我唔使出聲佢都會攞啲嘢俾我飲吓,會留心我幾時攰,照顧得好好.雖然Big day嗰晚我無乜食到嘢,但我之前試餐時試過晒全餐都覺得好好食.另外,夜晚因為包咗一晚酒店,佢哋都幫我哋預備咗啲食物.成晚啲音響各樣都無問題,真係超級滿意!
我表姐之前都喺Ritz Carlton擺酒,雖然之前睇過好多間,但我哋覺得佢哋個場幾好,而且因為我哋擺三十八圍,佢可以擺到咁多圍之餘,啲柱又唔會阻住哂個場,加上lighting好,唔會太暗唔會太光,所以決定喺Ritz Carlton擺.
Lucia負責同我哋傾嘢,態度唔錯,由頭跟到落尾.因為我本身有另外搵wedding planner,Lucia有keep住同佢溝通,幾有交帶.
Bigday當日有個staff會跟住我,佢好體貼,會睇清楚我條裙有冇問題,又會叫我食嘢同飲水,執頭執尾.但我老爺有少少投訴,覺得唔夠櫈,但我就唔太清楚,可能講緊外面地方.
大部分賓客都覺得呢個喺一個難忘嘅婚禮,well run, well planned,場地靚嘢食又好味!


text:
第一站 Saqqara 梯形金字塔
Saqqara梯形金字塔(50 L.E/ 成人 ~HK$60),係最古老既金字塔,哩座法老皇陵雖則有成4千幾年歷史但係墓入面既壁畫仍然清晰可見,非常厲害.
第二站 Giza Pyramid 金字塔
一次過見勻三大金字塔,不過如果想入大塔即係古夫王個墓(Pyramid of Khufu )參觀就難D喇,事關每日限派兩次籌,早上8點派150個(夏)250(冬),下午1點又派一次,要入去就要再預早2個鐘向門口排隊, 不過據講一同二(Pyramid of Khafre)入面都係差唔多,身水身汗扒入去,發現裡面原來係吉既,就連一幅壁畫都冇囉,唔怪得唔俾人影相啦,就係廢事以後冇人入去搵少左囉!今次我地入左二號塔(25L.E ~HK$30),個入口好細,但係勁多遊客,原本已經只係一條只得3呎乘3呎高x闊既隧道,加上條路好斜非常難行,一唔小心就撞到頭,加上入面空氣好混濁好難聞,今次全靠朋友個支旁身藥油咋,此時此刻果真聞一聞醒腦又提神!外面氣溫四十幾度,入面就更熱更焗,行到半路就已經全身濕晒,好似焗Sauna一樣!
* 跟團有個好處,就係夠雞精,導遊幫我地搵埋最佳影相位,專登車我地去可以一次過影齊三大金字塔既地方,問你服未!左面第一個係阿爸古夫王既墓,隔離係阿仔Khafre,最右係阿仔個仔Menkaure.
*金字塔四圍都係靚景,想點影就點影!
* 上面哩個有帽既就係二號金字塔(Pyramid of Khafre),原本全座塔都好似上面咁光滑架,可惜幾十年前試過地震,面頭既靚石倒塌,仲俾人偷晒去起屋,搞到而家咁凹凹凸凸之麻!
* 下面0個個係原本古夫王陵墓既入口,下面細細0個個係盜墓者鑿出泥既,由於唔想破壞原貌,而家入內參觀反而用哩個門口喎!希望各遊客唔好真係當正自己係盜墓者羅拉咁就得喇!
第三站 Sphinx 獅身人面像(50L.E ~HK$60)
睇得電視多,今次終於有幸親眼見到哩個有五千年歷史既建築物喇!以前聽人講話好細,都唔係呀,我覺得都好大座喎,同匯豐門口個隻比,最少大1000倍啦!足足有半個標準池咁大喎!仲要係由一大舊原石雕出泥架,5千年前喎,認真唔簡單呀!聽導遊講,由於古埃及相信人既靈魂會向死後透過鼻孔入番體內已復活,所以好多法老皇既石像都俾人打爆晒個鼻,就係唔想佢地復活咁話喎,邊個做既?當然係佢地D死對頭啦!


text:
「自由」
講真邊個會相信香港回歸之後會五十年不變?如果相信嘅話,一係佢哋就係親中派,一係佢哋就係嗰班「港豬」?香港慢慢已經變成好多人唔認識嘅地方,因為慢慢我哋失去咗香港嘅核心價值!自由其實係得來不易,只不過要失去亦都好容易.你以為好多未必可能係香港發生嘅事同物,分分鐘都會發生.因為我哋已經再唔係生活係我哋長大嘅地方「香港」,而係慢慢被一個獨裁而無自由嘅政府侵蝕.
「失蹤」
諗咗成日我都係諗唔明點解一個人可以無啦啦係香港失咗蹤,但係之後又會用中國電話打電話再用普通話報平安,而警察話佢根本無出過境,咁你話係唔係好鬼奇怪?當然你可以話香港話大唔大,話細唔細,唔見咗個人有乜嘢出奇,事關都唔知去邊度搵.況且年中都唔知有幾多失蹤人口,而佢哋如果連個人根本都唔係香港嘅話,真係唔知去邊樹搵返個人返嚟.不過今次銅鑼灣書局件事真係好可疑!
「問題」
雖然唔知嚟單新聞可以維持到幾耐,因為香港人嘛,大家都好善忘.但係睇完單新聞之後,有幾多人會醒覺?當然親中派係永遠唔會醒,不過班港豬呢?繼續扮無知,扮純情?當然我唔會介意,因為呢啲問題其實預咗架啦.講一國兩制就好容易,但係五十年嘅一半都未過已經變成咁.我唔會同唔想去想像,因為到時候我已經老啦,只不過我哋嘅下一代會點呢?我哋長大嘅香港會點呢?


text:
其實來到墨爾本我地之前基本上都無計劃過任何行程,
由於我地只得3日2夜又無租車日子少, 單單只要今日係有一整天, 來前想參加本地旅行團去12門徒石行下...來前先發現我地想參加果幾間今日都無出團休息, 最後同友人商量過之後, 怕來到先搵本地團又多人又迫, 所以12門徒石景點我地留番下次再去.
咁原本打算今日去我地自己去既坐蒸氣火車, 點知琴晚係網上查左官網又話假日人會比較多, 咁我地又怕多人又坐唔到理想既位置咪仲衰..結果又係取消埋.
今日我地就輕輕鬆鬆行下就算啦...今日只係得2個景點就係去Brighton Beach睇7彩小屋同埋去St Kilda Beach睇下好唔好彩見到企鵝回巢.
無咩景點更係可以遲D先起身. 琴日係超市買左個巨型muffin做早餐. 我地買完個muffin行出來經過商場內一間cafe都係賣一樣既超市muffin, 但就要貴多一倍.
當然超市muffin都唔會好食得去邊, 仲要偏甜...幸好有杯檸檬茶消一消!!
中午我地就pack lunch, 琴日係Queen Victoria Market買左D薰牛肉, 新鮮蔬菜更加帶埋個午餐同水果出去扮野餐.
今日要坐火車去2處地方都係出左免費乎乘車區, 所以我地去火車站買Myki卡同埋順便去訂埋明晚機場巴士接送.
買好卡縑增值好後,我地就出發去第一站既Brighton Beach. 基本上出左火車站跟住D人就可以去到個7彩小屋.自己感覺啦..又唔係夏天來游水單單來睇D小屋真係有D悶, 係今日無咩地方好去先來行下.
見好多人都話這裡都係豪宅區, 我地又唔輸蝕係度參觀下先. 點知俾我地發現有超市, 超市怪更係要入去望下...俾我見到要買俾家人既藥平過係市區...仲要係每樽平AUD 15, 真係難以置信. 架中只有2樽掃晒去走人.
跟住我地就出發去第二個景點St Kilda Beach, 中間見到個好攪鬼既遊樂場, 我地走入八卦下. 今日係假期好多大人同小朋友係度玩機動遊戲. 我地係度望人玩左一陣, 就向沙灘方向行, 沿途仲有Sunday Market有幾個小檔買D 手工藝, 健康食物, 衫等.
跟住我地就到達沙灘, 如果要去睇企鵝就要行一條長長路, 再出去石位等啦.
當時3點多, 我曾經妄想會有企鵝係D石出現. 當然妄想就會成真既, 咁唯有努力上網查下究竟企鵝一般幾點回巢仲好.
原來企鵝一般都係會日落時份回來, 咁當日墨爾本日落時間係5:55分, 距離仲有成2-3小時, 所以我同友人商量回一回市區去超市掃埋家人既手信同藥品後放低D野回酒店先再來, 反正我地係俾左全日車費, 所以都無咩所謂.
點知我地回到市區買埋野都無時間回酒店, 我地2隻傻皮又再坐車回St Kilda Beach博一博睇下有無企鵝回巢. 其實秋天時間我地2個都打定輸數未必有得睇架啦, 但明知唔番來唔心死.
未行到石位時已經見到人頭湧湧, 好多人都係度等企鵝番來. 點知係一個石位見到有一隻, 當時已經超開心, 點知再行落D又再見到2-3隻.
最終皇天不負有心人, 幸運地俾我地遇見有一隻係由海邊游番來岸, 令我地今日畫上完美句號.
跟住我地2條超累傻皮就一直坐車回住宿處慢慢煮晚飯同執行李準備明晚坐機.
早上我地又去左Queen Victoria Market睇下有咩食材, 真係忍不住買左條唔知咩魚番去試下煮先...不過我覺得泥味重味道麻麻, 反而隻大大雞脾就真係好有雞味肉又滑.
住宿: City Tempo Apartment


text:
早前出去行街,見到個sales個鼻脫甩哂皮!! 唔問都知佢係傷風,流鼻水導致到咁啦!! 我就忍唔住要介紹佢用「曼秀雷敦薄荷膏」,佢嘅薄荷成份可以通鼻之外. 佢仲有滋潤成份可以大大改善兩邊鼻翼脫皮嘅情況. 我時時都帶住呢個細細size嘅「曼秀雷敦薄荷膏」響身. 其實我好細個就已經用佢架啦! 因為我細個嗰時,個鼻呼吸唔好. 要晚晚都用佢幫助我呼吸. 只要將薄荷膏大面積塗響鼻同胸口,就可以幫助呼吸回復暢順.我細個好長時間都係靠佢,先可以瞓得好. 不過佢除咗可以舒緩傷風引致嘅鼻塞,胸口翳悶及頭痛不適外,我上網仲search到佢有以下功能: 擦傷燙傷:做家務時,很容易燒傷,燙傷及擦傷.用大量曼秀雷敦薄荷膏塗於傷處,並用繃帶包裹,可迅速減輕痛楚.如嚴重者,應儘快就醫. 皮膚拆裂:秋冬天氣寒冷乾燥,使用曼秀雷敦薄荷膏可滋潤肌膚,其清涼柔和的功效可使血液循環恢復正常,減輕皮膚爆拆,瘙癢,令肌膚回復健康. 蚊蟲咬傷:能立刻舒緩昆蟲咬傷而引起的瘙癢,疼痛. 太陽炙傷:皮膚不慎曬傷,將曼秀雷敦薄荷膏搽于患處或塗在清潔軟布上輕敷,清涼舒適,能使皮膚消除紅腫減輕疼痛,令皮膚迅速康復. 推拿按摩:採用曼秀雷敦薄荷膏推拿按摩,其解除肌肉酸痛的多種藥物成份,能有效地舒緩疲倦所帶來之肌肉痛楚及酸軟,所以在海外早已被桑那按摩浴室所普遍使用. 熱痱:在夏天,皮膚往往因出汗過多而生長熱痱,用曼秀雷敦薄荷膏輕搽患處,可治療熱痱及燙傷. 鬚後滋潤:曼秀雷敦薄荷膏還可滋潤剃鬚後的乾燥皮膚. 勁!! 真係要買番瓶回家看睇門口先得. 不過一般家庭裝(85 gm)可能太大,唔方便帶出街! 如果大家都想買番我以上張相嘅細size (10 gm),就要去萬寧或者屈臣氏先有. 因為我都試過去藥房搵,大部份都無架!! 唔想白行就記住啦!!
Continue reading
唔知大家一般係晚上用磨砂洗面,還是在早上用呢?? 其實我一直以來,都係響晚上先做磨砂架. 因為我諗住晚上皮膚最 dirty,晚上洗乾淨就最啱啦…… 原來係錯架!! 我都係一次買嘢嘅時侯,比個sales姐姐點醒咗! 晚上我地啲皮膚係最疲倦嘅時候,所以晚上用磨砂洗面就會加重我地皮膚嘅負擔. 所以早上用磨砂先係正確時間,仲可以叫醒啲皮膚潻!! 如果有人同我一樣,都係習慣晚上用磨砂洗面,就要改改啦!! 注意磨砂嘅時候,動作一定要輕. 如果唔係,好易會攪到皮膚敏感架!!
Continue reading
我啲洗面真係用得最快嘅! 今次又有新嘢試咗,想分享吓比大家!! 繼上次介紹的無泡洗面,今次想介紹比大家嘅都係彩豐行另一無咩泡嘅洗面啫喱.   主要成份: 蜂皇乳精 – 幫助肌膚癒合修復及提升. 維他命E – 具有抗氧化,促進血液循環的效果,佢仲有軟化皮膚的角質層嘅功效. 橄欖葉精 – 係一種抗氧化劑.比維他命C嘅抗氧化功效高出4倍架!! 勁!! 洋甘菊精 – 有效改善皮膚過敏嘅症狀.有鎮静,强化肌膚抵抗力及免疫力的嘅作用. 銀杏葉精華 – 幫助肌膚抗氧化,能修護肌膚,改善黯沉現象. 用法: 加適量於掌心,加水搓揉出泡沫,塗於面部及頸部按摩,以清水沖洗即可. 功效: 添加上橄欖葉及銀杏葉精華,潔面爽膚同時加強抗氧化效果,有助預防皺紋及鬆馳等現象,賦予肌膚透明度和彈性. 個人用後感: 一聽個名有蜂皇,就知佢潤啦!! 我覺得佢超適合冬天咁乾燥嘅天氣用. 用完之後一啲都唔乾不特止,仲要好滑!! 用落,佢仲幾香,值得一讚!! 不過,唯一係個泵口好細囉…… 次次都要按至少5下先夠!! 唔係好方便. 但係佢嘅質數都真係唔錯架,大家都快啲去買支試試啦!!
Continue reading
其實好耐之前開始,我已經有用凍水洗面嘅習慣!! 不過,我都係睇書同睇雜誌見到啲醫生同藝人嘅訪問先知用凍水洗面最好. 所謂凍水,我都係用自來水嘅水溫. 據說,用冷水洗面可以刺激面上嘅微血管收縮,呢個係一個好好嘅肌膚運動.我就覺得用冷水洗面仲可以收縮毛孔潻. 我響cosmopolitan都見到周迅嘅訪問,佢都公開佢嘅護膚秘訣就係用冷水洗面. 就算佢去到北京再凍,佢都係用冷水洗面架. 啲皮膚科醫生都話特別係冬天,因為冬天皮膚不太會出汗,皮脂分泌也較少.如果用溫水洗面,就會容易造成皮脂膜剥落,令皮膚粗糙. 如果大家都用慣溫水洗面就要改變習慣. 只要轉用冷水一個星期,你就會見到有明顯轉變架啦!! 仲唔快啲 ACTION!!
Continue reading
之前只係聽過”awfully chocolate”啲蛋糕好正!! 不過都未食過!! 早兩個月,我終於響朗豪坊一個唔起眼嘅位置遇到佢啦!! 不過第一次經過嘅時間咩都未有得賣.仲係準備中……. 直到第二次經過,終於開咗啦!! 不過一大個蛋糕我就唔敢買,怕食唔哂,所以只係買杯雪糕食!! 真係一諗起就想流口水. 不過我都有忍住呀,影埋相比大家睇先食. 仲有我honey都有影呀!! 你地睇吓我地杯雙球朱古力雪糕幾吸引!! 我好鍾意食朱古力雪糕架,真係令我想尖叫呀!! 我honey又like dark chocolate,所以更加要雙球先夠滿足我地啦!! 比多個close up大家睇吓先!! 一食之下!! 哇…..真係有好濃嘅朱古力味,仲要唔係好甜!! 唔係講笑,真係好好食!! 雖然呢個雙球雪糕要$38,都幾貴!! 但係真係物超所值,你地都快啲去買黎食啦!!
Continue reading
最後香港天氣好凍,特別我住新界,好多時都低過十度. 仲要勁乾燥.你地有無覺得塗完你的日常護膚品仲好乾?? 你地模吓你地個鼻頭,有無啲一粒粒咁?? 如果你地都有以上徵狀,好大可能係係地角質層太厚,啲死皮太多. 所以塗咩都吸收唔到. 今日我想話比大家知,我係點去我啲角質層呢!! 我會用啲好似擦子膠嘅洗面產品.依家間唔中有用嘅係呢支. 應該係台灣嘅出品,佢同我以前用過嘅擦子膠嘅洗面產品不同. 佢都係乾手乾面塗上,然後按摩,直到啲GEL結成一舊舊,然後用清水洗乾淨就可以了. 不過佢不同在於,佢洗一段時間都係水汪汪的.但係都唔好等到乾哂先洗面喎!! 如果唔係就會令到啲皮膚太乾啦!! 除此之外,最近我有新發現,仲好方便地就可以去角質!!   點解我話佢方便用係因為佢只需敷5-10分鐘就可以洗面. 我會響去沖涼,一除完衫就厚厚地塗上它,跟住就去沖涼. 沖完涼順便洗埋面就完成啦!! 你地話係咪方便先. 不過方便歸方便,最緊要係有效!! 用完個鼻頭啲粒粒就平哂,即係有效啦!! 呢支面膜嘅主要成份: 尤加利 – 具止痛消炎功效,幫助平衡皮脂分泌,並兼具滋養肌膚之效. 海藻 – 最大的效果就是補水,乾性皮膚最適合不過了.補水之餘,仲控埋油,可以達到水油平衡. 尿囊 – 有效改善過度出油的問題同時安撫紓緩肌膚. 薄荷 – 平衡皮膚油脂,為皮膚補充水份,仲有收缩粗大毛孔嘅功效. 高嶺土 – 有去角質嘅功效. 功效: *深層潔淨面上油脂 *清潔消炎毛孔及線孔,防止感染 *舒緩鎮靜紅腫,加速細胞新陳代謝 *使暗瘡癒後不留疤痕. 用後感: 敷嘅時候冰冰涼涼的,可能係有薄荷有關. 不過用後塊面真係無咁油.日頭化妝都無咁容易溶. 用完鼻頭啲粒粒無哂, 真係work!! 仲有呀,佢又平,只係$26一支,厚厚敷都唔洗肉赤啦!!
Continue reading
香港嘅溫度都好耐未試過低過5度啦!! 我仲要響咁凍嘅天氣晨早流流去排隊覆診!! 要離開張瞓到暖哂嘅床真係一大挑戰!! 好彩到最後頂得住,仲有時間食個早餐先去睇醫生. 其實我個甲狀腺已經穩定咗,只係每三個月去攞藥,同一年驗一次血,無問題就OK. 就係為咗呢包藥,就要每三個月去一轉診所!! 仲要每次等一大輪都只係見醫生嗰三兩分鐘就走得. 但係無辦法啦!!鬼叫我已經係長期病患者咩!! 醫生已經多次提我,我要一直食藥食到老架啦. 但係我都已經好好架啦,條頸無腫脹,唔洗做手術!! 都係不幸中嘅大幸啦!! 人地話小病是福!! 我信架!! 最後都要祝祝我嘅blog友身體健康!! 有健康,咩都做得成!!
Continue reading
我有皮膚敏感,唔係支支香水都用得!! 敏感一起就會好似出濕疹一樣,好痕!! 但係我都無放棄用香水嘅習慣! 我依家就會噴在我的衣服上,唔可以接觸皮膚就無問題啦!! 試過好多香味,我到現時為止,最愛都係呢支!   佢平時個LOOK係咁架,但係我嗰支個包裝有啲唔同. 成支唇膏咁,四四方方!! 係咁好靚呢?? 佢一扭個噴咀就出,跟住就可以噴香水啦!! 係咪好特別呢!! 不過佢啲香味都好香,結合茉莉花與玫瑰的花香於一身. 大家有時間都去聞吓啦!! 希望你地都鍾意啦!
Continue reading
上星期五同個朋友及佢屋企人過咗西環食火鍋. 間嘢叫做火井火鍋海鮮飯店,真係不得了,啲嘢真係幾好食. 先同大家講講個鍋先啦!! 佢最出名係佢地嘅招牌鍋!! 啲料十足,有大量番茄,蔥,豬皮,雞腳,粉腸,枝竹等….. 你地見到張相就知有幾豐富啦!! 個招牌鍋真係要食減啲料先有位整其他嘢食架!! 佢啲枝竹真係無得頂!! 但係因為我對沙嗲湯底一般,所以我無點試過!! 不過我朋友鍾意食沙嗲都覺得正!! 仲有呀,佢地個醉雞鍋都幾出名架,我下次一定要試!! 叫完湯底我地就好快就叫到一檯食物!! 真係要同大家分享吓我地食咗啲咩先得!! 鍾意食牛嘅一定要叫呢個特級手切肥牛,好有牛味,正到暈呀!! 仲有呢個牛四寶,都係必食推介 [四寶係牛頸脊,牛脷柧, 牛肉粒, 牛展.] 我地仲叫咗好多好嘢! 有好大隻嘅生蠔!! 雖然我無食呢個,但係見到好大隻,食咗嘅朋友都話好新鮮就知係好嘢啦! 仲有魚翅仔都係一個推介,因為拖一拖就食得,最適合肚餓嘅時候食!! 好膠口,唔係假樓貨!! 大家記得要試!! 仲有唔係周圍都食到嘅冰豆腐呀,加埋啲湯食,打邊爐真係一流!! 另一樣我第一次打邊爐食,但係又真係好好食嘅竹笙啦! 仲要都幾大碟吓!! 仲有呢碟好有鮮味嘅珊蝴蚌. 大家鍾意食爽口嘢嘅就一定要叫!! 仲有呀,平時我打邊爐都唔係好食嘅餃. 不過呢個韮菜餃,真係好食!! 有好多韮菜.雖然大隻,但係食幾粒都唔會太飽,因為係菜為主!! 呢度啲蝦雖然冰鮮過,不過真係好新鮮,上檯成半個鐘,啲腳都還會動的. 又大隻,好爽!! 我地都有叫芝心蝦丸! 不過啲芝士唔係好多囉! 如果再多啲就更加好啦!! 不過呢個丸都幾彈牙!! 另外呢個醬爆鯊魚丸都幾好食. 食得多普通嘅丸,轉下口味都唔錯!! 食食吓,我個朋友仲想食埋花膠. 真係好膠口架!! 仲要都幾大碟.幾十元一碟都幾低食!! 仲有啲金菇都係大大粒架!! 加埋響鈴,真係好開心!! 你地睇吓幾大碟!! 仲有啲嘢食我都唔記得影,有墨魚滑(好滑,記得要食),皇帝菜,粟米(好甜,好好味道),仲有炸魚皮都好脆!! 呢一餐真係食得好開心!! 好飽!! 大家下次想搵地方食飯,都要試試.…
Continue reading
今日繼續講麗江,就由松贊林寺開始啦!! 如果大家都未有機會去西藏,可以考慮去松贊林寺到睇吓先!! 雖然只係一個mini版,但係都真係一個好去處. 其實松贊林寺都有好多人去架,你地睇吓啲煙火就知啦!! 有好多當地人同遊客去拜!! 當地人著啲衫仲好鮮艷,好有鄉村嘅感覺!! 但係可能因為多人去,所以有好多小朋友四圍走同人景相,然後過黎同你收錢. 我就真係好討厭呢啲. 不過好多大陸嘅景點都係咁,真係無辦法啦!! 另外我仲響松贊林寺影咗張好似.「向世界出發」嘅相,唔知你地覺唔覺呢?? 哈哈!! 唔知你地like唔like呢?? 另一個推介景點係依拉草原+納帕海,又係騎馬嘅活動. 但係如果唔騎馬,真係無可能行得完,因為佢地方又真係好大!! 不過我地都無去哂上面地圖嘅所有地方.因為我地到達當日已經三,四點啦,所以只係去咗1個地方. 因為冬天,好早天黑,所以都無可能去得哂啲地方! 但係根據嗰個拉住我隻馬行嘅人解釋,呢條河好神聖架,啲人過咗身之後,就將啲骨灰曬落呢條河. 當地嘅人都係咁做.不過雖然係咁,但係呢個地方真係一啲恐怖嘅感覺都無架!! 你地睇吓我同honey騎馬騎得咁開心就知啦! 如果大家都鍾意大自然的話,去到雲南記得一定要去普達措國家公園. 佢係一個好大嘅郊野公園,我同honey響入面都玩咗成日.因為佢啲地方大到要坐接駁車先到到. 不過啲風景都真係一流. 真係靚到好似假嘅咁! 你地又鍾唔鍾意呢?? 我地圍住呢個湖都影咗好耐相架!! 我仲好記得我地去當日好凍,好似得6度左右咋!!.你地睇,成個湖邊都係霜!! 我地嗰日仲好早就到咗,太約早上9點,所以太陽都未來得及溶咗啲霜. 當日我地響普達措國家公園仲好好彩,比我地遇到好可愛嘅松鼠!! 好細隻,你地睇唔睇到佢呢?? 其實唔止一隻架,不過我就只拍到佢一隻. 佢好唔怕羞,佢會走上人嘅身上,睇吓你有無野比佢食!! 真係超得意!! 結果我地就響呢度玩咗個幾鐘!! 哈哈….. 呢個公園所有嘢都好天然架,連地上嘅裝飾都係!! 真係幾有心思!! 我同honey有幾日行程去咗香格里拉,雖然要坐幾小時車先去到,但係在車上真係一啲都唔悶. 沿途都係啲田園風景!! 因為架車係啲坐得廿幾人的細巴士,仲可以開窗!! 我仲大膽到伸手出車窗外影相! 不過因為架車行得幾快,所以好多相都睇唔清楚.真係太可惜啦!! 旅程尾聲,我地都係住響麗江古城入面,仲響黃昏時,上咗古城內最高嘅萬古樓睇日落!! 都真係幾靚架!! 鍾意影相嘅人不要錯過!! 影完日落就梗係影埋萬古樓嘅夜景先落番古城啦!! 我地有一日早上去咗古城附近嘅黑龍潭公園,都係一個必去嘅地方. 公園中心可以離遠望到玉龍雪山,係咪好好景呢?? 不講不知,入麗江古城係要比古城”維護費”的,只要係入黑龍潭公園時,出示”維護費”的收據,就可以免費入黑龍潭公園架啦!! 如果有時間,都值得入去行吓! 入面仲有好多人影相.仲有人響入面取景影婚紗相潻! 到咗最後一日,我同honey好早起咗身,想去我朋友推介我地方食早餐.…
Continue reading


text:
zerorexbaby
服務詳情
評語 提交評語
認識REX 是在自己的婚禮, 已經覺得佢好有HEART, 而且影得好有STYLE, 一直希望有機會一定要再找他影相
終於, 5年之後,我懷了BABY, 便立刻想到要找REX影輯靚靚大肚相先, 佢同我地影左好多個STYLE, 好開心, 款款都好靚,有INDOOR又有OUTDOOR. 之後我地再約定影NEWBORN PICTURE
到BB出世後,好快就再見, 佢好細心, 因BABY 唔肯瞓, 佢就搵D機器聲,流水聲既音樂播住, 好SWEET咁瞓住影…
之後到囝囝快一歲, 想去返大肚時影相去過的地方,影BEFORE AND AFTER, REX好好咁幫我地諗好個行程,PLAN好個時間,又一輯靚相……
哈哈,REX是我們的家庭攝影師….
又想PLAN吓下次幾時影了….
其實我影過好多間BB相,但只有Rex喺我連續三年都繼續幫襯.由滿月開始我就幫我仔仔影,嚟緊12月又搵咗Rex幫我兩歲嘅女影.其實我幾鐘意去影樓影相,當然好貴嗰啲未必負擔得起,但中間價位,比較平既,同埋團購都試過.以前真係好癲,可以每2個月就影一輯,依加就少咗,會揀啲自己真係鐘意,或者多好評嘅攝影師先會去影.依加個仔已經三歲,自己影嘅相通常都會影到古靈精怪,話晒宜家自己都唔係話後生,所以相信專業嘅攝影師可以影得我哋好啲,亦都係咁所以咁信得過阿Rex.
可能Rex自己都係爸爸,佢好明白小朋友情緒有時未必咁好,所以佢會好體貼.例如我哋package係包2個鐘既,當中佢會幫手氹小朋友,盡量响一個愉快輕鬆嘅環境令小朋友真情流露咁影,又唔介意overtime,因為有時小朋友喊得好犀利,如果照影嘅話效果一定唔靚.我知道有啲攝影師夠鐘就會咁妳走,佢Rex係絕對唔會趕,亦唔會令妳覺得佢趕緊時間,每一張相都會用心諗過應該點影,應該擺咩表情或者等我哋自由發揮.另外佢影嘅相影得真係好靚,一個好簡單嘅窗簾佢都會影得好有感覺,亦係我有keep住搵佢影相嘅原因.
我真係幫襯過好多攝影師,Rex嘅耐性以攝影師嚟講真喺「非常高」!好包容,永遠都好好笑容,因為有啲攝影師真係會唔耐煩同埋黑面.另外,佢會不時同我或者我老公傾計而唔會因為小朋友而唔理我哋大人,佢係大人小朋友都有照顧到既.
有個小小貼士要俾家長:影相時間應該盡量就返小朋友嘅作息,例如我仔仔依加返上午班,慣咗上午返學會精神啲,所以影相都會揀返朝早.另外,睇攝影師嘅作品之前,應該睇下係咪自己鐘意嘅風格,同攝影師接觸嘅時候亦要留意佢接唔接受自己既意見,最好盡量留意埋佢夠唔夠耐性,呢幾點對影相,特別係家庭攝影嚟講真係好重要!


text:
曼力 必去景點及仙女亭海灘附近酒店推介
仙女亭海灘附近酒店預訂
神秘優惠價幫你慳更多
即時揭開神秘優惠價,慳得更多
曼力必去推介 - 仙女亭海灘
想去 曼力 自由行?等 Hotels.com 帶你玩盡 曼力仙女亭海灘 啦!留意我地文章,話你知去曼力 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋曼力仙女亭海灘 附近有咩酒店,等你更加容易計劃行程,慳返酒店來回景點嘅時間.
曼力仙女亭海灘 自由行
去得曼力仙女亭海灘 自由行最緊要一定係揀啱日子去.一啲熱門景點例如,曼力 嘅 仙女亭海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
曼力仙女亭海灘 交通
想去仙女亭海灘 暢順無阻濟,最好就係出發前,睇清楚曼力仙女亭海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
曼力仙女亭海灘 必食必買攻略
曼力仙女亭海灘一直都係旅遊熱門地點,去到曼力仙女亭海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
K姐喺公司做咗十幾年,可以話係腦細嘅左右手,亦都係我見過全公司唯一一個夠膽窒腦細嘅人,但佢絕對唔係“老海鮮”,而且全公司大部份人都好尊重佢.
初初入嚟做嗰時都已經聽同事講過K姐嘅嘢,例如有啲同事話好想過去佢嗰TEAM,因為自己阿頭實在太廢,太卸膊等等,而我淨係覺得佢幾NICE,最記得係我有次返工搭LIFT見到K姐,佢都好好笑容咁同我講早晨同問候咗我幾句.
前排終於有機會跟K姐做嘢,因為公司接咗單大嘢,由K姐TEAM人負責,後來K姐要求加人,腦細就落ORDER叫其他TEAM調一至兩個人過去幫手,我都唔知點解會被抽中,我嗰TEAM嘅同事個個都話想同我調,當然最後都係由我過去啦.
過到去我至明白,點解其他人想跟K姐,除咗有實力之外,其中一樣幾特別嘅,我未見過佢鬧下屬,比著其他阿頭,無論係唔係你錯都會鬧咗先,但我喺度幫手咁耐,未見過佢鬧過人一包,即使有同事做錯嘢,佢都只係叫同事改返,呢樣已經好加分.
K姐亦會好用心咁教你做嘢,其中一個例子:我要做一份未做過嘅文件,雖然已經有同事教過點做,但我做極都有嘢錯,同事放哂工我都未走,佢見我差不多九點都未走,就同我一齊砌返好份文件(其實佢仲有好多嘢做),之後仲話剩返嗰啲第二日再做,趕我走要我放工.
另外有次開會,本來K姐都已經講咗之後啲工作嘅安排,有同事提出另一個意見,K姐聽完就讚個同事好細心,仲話自己都忘記咗嗰部份嘅細節,之後就跟返同事建議嘅地方修改.
我都無想像過作為上司,可以對下屬咁好,又會當面咁讚同事,喺我本身嗰TEAM從來都未試過,雖然我阿頭都未至於黑人憎,但最少未聽過佢會讚我哋囉.
跟咗大半年後,個PROJECT終於完成,K姐請哂全部人食飯,嗰晚K姐同我哋一齊玩,大家都玩得好開心,之後K姐讚咗我幾句,仲鼓勵我出去進修,話學咗嘅嘢將來實會用得著.當然我都有聽佢提議出去進修,發覺都真係幾幫到我而家做緊嘅嘢.
一個無架子,又玩得埋,又會教你同鼓勵你嘅上司,都真係世間難求,因為由自己同事,或者朋友口中聽到嘅,都發現大部份嘅上司都唔太好,有啲甚至乞人憎,所以當真係遇到好上司,請好好尊重佢,同喺佢身上學習一下,一定對你有幫助.
Photo: internet
作者: 一平


text:
謝安琪針對 流感疫苗 嘅言論,固然係一場鬧劇,只不過,現時世衛組織對 流感疫苗 嘅主導,亦都係一場賭博.當然,唔係一場會賭命嘅賭搏,但如果世衛組織嘅專家估錯咗,後果其實一樣係頗為嚴重,呢一點係值得公眾注意同討論.
流感疫苗 嘅賭博
流感病毒n咁多種,而且多變,由於呢種複雜性,喺未有乜流感都可以預防嘅萬能疫苗之前,依家世衛組織係每年推測會有邊三種流感大流行,然後各藥廠照世衛嘅單去製造疫苗,所以無論係Sanofi,GSK定美國Seqirus都係照世衛當年嘅建議執,如果估得中,人人打疫苗梗係天下太平,但如果估唔中,啲人以為自己打咗 流感疫苗 就天下無敵,無留意預防,呢種鬆懈就真係害人不淺,因為好多人以為 流感疫苗 真係乜都得.
所以 流感疫苗 你話駛唔駛打,我一定話要打,因為減少中招機會始終係要嘅,我都係果句,流感病毒n咁多種,你打咗疫苗,對幾種有免疫少咗中招機會已經好好,但如果話打咗就唔怕流感,呢個又係錯到離晒大譜嘅講法,呢個仲未計,中國唔知乜時候,出現一啲離奇古怪嘅流感.依家世衛組織總幹事唔再係食雞珍,但食雞珍主政期間,有無同中國共產黨合埋隱暪一啲傳染病病情,講真,我唔知嘞.況且依家世衛總幹事係嚟自埃塞俄比亞,中國會唔會用非洲國家嚟控制世衛,真係堅難講囉.所以打 流感疫苗 要做,但防禦流感嘅基本措施,係唔可以因疫苗而鬆懈,因為基本上,世衛啲專家係可以估唔中,估唔中可以係科學原因,但亦可以係政治原因,中國一帶一路呢樣嘢,係絕對可以害死人.
仲有一個課題,其實香港好多人無迫中國做好呢件事,如果中國肯做就功德無量,聯合國糧農組織係建議喺豬同家禽身上打 流感疫苗 ,我認為呢樣嘢係必須要做,因為每次流感變種,包括1918年死得人多果次,其實都係同中國人有關,農業係禽類流感傳入哺乳類動物嘅關鍵因素,點解中國一直以嚟都唔肯大規模做呢件事呢?我可以講,根治流感可能係要治好中國人先,呢個簡直係人類有史以嚟最大嘅挑戰,我諗唔到乜嘢可行出路.


text:
(峇里婚禮)《一千個願意》歌詞夠貼切 陳凱琳:感覺超現實 (19:37)
文章日期:2018年8月12日
陳凱琳今日在峇里嫁給鄭嘉穎,正式成為鄭太.陳凱琳表示:「今朝喺做斟茶儀式之前,其實自己個人都有啲擔心,因為我完全唔知有咩禮儀要做,佢哋就同我講,話我最好喺間房度,嘉穎陣間入嚟時就要接新娘,可能我哋會難為佢少少,可能要畀啲誠意,未諗到其實成個過程係點,但見到佢一到門口時真係有啲毛管戙,好緊張,聽到其他人話畀啲誠意睇吓,不停無人幫佢,呢吓好好笑,咁我無啦啦諗到,不如叫佢唱2句一首歌畀我聽,嗰首歌叫做《一千個願意》,就係佢唱片其中一首歌,咁點解要佢唱呢首歌,因為佢有次唱卡拉OK唱呢首歌,覺得歌詞和我好貼切,係講等緊一個天使出現,所以聽到特別Sweet,佢即刻都明白我意思,唱咗兩句,呢個對我來講真係誠意,這part係好窩心,之後再斟茶好感動,因為雙方父母,家姐在場,感覺好溫馨,身為中國人好鍾意呢個傳統習俗,做完會覺得入咗呢個家庭﹗」
陳凱琳更多謝今次出席他們婚禮的朋友,見到大家好有誠意過來,真的好感恩.「今日行禮時叫嘉穎快些去教堂先,因為唔想畀佢見到我著這件婚紗的樣子,他未見過,但我著起婚紗時突然個肚好似囉囉攣,因為好緊張,心跳又加速,去到教堂前聽到音樂奏起,深呼吸和爹哋蹺住手一齊行入嚟,個刻見到全部人企起身歡迎我哋,戥我哋開心的感覺,覺得我哋原來一直舖排呢件事終於成事,當行到最尾時忍住唔喊,一望嘉穎,他已經流咗一滴眼淚,估唔到佢比我早喊,所以我都忍唔住想喊,祈禱時兩個要攞紙巾抹眼淚,呢個感覺有少少超現實,呢刻好開心有個咁好老公,咁好,咁惜我的老公,好期待將來幸福快樂,雖然婚姻有好多階段都要經歷,但呢刻已最開心.」
(即時娛樂)


text:
教廷 同中國共產黨政府就主教任命上達成協議,同一個焚燒十字架嘅政黨簽署協議,呢件事簡直蠢到入骨,只不過, 教廷 唔係第一日做蠢事,1933年 教廷 同納粹黨簽署協議,後嚟當然知道,納粹黨班仆街走鬼咗數,但當一個機構過去一百年以嚟,重覆又重覆犯錯果陣,就係成個機構嘅文化同思維邏輯有問題,呢個亦可以解釋到,點解香港啲華人基督教會,明知中共係衰過納粹,都以為同呢個政權合作係無問題,雖然班友係擺明車馬嘅敵基督人士.
教廷 嘅愚蠢文化
1933年, 教廷 同當時納粹黨政府簽署Reichskonkordat,甚至我可以講,當時納粹黨政府同 教廷 簽嘅Reichskonkordat,都仲好過依家中共同 教廷 簽果份秘密垃圾協議,當時納粹黨政府喺Reichskonkordat上,保證天主教徒嘅信仰自由,以及當時 教廷 同巴伐利亞,普魯士以及巴登三地各自嘅教務協議,甚至係保證教會人士嘅一定權利,結果當然希特拉好快走數,但 教廷 要等到1937年至公開同納粹黨反檯,發表MIT BRENNENDER SORGE嘅聖諭,但一切已經太遲.數已經走咗,又點會找番俾你.
當時點解教皇庇護十一世犯呢種愚蠢錯誤,梵蒂崗廣播電台中文版,喺介紹教會史章節中,佢係咁形容
希特勒進一步接掌國家元首職務,集黨,政,軍大權於一身,儼然以日耳曼民族救星的姿態出現在國人眼前.面對這樣的時代強人和時代局勢,德國天主教徒實在不願意因為反對希特勒的政治思想,而被其他佔多數的非天主教徒視為不好的國民.另一方面,當時的天主教徒也實在沒有選擇,因為他們更害怕共產黨,權衡之下,可能納粹黨的害處比較小,而且納粹黨的產生也在某種目的上是為打擊共產黨的.於是,天主教徒中的保守份子都開始接受希特勒.
首先,教會總有一個迷思,就係企喺反政府嘅位置,就係「唔好嘅國民」,呢種迷思,喺天主教會一直係存在,陳日君樞機主教,或甘若望神父呢種天主教神父,係六十年代第二次大公會議衍生嘅解放神學嘅副產品,甘若望神父係拉丁美洲式會走去打游擊果種神父,雖然佢係一個大中華膠.只不過,天主教長期以嚟嘅文化,有更多係楊鳴章呢類人.所以喺呢種思潮下,教廷放棄若望保祿二世,以及本篤十六世採取嘅強硬政策,都係你估得到嘅事.
另一方面,好多時教會都係以為要同政府合作,以利接觸更多牧民,為咗跑教眾嘅數,不擇手段,楊鳴章本身就係呢種仆街諗法嘅表表者,而香港新教好多教會,都係類似傳教如跑數嘅諗法,以為跑得更多嘅數,就代表上帝嘅諗法傳得更多人,但好多時結果係,你只不過搵咗班掛羊頭賣狗肉嘅人,反而真正堅信嘅人,你選擇視而不見.
仲有一個問題係,依家嘅教皇,係一個左翼教皇,喺同性戀問題,以及貧苦大眾問題上,佢採取類似解放神學嘅方向,特別佢嚟自阿根廷,但呢啲左膠好多對中共嘅暴政係選擇視而不見,同西方左膠一樣,呢樣嘢亦係依家 教廷 有咁多問題嘅背景.
而兩害取其輕呢種諗法,喺戰略好多時都係啱,但你要準確判斷邊個敵人係輕一啲果個,只不過1933年同2018年都係犯同一個錯誤,1933年以為希特拉比史大利輕一啲嘅錯誤,但結果係,共產黨有啲做唔出嘅事,希特拉黐咗線做咗人類有史以嚟同魔鬼同級嘅事,甚至如邱吉爾講,如果希特拉入侵地獄,邱吉爾都得替撤旦喺國會美言幾句.依家 教廷 以為Trump一類Populism係敵人,但事實係相反,Trump係重口味,但Trump某程度上反而鞏固咗民主社會對某啲嘢嘅應有防衛,而回教恐怖主義一定係問題,但回教恐怖主義本身,未去到系統化殺人嘅程度,但中共,就一定唔係果回事.所以依家天主教會,出現嘅問題係系統性,係1929年到依家都無太好嘅糾正過,所以陳日君樞機主教,變成咗1934年喺Wuppertal嘅反納粹天主教教眾(Wuppertal喺Dusseldorf附近,我住果個州幾個城市,都係抵抗納粹有一定力量同傳統貢獻.),佢係有心,但少數嘅人,無法扭轉天主教教會總體嘅系統化問題.
面對納粹中國,有幾多人能汲取1933年納粹德國出現嘅教訓.我只係知道,德國人不斷喺電視反思1933年嘅錯誤,係有佢道理.


text:
最近有部動畫叫做《快D啦牛牛》,講一隻善良公牛要被訓練成為強悍鬥牛嘅故事.AV界資深人士神仙乙就話呢類作品雖然係畀小朋友睇,但係講隻公牛要改變本性變成惡牛嘅情節就值得大家深思一番,諗吓自己到底係咪要配合外在環境連自己嘅本性都強行改變呢?有時率性而為都唔係壞事,好似日本AV女優咁就係因為佢哋喺床上夠放蕩兼發揮本性,至可以用騎乘功夫征服男優,為AV迷帶來刺激又充滿勁度嘅過癮騎乘表演!
碟名:《痙攣高潮騎乘位》
主演:柳美憂
片長:120分鐘
出品:S1
內容:睇見柳美憂一副健美胴體以及一身古銅肌膚,就知佢係運動健將,而今次佢喺AV演出當中就活用旺盛嘅精力以及靈活度極高嘅胴體喇!柳美憂可謂盡情施為,大部分男優都甘願任佢擺布,由得阿妹瘋狂騎乘!不過班男優係就係好疏肝,但係見柳美憂愈騎愈快,仲騎到拗晒腰兼開始出現痙攣,就知道柳美憂其實更加享受箇中樂趣,飽受高潮不斷衝擊!
碟名:《發情苗條教師的打樁騎乘位中出》
主演:香苗玲音
片長:分鐘
出品:Wanz
內容:香苗玲音除咗擁有被稱為壓倒性嘅透明感肌膚,胴體生得異常纖巧亦係一大賣點,因為玲音身輕如燕,所以玩起騎乘位特別敏捷,令男優無還擊之力!今次玲音化身成為女教師,專門向性格懦弱嘅男仔落手,若發現對方孤獨一人,不論喺教室,健身室,體育道具房等地方,都會色誘對方,繼而施展快速騎乘功夫從對方身上榨取快感.由於玲音對小鮮肉毫不憐憫,每下騎乘都出盡全力,情況就好似打樁一樣,真係替班小鮮肉辛苦呀!
碟名:《腰振》
主演:友田彩也香
片長:153分鐘
出品:Marrion
內容:絕色美癡女友田彩也香本身能歌善舞,騎功非常出色,今次喺作品中以第一身鏡頭拍攝彩也香舞動蛇腰,然後再用固定於枱上嘅假棒棒表演凌厲騎功,每個動作都宛如悅目舞步一樣,令人睇得如癡如醉!當然更精彩嘅係彩也香慾火高漲,誓要搵男優滿足慾望嘅過程啦!當中彩也香盡情施展騎功,亦會玩埋由佢全程發力嘅後進式,將蛇腰嘅靈活表露無遺!
代號:神仙乙
年資:26年
活躍地點:先達中心
簡評:提到騎乘位,本仙一定諗起已引退嘅騎乘天后小川亞沙美,到家陣騎功拍得住佢嘅亦有好多,今日介紹畀大家嘅3部作品,當中嘅女優都係騎功一流之輩!至於邊部作品最好睇呢?就係由友田彩也香主演嘅《腰振》喇!一來友田彩也香又靚又好身材,演出時仲換上多套鮮艷服裝上陣,更重要係佢以玩弄男優為樂,以及靈活到好似跳舞一樣嘅騎乘功夫優美迷人,睇完真係好想搵彩也香賜教幾招呀!
撰文:賢


text:
性,係人嘅基本需要,同食飯一樣.無性,你同我都唔會存在,人類都會滅亡.君不見有人會因為「感到肚餓」而羞恥,但講到解決性慾同性需要,好多人都會羞於啟齒,唔敢面對,更多人會選擇去否定性慾,甚至打壓性慾.但其實,性只係普通不過嘅事,只要無犯法無傷害他人,根本唔需要用有色眼鏡去論斷各種釋放性慾嘅人類(包括去叫雞,去做雞,自慰,睇AV,拍AV,拍寫真,追𡃁模,尋SP,有各種性癖,濫交之類;當然,呢d行為各自會衍生其他問題,暫時不作討論,只針對有d人單純因為呢d行為同「性」有關就盲目反對.)
因此,我從來唔會對男朋友睇AV,J其他女仔之類反感,唔係我男朋友嘅人我更加無資格理.作為女仔,根本唔應該用有色眼鏡去看待男人嘅情慾.生理上,大部分男人嘅性慾的確會比大部分女人旺盛(呢點可能controversial,但講住先),女人應該嘗試去了解,而唔係用「死淫蟲」,「咸濕佬」呢類負面標籤黎攻擊用合法途徑宣洩慾望嘅男人.當然,男人都要去了解女人啦,兩性平等嘛,不過呢個後話.
Pornhub數據顯示,原來香港男人上網睇AV係全球第三多.我對呢個數據唔驚訝,畢竟香港上網嘅方便度,速度係全球數一數二,而且香港土地問題嚴重,好多人根本都係性壓抑.睇AV放鬆真係正常合理不過.(其實女人都會睇的科科)
不過,既然大家都喺度睇AV,點解又要去攻擊,睇唔起拍AV嘅演員呢?上幾篇文都有提及過AV男女優嘅辛酸,佢地無偷無搶無傷害任何人,都係一份工搵兩餐姐,有咩必要用有色眼鏡去睇佢地呢?(當然,好多人歧視性工作者係有其他交疊嘅因素,包括貧窮,犯罪,教育水平等,不過呢個都係後話,有好多人係單純歧視.)批評港女去拍AV「影響香港形象」嗰d男人,真係虛偽又無聊,唔係你地成日睇,會有market咩?有需要嘅又係你地,製造個市場嘅又係你地,有人出黎滿足你地需要,又要企喺道德高地扮清高,真係精神分裂呢!
之前睇紀錄片《After Porn Ends》,講述退休AV演員嘅生活.佢地好多人去到邊都被認出,搞到被排擠.最搞笑係,有家長認出退休演員,然後要求校長唔比演員嘅細路喺度讀書.咁偽善都有嘅?你認得,姐係你有睇啦!又要睇又要鄙視,將社會對自己嘅壓抑,自己所感到嘅羞恥感,轉化爲攻擊去搞d滿足你需要嘅工作者,都真係幾wrong.
或者人類就係咁,一方面好渴望釋放人性,一方面又礙於社會禮教,不斷抑壓人性,順便幫手抑壓埋其他人嘅人性.其實大家都enjoy yourself,只要唔好傷害到無辜嘅人(強姦,非禮之類),勇於面對自己同別人嘅人性同慾望,或者大家都會過得輕鬆d.
精神分裂Emilia 出現了,可參考: 做雞點解唔道德?女人喜歡性點解係不能接受?


text:
香港公營機構
香港公營機構即係指由香港政府出錢成立同營運嘅半官方機構,佢哋負責特訂公共服務,或者需要較多社會人士參與嘅工作,不過就唔算係政府部門.
呢啲機構多數(唔係全部)都係根據法例成立(喺呢個情況入面又可以叫做法定機構或法定組織).雖然佢哋嘅職能同政府部門好似,但唔屬於政府體系,成員亦唔算係公務員,所以會比起政府部門有較多自主權;同時又為咗確保政府對佢哋有影響力,所以主要決策者都係由政府或行政長官邀請社會人士擔任(多數係義務性質).有啲機構雖然以商業模式運作,甚至已經上市,不過主要資本仍然屬於政府(好似地鐵有限公司,九廣鐵路公司),咁都仍然算係公營機構.
注意:公營機構同公用事業係有分別.公用事業係指提供重要公共服務嘅機構(好似電力,電話,運輸等),佢可以由私人擁有,並以盈利為目的.
職能[編輯]
可分為幾類:
- 負責特定公共服務:例子有制訂公共房屋政策嘅香港房屋委員會,管理香港國際機場嘅香港機場管理局,調查同調解歧視事宜嘅平等機會委員會等,或重要嘅公共服務(例子:九廣鐵路公司).
- 執行某些監管職能:例子有地產代理監管局.
- 作為政府的諮詢機構,為政府提供意見
- 按法例需要成立嘅上訴委員會或審裁處
- 法定嘅慈善機構
- 某些地區組織
財政來源[編輯]
可分為兩類:
- 受政府經常資助:呢類機構負責需政府經常資助嘅公眾服務,好似醫療同教育.例子有管理全港公立醫院嘅醫院管理局,同大學教育資助委員會.
- 按商業原則運作:呢類機構跟商業原則運作,提供收費服務.例子有香港鐵路有限公司(大股東係香港政府),香港機場管理局.


text:
唔少媽媽朋友同我講,長輩喺家庭聚會對小朋友有以下舉動:
①畀錢買嘢食.
②會講「你大個記住搵多啲錢呀!」,「快啲出嚟幫手搵錢啦!」
③煮貴少少嘅餸,就話「好貴㗎!你快啲食晒佢呀!」
長輩畀錢要克制
其實,上一代如果唔係同小朋友一齊住,見面畀$10,$20買嘢食,表達愛錫同關心,係人之常情.雖然只係好細數目,不過小朋友唔識得分辨錢多錢少,如果小朋友好識睇眉頭眼額,一知道扭吓計或者嗲吓就得到更多,就會慣咗不勞而獲,久而久之會縱壞咗.
眾籌樂趣多
Keicy慢慢大個,開始對金錢有概念,所以更加要灌輸正確嘅價值觀,譬如我有同兩姊妹約法三章:嗰日乖或者表現好,會奬一個印仔.一個月儲夠指定數量印仔,就有$5,$10或者$20,啲錢可以儲起佢或者直接拎去買支筆,買包糖,更歡迎兩姊妹夾份買貴少少嘅禮物一齊分享,一齊玩.
建立精明消費態度
佢哋試過每人夾$10,總共$20買包朱古力奶加一包細薯片分甘同味,我亦都趁機會同佢哋講,好多人都冇嘢食,所以唔可以浪費食物,要「食得晒,先好嗌」,唔可以貴嘅食物就要食晒,普通嘅嘢食就可以擺喺度.
揀獎勵禮物嗰陣,我會問:「係咪真係需要呢樣嘢呢?」,並要求佢哋揀一樣有用兼屋企冇嘅嘢,要話講得出用嚟做乜,嚟培養佢哋消費前要諗清楚.
例如屋企已經有一盒顏色筆,3姊弟除咗唔可以揀佢做獎勵禮物,要用嘅時候,每人每次只可以攞2至3支,用完先換顏色,咁就唔會爭住用,其他用品同玩具都係同一模式處理.
不過有啲家長為咗囝囡唔使爭,玩具,顏色筆等所有嘢都係一人一份,家長要用好多錢之餘,屋企仲會堆積唔少雜物,咁係冇按實際需要消費,係唔好嘅示範,更令小朋友唔識得分享.
培養儲蓄習慣
Keicy會去學校嘅小食部買嘢食,鉛筆或者小玩意,佢間中都會問我攞錢買,不過我唔會次次都俾,以免佢自細就習慣「攤大手板」,所以我鼓勵佢做家務嚟賺錢,例如掃地,抹檯,洗碗,倒垃圾等簡單家務,每次一蚊,培養儲錢嘅概念同習慣,建立「付出先有收穫」嘅意識.
家長以身作則
而家周圍都可以用八達通畀錢,小朋友比較少見倒現金交易,唔太知道物品幾貴幾平,容易對金錢缺乏概念,所以我盡量唔會喺佢哋面前用電子貨幣畀錢,更會叫佢哋企定定喺我隔離,睇住我用現金交易,順便加深佢哋對紙幣同硬幣嘅認識.
現時小朋友扭計要買嘢,唔可以剩係講:「冇錢,唔買!」,家長需要灌輸正確嘅金錢價值觀,如果唔係, 就算小朋友如長輩所願,好快出社會搵錢,都會容易被金錢牽住鼻子走.
想知更多育兒資訊 請留意Easy Pama
Fiona
育有Keicy,Kassy同Par Par嘅我,3姊弟有晒小學,幼稚園同playgroup經歷,四年抱三令我一次過「儲齊晒」其他人喺唔同時間經歷嘅事,亦因為有好多人問我育兒,揀學校等資訊,所以我將三個囝囡嘅成長片段同點滴,透過 blog同Facebook Page開心share!我唔係咩都識,唔係一個完美媽媽,但我盡全力令3姊弟有完美嘅童年生活,希望將來我老咗嘅時候,可以同佢哋一齊笑住講返舊時啦!
連結﹕Keicy Wu 胡梓盈


text:
聽日星期六瞓晏啲,再執到自己靚一靚去歎個brunch〜但女仔食嘢唔止要好食,仲要健康同可以用嚟影相呃like,編輯有地方介紹!
一行入呢間喺銅鑼灣鬧市嘅Cafe完全忘記得自己係喺個石屎森林入面,會覺得自己好似去咗外國嗰啲路邊Cafe小店咁,有種好悠閒嘅感覺.
唔少外國嘅IG名人都鐘意排個靚靚嘅Yogurt Bowl,再影相Post上IG話畀大家知佢嘅diet有幾healthy啊!不過好編輯呢啲咁lazy嘅girl呢,就唔想去supermarket買材料,然後又要切啲fruit同用心機organize喎,食完仲要wash真係好麻煩囉〜所以我都係去餐廳等人serve我呢個咁IG-able嘅bowl〜〜〜〜
Berry Barrel有莓粉,士多啤梨,香蕉,麥片,奇亞籽,蜂蜜同乳酪,食落酸酸甜甜,清新醒胃!
LCB Colada係佢哋嘅招牌飲品〜將菠蘿同椰子打成沙冰,味道同顏色都好清爽!
最特別嘅係呢度嘅咖啡係可以印圖架!睇實物會見到印得好仔細,可以話係高清咖啡印花〜可以揀定張相嚟度send畀職員,佢哋就會幫你印上杯咖啡度,用嚟畀驚喜男朋友係個唔錯嘅主意😜
除咗呢啲咁chill嘅yogurt bowl同咖啡之外,佢哋都有其他主菜,例如慢煮美國黑毛
LCB express
地址:銅鑼灣駱克道487至489號駱克駅3樓


text:
江門住別墅優點同缺點
買一套自己嘅別墅,有自己嘅花園庭院,種種草澆澆花,系好多人夢寐以求嘅夢想.隨着現代人嘅消費能力越嚟越高,購置別墅嘅需求亦越嚟越多.咁居住別墅都有乜優點與缺點呢?
市面上喺售嘅別墅,大致可分為:獨棟別墅,聯排別墅,疊拼別墅,空中別墅等,常見嘅系建築風格系新中式同歐式風格.
住別墅優點,主要如下:
1.掂人士嘅標配
從一定程度上嚟講,別墅象征着高端,有品味嘅生活.居住別墅,多系精英階層嘅高端人群.喺別墅區入面,居住者抑或仲可以認識更多上層人士,積累更多嘅人脈.
2.高品質嘅生活
別墅往往配置咗一眾高端嘅個人配套設施,如私家園林,私人游泳池,桑拿房,泊車庫等,同時,周邊嘅配套亦較為豐富齊全,可以畀人帶嚟「大隱隱於市」嘅優質生活嘅嘆.別墅系一個令人們遠離繁雜都市,靜下嚟嘆生活,欣賞生活嘅美景嘅理想局所.
3.個人隱私嘅保護
喺網絡發達嘅時代,侵犯隱私,偷窺,盜竊等現象日益嚴峻.而別墅樓間距大,樓棟密度小嘅特點,可以使得別墅可以保持一定嘅私密性,格外注重隱私嘅購房者仲可以選購獨立成棟嘅別墅.同時,別墅嘅物業管理亦更嚴格,所以喺保護個人隱私呢方面,別墅相對於普通住宅區會有更大嘅優勢.
住別墅嘅缺點亦系唔容忽視嘅,主要如下:
1.別墅嘅面積非常大,呢令生活空間更大更舒適.但系,面積大亦帶嚟一個問題,清潔起嚟累人.
2.別墅一般位於比較偏遠嘅地方,綠色植物往往比較多,呢如果冇專業嘅人員定期進行打理,蚊蟲可能會比較多.
3.別墅一般建喺比較偏遠嘅地段,交通唔太方便.
以上就系住別墅嘅優點同缺點了,購房者可根據自身嘅需求與對別墅優缺點嘅接受度進行衡量,做出滿意嘅選擇.
相關推薦:
《江門貸款買房禁忌》
《江門買房收房流程有邊啲》


text:
即食麵袋,拖鞋,燈泡不能回收?
自問小編我對環保都有一定既意識同支持,而有時係網上睇有關環保既資訊時都會睇到唔少有關外國既環保方法,有時會睇到d人分享佢地日常既環保方式,無論家中任何廚餘或雜物嘅分類一概做得非常仔細整潔同認真,但無意中發現就算係膠袋,膠樽,玻璃等普通物件原來唔係所有都可以攞去回收喎.
其實日常做回收分類時,每當見到一D疑似塑膠之類,例如:即食麵袋同埋拖鞋等..都會認為可以放到塑膠回收箱,而燈泡亦會認為係屬於玻璃之類,就會放到玻璃回收箱等等... 但其實呢d物件原來係唔可以作為回收用途㗎,等我以下簡短咁解釋一下啦:
- 拖鞋或者鞋之類,在製造過程中會加入咗大量既化學物料,分解或再造過程會造成水質或空氣污染,而且呢D有關產品亦會有機會包含金屬配件,所以係唔適宜循環再造哦.
- 即食麵包袋外層係玻璃紙,而內層就係含聚乙烯(polyethylene,簡稱:PE 係一種加入大量各種添加劑化學物質),所以稱為複合袋性嘅袋,呢d物質會破壞環境,所以同樣亦唔可以作回收用途.
- 最後燈泡當中因為含有金屬同鋼絲,而發光部份為金屬複合物,較難分拆作回收用途,所以亦唔可以放入玻璃回收箱.
- 裝油既膠樽(PVC或PS膠料)或似同類製成品(例如:汽車機油樽等):呢類既塑膠係回收再造過程中會帶有石油產品,從而產生化學作用,令環境受到污染,所以亦唔可以作回收之用.
- 即沖咖啡膠囊(capsule)同即食麵包裝袋,用膠製成既掃把同埋牙刷等,同樣屬複合塑膠物料,所以較難分拆回收之用.
見到咁多人都為保護環境出一分力時,我就會提醒自己都要堅持呢分心同感謝呢d有心人!大家都一齊努力啦!您我他都能做得更多更好!只要堅持同身體力行就可以了噢!


text:
門巴 必去景點及南加塔海灘附近酒店推介
南加塔海灘附近酒店預訂
神秘優惠價幫你慳更多
即時揭開神秘優惠價,慳得更多
門巴必去推介 - 南加塔海灘
想去 門巴 自由行?等 Hotels.com 帶你玩盡 門巴南加塔海灘 啦!留意我地文章,話你知去門巴 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋門巴南加塔海灘 附近有咩酒店,等你更加容易計劃行程,慳返酒店來回景點嘅時間.
門巴南加塔海灘 自由行
去得門巴南加塔海灘 自由行最緊要一定係揀啱日子去.一啲熱門景點例如,門巴 嘅 南加塔海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
門巴南加塔海灘 交通
想去南加塔海灘 暢順無阻濟,最好就係出發前,睇清楚門巴南加塔海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
門巴南加塔海灘 必食必買攻略
門巴南加塔海灘一直都係旅遊熱門地點,去到門巴南加塔海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
多數遊客去福岡, 唔係去博多就係去天神. 但係你唔覺點解行極都唔見有間驚安? 個個都話去天神食屋台. 但係你成日睇電視睇旅遊書都係影上面呢種喺條海旁邊既屋台. 但係行晒成個天神都搵唔到條河? 因為天神屋台根本唔喺天神! 咁喺邊? 答案: 中洲.
中洲位於天神同博多既中間, 搭地鐵既話, 可以去中洲川端站落, 一出閘, 搵4號出口, 我地去左第一個目的地先, gate's商場.
gate's
一出閘, 4號出口就去到gate's商場, 打風落雨都唔怕, 呢度最重要得兩樣野, 就係2樓既驚安之殿堂, 同埋3樓既無添加くり寿司.
24唔係指24小時, 只係話佢收零晨十二點. 呢間野出名勝價比高, 我曾經寫左一篇文章介紹佢, 有興趣可以去睇下 >> 無添加くら寿司.
呢間驚安雖然得一層, 但係已經足夠你行有餘. 點解人人去日本都總係鐘意行下驚安? 除左平之外, 佢的確有好多新奇有趣既野, 先講下第一張相, 成個櫃咁大既汔車用香精羨慕嘛? 下圖係一個用USB既迷你燙斗. 著西裝去公幹既人就岩晒.
離開商場之後, 望下佢斜對面就會見到另一個商場, Hakata Riverain Mall.
Hakata Riverain Mall (麵包超人兒童博物館)
行完之後, 離開商場望下對面, 又有野行, 就係川端通商店街.
川端通商店街 (KAWABATA)
川端通商店街有過百年歷史, 所以賣啲野都幾平民同幾古老下. 不過反正要去中洲屋台, 穿川端通商店街行過去, 起碼唔駛淋雨先.
磯丸水產喎!! 不過呢間太細, 加上早收門, 我帶大家去間大啲同24小時既.
河邊有廁所? 呢個廁所令我諗起男生圍木橋嗰個廁所. 一百年前會唔會好開掦既呢?
中洲屋台
一路行到尾, 見到條大馬路就轉右, 向住條河既方向行, 就會見到目的地中洲屋台. 呢個地方就係平時大家睇電視睇旅遊書見到河邊屋台既地方. 不過咁, 大家睇相都見到, 由於呢度做緊河務工程, 所以啲屋台搬前左幾十米.
講到呢度停一停先, 因為我身後既位置, 就係24小時營業既磯丸水產, 容我介紹左先.
磯丸水產出名平靚正, 一個雜錦海鮮丼都係一百蚊港幣以內. 雜錦真係原片魚生黎架!! 唔係香港嗰啲海鮮粒. 去日本就無理由唔食, 你睇下碗魚湯幾足料, 另外燒海鮮都係佢既招牌菜, 大家經過就試下喇. 食完之後, 去屋台搵小食.
唔知係咪河務工程既原因, 呢度得四五檔有開業, 可能夜啲黎會開多幾檔既. 另外就係, 所有去過九州既朋友都話, 屋台啲野食太貴又唔見得好食. 就呢點我都有去研究下, 發覺價錢較平既, 就經常爆滿. 另外, 太多檔口賣豬骨拉麵同餃子. 呢兩個我又無乜特別興趣, 食魚生都食飽啦.
最後, 比多次地圖大家睇.
其實中洲屋台行到尾, 穿公園過條天橋仔, 就去到運河城. 步行都只不過係5分鐘. 所以你可以調番轉, 去完運河城先行過黎宵夜都得. 亦都因為咁, 當地既地鐵其實係教人用中洲川端站5號出口行去運河城, 而唔係教人由博多站行去的. 都係嗰句, 你識路既唔教你都識去, 唔識路既, 易搵路不過遠啲都總好過近啲不過難搵路.
後記: 其實中洲呢個地方係福岡既歌舞伎町, 周圍啲橫街小巷都係夜總會同案內所. 所以呢度行街, 特別係夜晚, 唔好行差踏錯. 唔係話有人會打劫你咁誇張, 但係品流複雜或者遇到醉酒佬都唔好啦. 所以沿大馬路同川端通商店街行就安全得多.
福岡篇相關文章:
天神


text:
如果想俾BB食人奶,陀BB嗰陣有咩要注意?
-
ashley_L last edited by
想問下陀BB有冇啲咩需要注意?我想等BB出世之後俾佢食人奶
-
wongkc1989 last edited by
如果想俾bb食人奶, 你自己就要注意營養嘅補充
-
monue last edited by
@ashley_L said:
想問下陀BB有冇啲咩需要注意?我想等BB出世之後俾佢食人奶
如果想bb之後食人奶,宜家你要多補充劑,dha就真係要食, 其次就係葉酸個d
-
conyyyy last edited by
其實真係媽咪食乜BB就食乜,所以你飲食一定要均衡
-
lamlam1906 last edited by
一般黎講如果無敏感都唔使點樣戒口
但係你都可以試下飲媽咪嘅奶粉補充返營養, 始終有時飲食未必夠均衡, 奶粉就可以補充返你吸收唔夠嘅營養
-
ashley_L last edited by
@lamlam1906 said:
一般黎講如果無敏感都唔使點樣戒口
但係你都可以試下飲媽咪嘅奶粉補充返營養, 始終有時飲食未必夠均衡, 奶粉就可以補充返你吸收唔夠嘅營養
但係我唔知飲邊隻好,你有冇推介?
-
lamlam1906 last edited by
@ashley_L 你可以試下雅培隻媽媽奶粉
佢一黎營養比較豐富同埋係低脂, 仲可以延長哺乳期三個月咁耐, 確保媽咪嘅奶係高質素
-
yoyoluv123 last edited by
@ashley_L said:
@lamlam1906 said:
一般黎講如果無敏感都唔使點樣戒口
但係你都可以試下飲媽咪嘅奶粉補充返營養, 始終有時飲食未必夠均衡, 奶粉就可以補充返你吸收唔夠嘅營養
但係我唔知飲邊隻好,你有冇推介?
我有bb 時揀左隻比較低脂的惠氏媽媽奶,呢隻飲落無咁甜唔會肥媽唔肥b
-
lmlol last edited by
可以食返DHA,BB會透過人奶吸收到
盡量揀返有多啲安全驗證既魚油產品,同埋注意下都有啲藻油加左色素同調味劑
-
jwan123 last edited by
@lmlol said:
可以食返DHA,BB會透過人奶吸收到
盡量揀返有多啲安全驗證既魚油產品,同埋注意下都有啲藻油加左色素同調味劑
點揀為之安全? 有冇魚油好介紹?


text:
一直以嚟我對 新假期 都無乜好感,同埋自己又唔係成日周圍旅行果啲人,本來都唔想寫遊記或旅遊嘢,但依家可能都要,因為有鳩假期之稱 新假期 ,果啲污染內容,我有認為有必要出手抗衡,不論喺BNO問題嘅立場,定係費時出現一啲被老點嘅遊客,我都認為 新假期 呢檔嘢根本應該消失.
新假期 點解可以作惡
首先,要了解 新假期 點解可以作惡,其實由香港公共圖書館借得最多嘅書,竟然係旅遊指南,因為香港人去旅行人去邊就跟住去,無諗過自己探索一吓唔同嘅可能性,否則點會俾 新假期 呢類內容農場居然可以生存到今時今日,中共仲唔睇呢樣嘢嚟對香港人放藥,搞錯晒香港人啲國籍概念都夠喇.所以要鏟除有鳩假期之稱嘅 新假期 ,主要目的係費時中共有任何落藥機會,一如列寧講
此外同樣重要的,應盡量利用非共黨份子去組成親共的外圍單位,並利用他們去滲入一切中產階級的組織,同時也組織各種協會,俱樂部,辯論會等等,再以馬克思主義來飽和他們.
依家無組織,但中產階級依然會聚喺 新假期 一類垃圾,中共咪用「馬克思主義飽和他們」.所以我對Content Farm嘅永不放過立場,都係咁.所以 新假期 周不時出現啲教人續BNO,又抹黑BNO啲文,你明唔明當中原因,中共呢啲戰術,你估我第一日知.
當然鏟除 新假期 仲有一個原因,係 新假期 亂點景點,一係就騷擾公眾,好似中大canteen果鋪,一係就係老點公眾去垃圾堆填區, 新假期 試過老點人揸車去屯門 T Park,但由於啲路係有一啲有限制路段,結果就係老點啲人去咗堆填區,無錯,係堆填區,好多人中伏之後至知大鑊,所以 新假期 有鳩假期之名係有原因,而避免仲有人受害嘅方法,除咗要指明 新假期 嘅錯處,仲要自己主動分享一啲旅遊心得,就算係有限都好,積少成多,好過益啲五毛,或一啲扮開明嘅五毛.
當然,我唔會學某啲仆街五毛KOL,要向讀者收集倫敦景點,仲要自己唔識英國史學人寫英國景點,呢啲應該早啲收檔添,仲衰過 新假期 班茂利,真係喺一個妖魔當道嘅年代,點寫都唔會寫得完.


text:
派珀角 必去景點及紅葉海灘附近酒店推介
紅葉海灘附近酒店預訂
神秘優惠價幫你慳更多
即時揭開神秘優惠價,慳得更多
派珀角必去推介 - 紅葉海灘
想去 派珀角 自由行?等 Hotels.com 帶你玩盡 派珀角紅葉海灘 啦!留意我地文章,話你知去派珀角 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋派珀角紅葉海灘 附近有咩酒店,等你更加容易計劃行程,慳返酒店來回景點嘅時間.
派珀角紅葉海灘 自由行
去得派珀角紅葉海灘 自由行最緊要一定係揀啱日子去.一啲熱門景點例如,派珀角 嘅 紅葉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
派珀角紅葉海灘 交通
想去紅葉海灘 暢順無阻濟,最好就係出發前,睇清楚派珀角紅葉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
派珀角紅葉海灘 必食必買攻略
派珀角紅葉海灘一直都係旅遊熱門地點,去到派珀角紅葉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
阿女2,3日先有一次poo poo
-
仲係谷到面仔紅晒, 想喊咁先all到, 有比水佢飲, 都有幫佢按肚仔, 無咩幫助, 仲有咩可以做?
-
sze last edited by
@linglung131 你bb幾大?
-
missli last edited by
我個個飲a+,有每日比2次水果佢食,好少便便問題
-
LING last edited by
我BB飲S26 Ultima日日有便便
-
linglingck last edited by
考慮下轉奶粉
-
creamykun33 last edited by
樓主你小朋友食緊邊隻? 有冇跟足指示開比bb食?
-
APPLE last edited by
S26 Ultima 真係幾好,又多媽媽揀
-
4個幾月大, 又未開始食糊仔同生果...
-
呢隻返而係媽媽會朋友叫我地唔好揀, 話熱氣喎
-
olysse last edited by
呀B食緊illuma都日日有便便,想轉奶粉既話可以俾bb試試
-
@creamykun33 而家食緊illXXa, 我有跟住罐身個份量開嫁喇, 而且我阿哥個女都係食佢, 都無呢個問題,
-
WinnieFF last edited by
@linglung131 said:
@creamykun33 而家食緊illXXa, 我有跟住罐身個份量開嫁喇, 而且我阿哥個女都係食佢, 都無呢個問題,
BB體質唔同呀~我媽媽會有2個b食呢隻都冇便便~跟我果個食雅培果隻hmo就正常返~
-
junejuniorchan last edited by
@WinnieFF 同意,我仔都係食I字頭轉你果隻,我奶奶仲話邊有咁多事架咁,我心諗唔通我想架咩,
-
Kittyma last edited by
@linglung131
babynes隻奶粉有益生元益生菌,bb容易d有便便


text:
容海恩 喺同袁彌昌一直都唔認拍拖嘅情況下,突然話結婚,仲話奉子成婚,成件事充滿花生味,特別大家諗吓未來袁家家族聚會, 容海恩 遇上袁彌明,真係開片開唔完,勁過立法會開片,我唔知呢啲係乜嘢家族聚會嚟,應該現場直播.只不過,我一直唔想寫呢單花生嘢,因為, 容海恩 個樣好重口味,我唔想貼佢張相,我唔寫李私煙都係咁.只不過,杜蕾斯喺英國本土嘅Product Recall 應該為大家提供到線索.
容海恩 係咪杜蕾斯產品受害者
話說杜蕾斯喺英國本土同愛爾蘭發咗份Product Recall公告,話佢地有產品因為過唔到品質測試,可能漏嘢,所以要回收.一般英國人或愛爾蘭人,睇完咪check吓自己有無用過,然後攞盒嘢或單refund錢,但香港人睇,再配合 容海恩 單新聞,即刻笑咗,因為正常嚟講,袁彌昌同 容海恩 都有番咁上下年紀喇,都知道,未結婚搞嘢都係要有一套,只不過,如果有咗套都中,咁就另一回事,而呢單嘢好可能解釋咗乜事,睇吓杜蕾斯有無喺香港搞Product Recall,好快就知答案,但如果答案係咁,咁係應該俾杜蕾斯間廠媒人利是,唔係葉劉淑儀.
當然有人可能對 容海恩 奉子成婚單嘢,有其他可能版本嘅解釋,只不過,可能都係太重口味,我呢度一般唔會出啲重口味嘅嘢,影響大家食慾,所以呢啲討論,大家都係慢慢留番喺comment果度講,總之唔好重口味到我今日成餐飯都唔駛要,我係唔會理嘅.
不過都係果句,梁美芬幾時譴責 容海恩 搞婚前性行為,回應佢一眾教友,佢唔好做,唔做正衰婆,唔好學人扮耶穌鬥士呃票,拜託.梁美芬呢啲係真偽善,扮耶穌鬥士去呃票嘅神棍,如果梁美芬認為婚前性行為咁侮辱, 就唔會去飲 容海恩 果餐,唔喺立法會內務委員會動議查呢單嘢,都應該喺條街掛banner,指責 容海恩 同袁彌昌兩個搞婚前性行為,正宗奸夫淫婦,只不過,我睇梁美芬梗係唔會做呢樣嘢,佢扮晒耶穌鬥士係中共指派佢出嚟做戲,只不過中共係無神論者,係反耶穌,打住耶穌反耶穌嘅仆街你信佢係教友?
仲有一件梁燕城,一件蔡志森嘅仆街,記得問吓佢地兩位.


text:
話說我有個好友佢好鍾意食芝士, 芝士炸雞,芝士pizza……總之見到芝士就覺得好吸引同好想食佢落肚!
於是乎我今日就帶佢來試下米走雞, 米走雞以芝士雞煲做到響曬朵, 嗰陣時我日日放工行返屋企都見到條龍排到出曬門口, 不過而家開多咗幾間分店之後就無見到條長龍, 想食時都方便好多就咁walk in就可以~
一坐低當然係整番個細芝士雞煲先啦! 其實呢度除咗芝士雞煲仲有麻辣雞煲選擇, 甚至乎如果唔想食雞煲就咁嗌普通湯底都可以!
說時遲那時快,熱騰騰的雞煲話咁快就火速送到! 打開個蓋睇下,真係勁多雞件!而且勁多芝士! 厚厚一層芝士好像初春踏雪一樣輕輕覆蓋住啲雞, 真係睇見都好興奮呀!
因為雞件本身已經烹調到熟熟地,所以大概5分鐘之後就可以食得了! 溶化了的芝士好像岩漿般呼出氣泡來(≧∇≦)有趣有趣!
我最鍾意食呢度個雞煲,係因為呢度啲雞全部都係雞髀肉, 唔會有骨慘慘的背脊骨又或者鞋颯颯嘅雞胸, 保證全部都係啖啖肉有嫩口嘅雞髀肉! 再配埋流心芝士, 超邪惡但係超好食呀!
點的雖然是小雞煲,但是雞腿肉好大件,而且有成十幾件,兩個人食完都半飽,唔係講笑! 我覺得四個人都夠食,一人都應該分到一隻雞腿!
食完個雞煲就可以落配料打邊爐! 如果係食芝士雞煲我個人非常推介叫個出前一丁嚟食! 我平時係唔食出前一丁嘅, 但係來!食芝士雞煲一定要加!仲要襯啱啱食完個雞煲唔好加咁多水住, 先放咗個出前一丁,再加湯加到啱啱好cover到個麵就ok喇!
而且呢度個湯仲會係加番芝士湯底俾你, 個出前一丁煮到熟咗之後會掛滿曬芝士汁芝士醬! 真係好好食㗎! 我嗰芝士朋友食完真係覺得好正,仲想立刻再叫多個出前一丁添 ,畀我制止咗咋!
由於食完頭先個麵同埋啲雞已經飽飽哋嘅關係,之後我哋簡單嗌咗一碟肥牛同埋一碟丸丸就算~ 本來我係比較鍾意食牛頸脊嘅, 不過由於係芝士湯底,如果再配非常之肥美嘅牛頸脊會覺得好漏, 所以我哋嗌咗普通肥牛~ 不過呢度啲肥牛都好好食㗎!
碟肥牛睇落肥膏唔多, 如果以為會食落鞋口咁你就錯喇! 呢度嘅肥牛不單止肉味濃郁,而且仲夠曬厚切,食落夠曬質感仲好嫩滑架!係會好食到令人不知不覺就食曬成碟架囉!
另外要介紹呢個唔係一般丸,而係手打的墨魚滑,更加係釀左入去塊竹笙入面的墨魚滑!當塊竹笙吸收曬啲湯汁, 然後一啖咬落去, 嗰陣時你就會發現有一個問題出現左!就係: 究竟係塊竹笙爽啲丫?定係啲墨魚滑彈牙啲呢?好亂呀!總之就係爽到飛起!彈到跳舞!誇張?!試過你就知!(奸笑中)


text:
由葉太當日能夠捍衛自己個髮型開始,經過面對七百萬香港人嘅反對都執著為23條立法,可見呢位前保安局局長真心為香港人謀福祉.葉太嘅堅毅同真誠真係連麒麟神獸都阻唔到,真係發叔帶得走,唯有葉隨身.可見林鄭月鵝都曾係佢下屬嘅葉太真係真金不怕紅爐火.睇下,當日被葉太指責 hea足十年嘅港人至愛,識玩 Facebook 識抽水嘅薯片叔叔,選完特首後去咗邊?有邊個會好似葉太咁可以放下身段,作為曾經嘅特首後選人都會積極考慮去補選一個區議員議席.
到今日一直愛黨愛國嘅葉太大義凜然地指斥責同為建制派嘅何君堯「殺無赦!」論係蠢到底嘅時候,葉太竟然反被海量政府支持者誣衊為二五仔,無間道!以葉太身為保安局局長嘅經驗,我相信葉太係有能力睇得出邊個係人邊個係鬼嘅.而且葉太對黨對國對香港嘅守護就如佢當日對掃把頭髮型一樣,忠貞不二.
大家會見到今日嘅葉太,會出現於唔同地區,比林鄭,CY更親民,更真誠地接觸普羅大眾.佢葉太對政治嘅熱誠係真真正正出自內心嘅,睇下,佢唔會好似梁美芬咁問執紙皮婆婆紙皮濕水咁離地嘅問題.而且,葉太係識用香港人最引以為傲嘅電子貨幣八達通嘅,又唔會因為無廁紙而唔痾屎.真小人好多,偽君子更多,今日香港有個坦率果斷嘅葉太為香港人爭取權益嘅葉太,係好值得大家支持嘅.
更重要係,葉太而家受到大量所謂愛黨愛國嘅中國人口誅筆伐,呢班人好多都係何君堯執葉律師嘅支持者.作為本土香港人,我地更要獨立地為葉太撐腰!正所謂人生七十古來稀,葉太今年67歲喇,我地要好好珍惜佢,到佢跟埋發叔走嘅時候,到時就會有更多妖魔鬼怪.
葉留屬宜.


text:
Sophia係馬拉松新手,今年拎住份全馬跑手包,完全掩飾唔到心裡嘅喜悅,真係要攤晒出嚟寫篇開箱文.同往年半馬嗰份嚟比,呢次跑手包嘅份量好輕巧,應該係因為單張同紀念品份量有限(少其實好過多):
四大張宣傳品,勉強都同跑步或賽事有關(BMW嗰張原來係宣傳柏林馬拉松).但最令人奇怪,點解呢兩年都要送兩粒AA電池?記得舊年我拎住兩粒電,放咗喺號碼布晶片(我真係大鄉里,以為晶片要用AA電)!唉,我情願佢送包洗衣粉畀我.
不過,講無厘頭,都唔夠嗰位童軍小朋友,珍而重之親手畀我嘅紀念牌坊.除咗用嚟墊枱腳,我真係諗唔到有乜用途.
今年嘅T恤,無乜好講,都係X品牌贊助.特別係後面有幅地圖,或者畀人喺比賽時睇住自己進度啩(梗係望住人哋個背脊啦).
最後到我Sophia期待而久嘅賽事手冊.
全馬賽事竟然有專用手冊.最特別係落齊全部選手嘅編號名稱,有咩用呢?威囉!(好似係)而高度圖同路線圖亦算詳細.(依然唔明點解唔一早俾選手)
最要留意嘅係「比賽時限表」,大家千祈唔好過鐘到Checkpoint.
選手手冊當然仲有好多「重要」資訊(如梁振英獻辭,勝出者獎金,開步及頒獎嘉賓〔咁遲出手冊唔知同呢一項有無關〕),我亦唔一一介紹咯.不過講開又講,同樣係大型競賽活動嘅樂施毅行者,佢哋可以早個幾兩個月前就派發手冊,而手冊有成大本贊助商嘅coupon,用嚟買衫買褲買鞋買襪買糧買水,雖然未必全部用得著,至少唔會得張單張,又或者畀兩粒電池你囉.
(注:舊年粒電原來仲喺度〔右〕)
分享連結:


text:
Wikipedia:改用戶名
維基友嘅用戶名唔係刻上石嘅.有需要嗰陣,全域改名員可以幫維基友改名,將用戶嘅全部嘢搬到去新嘅名度.請你用你自己個戶口提出請求;為保安全,無名氏嘅請求唔會理.
有興趣可以睇吓:
你只可以改做一個重未存在嘅戶口.
請求改名[編輯]
除咗改名外,你重可以透過喜好設定去改你個簽名咁就可以響唔使改名嘅情況下,去改你響討論頁上留言嘅「公眾外觀」,無需花過多嘅成本去改個資料庫.全部嘅編輯會歸於同一位用戶.
請注意:基於技術緣故,監管員或者全域更名者係唔可以將兩個或多個戶口合併,又者將匿名用戶嘅編輯歸於其中一位用戶.只有已經註冊嘅戶口可以改名,而且係一個新同埋未用過嘅戶口名.
指引[編輯]
請小心按照以下嘅指引,否則你嘅請求將唔會達成.
- 請檢查你想要嘅新名係:
- 撳下面個掣,或者去Special:GlobalRenameRequest
當滿足要求之後[編輯]
- 你嘅舊戶口會響個資料庫度刪除.全部嘅編輯同埋其它嘅用戶資料(包括喜好設定,監視清單同埋密碼)會全部轉移到嘅嘅新戶口度.
- 將你嘅舊用戶頁同埋討論頁搬到新用戶名度.
涉及私隱[編輯]
你嘅請求會被記錄落嚟,所改過嘅名亦都會記低.係因為基於透明度,咁全世界嘅維基百科人可以知道呢位用戶已經改咗名.唔會有任何例外嘅情況.
現時請求[編輯]


text:
由空中少爺到做社工,再由社工轉跑道從政,繼而因為佔中掀起波瀾,曾健超(Ken,圖)嘅人生路似乎唔太平坦,原來佢自細已經因為家庭問題,學識獨立自強.
現年42歲嘅阿Ken,父母喺佢14歲時離婚,佢同妹妹亦因此分開,中四時更搬咗去同學屋企住,嗰時已經學識要獨立.由於屋企冇乜照顧佢,佢話細個都幾曳,讀書成績只係一般,好在有返教會,令佢嘅路冇走歪,亦可能小學已經做童軍,令佢更識自力更生,亦令佢大個咗敢於接受挑戰,「攀山涉水難唔到我,bungee jump等乜都夠膽玩」.
喺香港樹仁學院讀過新聞系,其後去咗理工大學讀社工;1997年做過學聯常委,主權移交前後嘅大時代,當時一腔熱血一團火,佢話年少時已經想改變社會,曾經喺民主黨位於堅道嘅中西區辦事處做暑期工.
做外展社工靠打機執仔
點解無厘頭會做咗做空少?竟然又係嗰啲港姐陪人去面試,人哋唔得佢得咗嗰隻,阿Ken憶述當年喺新西蘭國際太平洋學院讀緊國際關係,趁假期返港陪朋友去面試,「都想睇吓個世界」,結果朋友唔得佢得咗,一做就做咗3年空少,好記得沙士期間個機艙吉晒,亦試過同內地客講英文,俾對方以普通話狂鬧.做外展社工時經常喺網吧同機舖執仔,佢話打機有一手,好多時由此同佢哋打開話匣子.


text:
我哋太約3點到達然後Check-in,上去5樓房間先放低行李,上到去俾個任務佢哋兩個鬥快搵到517房間.
一入去兩個見到間房成架叮叮咁,就超級興奮!第一時跑去自己張床度瞓,哥哥仲爬咗去上格,原來上格放咗咁多個公仔喺度,驟眼睇真係好似真實情景!
仲記得芊芊1歲嘅時侯在嫲嫲屋企住咗一排,每一晚食完晚飯我就會同芊芊搭叮叮去到筲箕灣總站再搭番轉頭遊個電車河,所以芊芊特別鍾意叮叮
小朋友床的上格係模擬叮叮上層坐位擺設,配合埋牆上佈景真係幾寫實喎!
呢間房真係設計得好精緻,每一個地方都可以見到傳統電車既特色,睇吓個廁所連扇門都好似上落電車的摺門,仲有塊鏡同燈,真係咩回憶都番哂嚟!
另外衣帽間位置,一望上去個設計,又真係幾似個電車站喎
房間裡面兩邊牆都有電車內外的大特寫
兩個坐喺呢張木櫈上面真係好似置身於電車內.
呢個係媽咪要求佢哋擺的粗魯Style(但係唔該喺真電車上面唔好咁呀!)
大床以報攤為設計,床頭軟墊由好多本雜誌堆砌而成,十足十中環街頭報紙攤檔
地上面仲有幾個坑渠蓋設計的咕o臣好過癮好得意!
小電車頭前仲有張馬路造型嘅地墊,兩個即刻拎佢哋帶嚟嘅玩具 車仔出嚟喺上面玩
在小枱椅上面放咗幾本以香港特色為主題的圖書,等爸爸媽媽可以夜晚臨瞓前同小朋友睇書.
本本圖書我都超鍾意,好似呢本講述香港小朋友的兒時玩意,有幾多種你又玩過呢?我最有共鳴係呢幾個!
仲有兩張「寶藏獵人」遊戲咭,如果答啱哂仲可以去換番份小禮物!
最後最後唔講唔得嘅呢個超大露台,望出去龍珠島同埋黃金海岸商場同遊艇會
參觀到唔捨得走,但係主題客房包了一個特色下午茶,所以放低好行李我哋就急急腳落去嘆個High Tea先!
對住下面的泳池景,食起上嚟都真係寫意D!
在酒店大堂的特色主題下午茶,會跟據你訂的主題客房為您預備精緻的Tea Set!
嘩!真係好大陣仗嘅電車下午茶,兩架電車沿住路軌一路行,兩個玩多過食!
除咗Cake之外,連砵仔糕都有,真係好有本土Feel
食飽飽後我哋就出發去玩玩酒店內的玩樂設施,沿住樓梯行落LG層,就見到鯊魚冒險島遊樂場,見到外面仲有一大片空地,於是八卦出去望望睇吓有乜玩.
最開心佢哋見到有個沙池同埋"筆"沙神器,如果唔係有個小朋友排隊又想玩我諗佢哋真係玩到唔捨得走!
另外一邊大空地放咗幾個遊戲設施,一個吹氣迷宮,巨型保齡球,巨型象棋,全部只要同鯊魚冒險島職員講聲就可以開放俾大家免費玩.仲有呢個車軚圍住的區域原來係個單車遊戲區,每15分鐘一節,只要就可以向職員租借單車喺度踩!
最奇妙喺呢個唔知係乜東東,問過職員後先知原來呢個係泳池的嬉水遊樂區,水會從這些巨型裝置灑出,只係遇著冬天暫停開放,不過三月中就會同埋泳池一齊開放番!嚟緊夏天大家可以考慮吓嚟玩吓!
之後打算入去鯊魚冒險島玩,見到外面有部足球機同氣墊球,於是又向職員登記玩咗陣,遲遲都未入去遊樂場玩! 哈~
唔該哂計分小姐幫我哋計分!
呢個鯊魚造型的登記處真係打卡好位!
鯊魚冒險島收費為50分鐘一節,酒店住客$100/ 非酒店住客$150(以上收費為一位成人及一位小童),至於訂了主題客房的我哋就獲免費玩一節50分鐘
就連換鞋區都設計得特別靚!
芊芊「哥哥,等埋我呀!」
我最深印象係呢段入口的一小段路,用了投射裝置將海底影像射在地上,佢係一條Animation,真係見到D小金魚喺度游來游去!
兒童洗手間就在入口旁邊! 十分乾淨舒適
以鯊魚為題的Playhouse唔多,相信除咗恐龍之外,鯊魚就係小朋友另一至愛 .
場內設計到好似海底一樣,小朋友一入去就經已好開心周圍跑,裡面有個好大嘅海盗船同鯊魚造型的裝置.
呢條透明瀡滑梯好刺激,而且仲發現有個好處,就係當有D BB仲細個,佢哋唔敢瀡落去,呢個透明位可以俾媽咪好放心咁睇佢小朋友喺裡面情況
呢個鯊魚口簡直係打卡位!小朋友爬到最頂瀡過旋轉瀡滑梯,由呢個大大鯊魚口瀡出嚟! 佢哋兩個扮俾鯊魚咬,妹妹直情演得入型入格!
適合較細的小朋友遊戲區
另一邊仲有攀石牆,小朋友玩嗰陣要小心D,唔係驚佢跌落嚟,係驚佢跌落嚟壓親其他人,哈~
兩個嘢好似放監咁! 講飲講食冇興趣,但係講玩就幾攰都即刻醒哂!
唷噓~~
彈床係妹妹第二最愛啦(打韆鞦係第一!),屋企張床都就嚟俾佢跳爛!唔該你喺度跳飽佢
如果驚太細小朋友唔啱玩,呢度都有個BB小天地,裡面有齊所有訓練大小肌肉嘅玩具,如果拖住個細又唔知大個件出邊玩成點,呢個潛水艇造型嘅BB空間有大大個窗口可以俾你見到出面小朋友一舉一動,十分放心!
玩到咁上下我哋就去參加手工藝工作坊,這個工作坊係主題房間包埋,配合房間主題做出兩件小作品(當然Walkin或者普通房間住客也可參加,不過就會係做其他手作)
酒店客人需要$100/其他客人則$120,這個主題客房並不包括在內,需要額外付費
看看小朋友的製成品幾靚! 大家可以選擇自己鍾意既手作去完成
隔離仲有張迷你乒乓波枱可以俾小朋友玩
至於電車主題房間的我哋會做兩件小手作,一件係木製電車模型,另一個係設計環保袋 .
多謝酒店預先為我兩個小朋友預備的小禮物!
兩個都好有心機跟住姐姐一個一個步驟咁完成,估唔到雞手鴨腳的芊芊,人仔細細都可以唔駛媽咪幫手自己砌好架木電車!我哋讚佢嗰陣仲陰陰咀笑咗出嚟
跟住再設計電車主題環保袋,哥哥真係畫得超美!我覺得定番個價都有人會買(至少仲有我呢個顧客)
芊芊畫完就急急腳再跑番去玩,無限次瀡滑梯同跳彈床,因為呢個時侯六點幾,大家都去咗食Buffet,我哋好似包咗場咁!之後哥哥完成埋個手作再加入,剛好另有一家人喺度玩,哥哥同芊芊都有個對手一齊喺度玩伏匿匿!真係玩到癲哂...
多謝黃金海岸酒店送我哋飯後甜品!
我哋拎住換領卡到餐廳換取雪糕,有Haagen-Dazs同Movenpick呀,換完芊芊就第一時間衝上房慢慢嘆杯雪糕
番入房發現原來酒店預備埋個生果盤,等大家晚飯番到房間都可以食番少少水果,超細心超體貼!
剛才工作坊兩個小朋友的製成品,真係節目豐富又食又拎!
夜晚我哋行過去商場那邊食個晚餐,再去超巿Shopping吓就番房休息,剛好開電視見到「狼人」於是成晚佢哋就攤喺床上面好開心咁睇,我哋都睇埋一份(其實係為咗驚有恐佈色情場面要Standby轉台)
全部人瞓哂之後我就一個走出露台欣賞下夜景,真係好靚好舒服!!
到咗第二朝起身落去食個早餐Buffet(酒店房間已包),對住泳池景嘆住早餐真係爽!蝦餃點心夾餅奄列乜都有,仲有Meiji Yogart,好開心呀!
食完早餐我哋就去玩小火車(本來昨天打算玩,但係因為有毛毛雨就取消咗),呢架小火車得兩卡,每卡坐到兩個小朋友,起初以為有得坐車頭(諗唔起架火車要有司機,哈~)佢哋兩個坐車尾,我哋就一路跟住火車轟𠾐轟𠾐!
呢架小火車會圍繞海旁行一圈,我同媽咪就梗係冇得上去只可以喺側邊跟住兩位少爺小姐行
話咁快就環繞海旁一個圈,我哋沿住海旁行一直行到篤
行到去「戶外至Kids遊樂園」,起初以為係一般普普通通公園設施,原來大部份都係新式公園設施,剩係睇吓呢個繩網陣,同埋呢個無邊瀡滑梯,真係見到都驚心,但係玩落又原來好安全,連芊芊都玩到唔駛扶!
第一次見呢種無邊滑梯! 睇上去又好似幾危險,但係原來小朋友係Handle到!
就連呀芊起初有少少驚,但係瀡下瀡下就越玩越起勁
男同女瀡滑梯的分別
呢個哥哥震震震攪到呀芊好驚跌! 但係睇住佢哋咁又好攪笑
玩咗成大半個鐘差唔多到Check-out時間,我哋就番去執嘢離開lu....
但係大家仲記唔記得我開頭介紹話主題客房裡面有兩張遊戲咭,原來答啱哂然後去鯊魚冒險島可以換到兩份咁堅的玩具! 「媽呀,這不是夢吧」
真係估唔到喺香港酒店都玩得咁開心,樣樣設施都咁齊備,其實如果近近哋喺度過番兩日一夜真係唔錯,夏天嚟仲可以去埋沙灘游水!同埋成個行程見到外國人仲多過香港人(甚至唔見大媽),感覺真係幾似去咗外地㗎,哈~(連自己都呃埋)


text:
玩命談HR,HR到底有咩咁巴閉?
ViuTV一連兩集, >-HR篇已經完滿結束.我因為某d原因,當然兩集都有支持啦!其實我對HR行業嘅了解,都自問比一般人多,畢竟窮太本身已經係個專業HR.而我地平時都好多會傾關於工作嘅話題.我明白好多人對HR呢一行本身係冇乜好感,我自己對呢一個行業本身係冇反感嘅,但坦白講,我對好多係香港做HR嘅人係嗤之以鼻.呢篇所謂同HR對談,講嘅就係窮生同HR熊小姐就HR呢個行業,年青人/老屎忽職場問題嘅一D節錄同結論.其實我地討論過嘅野如果要寫哂出黎都真係唔得了,多到可以寫本書,所以今次主要係拋磚引玉,引發大家討論為主,希望大家對HR呢個大眾公敵都多D了解.
香港HR只係一個普通文職位
講起呢一點,我係幾欣賞窮太.因為佢正正就係唔係呢種諗法,佢由HR本學畢業,一直都係專注HR工作,對呢個行業真正需要去了解,掌握嘅範疇都會主動會接觸.但係好可惜嘅係,香港大部分公司同人,都視呢個行業與一般文職無異,好多HR根本唔係本科出身,而好多公司自己都認為,呢D野搵個Admin做都得,變相令一個本來係好重要嘅角色變得「好流」嘅原因.
窮生查一查維基,學術上所謂一個健康嘅HR行業,佢地要做嘅野應該有以下範疇:
- 人力資源的策略規劃
- 招聘篩選
- 薪酬管理
- 培訓發展
- 人力資源規劃
- 績效管理
- 人員激勵
- 菁英人才管理(Talent Management)
- 領導力發展(Leadership Development)
- 勞動關係
係香港嘅職場就當然不用分得那麼細,HR熊小姐同我講,主要分3大範疇:
- 招聘篩選
- 薪酬管理
- 培訓發展
其他工作就按實際需要融入呢3大範疇嘅人入面,而大公司多數將HR部門再以呢3大範疇細分,各自做唔同嘅野,各施其職.
HR小姐,你憑咩覺得公司要請你?
呢句野可能HR小姐問人就問得多,但係有幾可會撫心自問一下,自己坐係呢個位,到底係需要乜野SkillSet同態度,到底憑乜野你可以坐係度in人/Train人呢?
係3個範疇入面,我個人認為薪酬管理(即係計糧)係最悶,所以聽HR熊小姐講,做計糧一般人工都高少少.原因一來我覺得真係悶,因為d野機械式,要好準確.而當中有個point令我同HR熊小姐都唔鍾意嘅就係,D野唔會變,工作冇可塑性.所以佢本人畢業之後都冇打算入薪酬管理果範,最後入左招聘篩選.
得罪講句,作為一個HR,如果我問你”你憑咩覺得公司要請你?”而你只係答我你處理過幾多幾多CASE,睇幾多幾多個HEAD COUNT,我就會覺得呢D未夠專業,因為呢D野只要公司夠大,你一定會有機會處理到.我更想知道嘅係你作為HR,如果你話會計部係睇住公司死嘅資產,咁HR就係睇住活嘅資產.幾蠢嘅人都會明白,請著個好嘅同請著個差嘅,對公司影響有幾大,所以你對「人力市場」有咩想法,就好影響你請邊D人了.
HR要對人力市場質素有了解,HR對市場定價更加要熟悉.即HR本身應該係一個不停要更新資訊嘅工種,但反觀香港的HR,返工連上網都唔准,上下FACEBOOK都比人鬧,最驚嘅就係,你諗住上Linkedin update下自己,你阿頭可能會問你做乜返工玩電腦,你都咪話唔悲哀,所以如果係做培訓發展(training)嘅HR,好可能最需要做training嘅就係你(甚至係你上司)!
HR見工貼士千年不變
我諗大家如果有睇開HR熊嘅文章,你會發現佢比較好寫呢類小貼士,原因係呢D野一係就常識,乜野唔好著短褲見工呀,E-MAIL唔好用D搞笑ID.如果連呢D野都唔曉,其實你睇乜都冇用,因為你根本常識都欠奉,直接出去見工俾人話下可能仲適合.而另一個原因就係,佢好清楚其實而家個人力市場變得好快,而呢D咁嘅見工小貼士係多年無變,著重嘅地方係而家嘅眼光黎講已經係捉錯用神.出黎社會做野,同係學校最唔同嘅係,學校樣樣都有「既定答案」嘅玩法,係職場係此路不通.不過大眾仍然係喜歡有人提供答案,令佢地心靈上有個依靠,而職場唔係講心靈,而係講思路的.
好多時如果你唔係上左神台嘅HR,你日常面對嘅人都好可能係年青人輩嘅職場新鮮人.對於我地呢輩黎講,佢地而家經歷緊嘅野,對我地黎講都不過係幾年前(絕對不過十年!絕對不過十年!絕對不過十年!)經歷過.每代人都有勁人有弱者,而家新一代年青人到底點分優劣?好多HR呻緊而家D後生仔好自我,到底點解會令到一代人變成咁,HR又有冇諗過?如果你今日仍然仲係講緊,因為少子化同經濟起飛令上一代集中資源俾呢代,令佢地被過份溺愛.咁你只係用緊上一代識嘅野去解釋下一代,只能算係一個普普通通嘅HR,亦都反映左「職場老屎忽」其中一個通病,就係接觸新知識嘅機會比年輕少,活係舊世界.
HR代表了企業精神
係 >入面,有樣野3位HR都提到,HR係代表公司,如果你話CS (Customer service)係代表代表公司對外,咁HR就係代表公司對內.所以一間公司管理得好唔好,如果你係客,你可以打去CS試下佢.如果你打算求職,咁見一見HR又的確可以了解呢間野掂唔掂.
記得係幾年前,我上一間上市公司見工.我一出LIFT個氣氛已經打個突,烏燈黑火,個HR帶我去一個都唔算係房嘅地方,一地都係海報.D人態度串得黎又懶散,結果我用左20分鐘打發左間公司就走,返到屋企我第一件事就係上網睇下有冇方法可以造淡呢隻股票,結果雖然都冇,但係呢間公司上市一如所料由幾年前八毫野跌到而家得返毫幾,係間咁嘅公司做,你又會有幾投入呢?
到底另有什麼原則令年青一代有呢個大改變?老屎忽又有咩長處同短處?下一篇續談!


text:
卒之做咗我想做ge cool牙了,因為一般醫院收費都好貴,所以我睇咗好多診所,亦了解咗好多cool牙方面嘅嘢,然後先選擇嚟建輝口腔做cool牙,畢竟唔似其他診所,咁收費唔明確,建輝會有保障,鐘醫生亦好負責,同埋澳門好多sis亦講我就缺個牙了,確實系咁,我ge牙一直系我心病 依個系喺醫院拷牙齒模型,定做我嘅牙套啦!我一直唔敢大笑,因為牙齒啲都唔整齊,上牙嘅虎牙就系嘴巴講嘢歪嘅罪魁禍首,對於我咁樣ge完美主義,我真系接受唔到lo,選咗建輝口腔後,我就迫唔及待咁過嚟醫院面診醫生了,然後拍我ge牙片,然後就系拷模型,我選擇嘅系全隱形矯正,因為我系唔得忍受咁嘅金屬矯正,一面鋼牙,真系鋼牙妹,全隱形矯正基本上系睇唔出嚟嘅,美觀,而且舒適度亦比金屬ge好,唔難受.
今日卒之等嚟咗我ge隱形牙套啦,好happy,仲以為要等半個月添,結果一個星期就到了,去到診所本嚟好擔心戴牙套會痛,畢竟傳統牙套好似都會比較難受,所以我心裡面仲系有DD不安 鐘醫生之前畀我定制咗專屬我嘅3D三維設計圖,按照設計好嘅方案畀我整牙齒啦,先系檢查and清潔牙齒,後面醫生好似用嘅果個磨砂嘅嘢,將牙齒嘅縫隙畀我留出嚟,因為我本身嘅牙齒就比較擠迫嘅,本嚟擔心會好痛,結果根本唔痛,過程好輕松,磨完牙齒後鐘醫生喺我嘅牙齒上貼咗附件,然後就幫我將牙套戴上了,冇傳統牙齒咁恐怖,最多啱開始有DD唔習慣戴牙套,剛開始我戴住感覺牙齒有D酸,鐘醫生話比我只咁樣系正常現象,過段時間就會好架
戴咗隱形牙套兩個月了快,差唔多已經習慣咗戴牙套嘅日子,真嘅唔像我想象中嘅難受想喊,每日想食乜攞下嚟食就得了,食咗之後喺把牙套戴上去,就系咁簡單快捷其實好想放生大笑嘅一啖整齊嘅牙齒,真嘅系拖累顏值 唔畀我朋友講我戴了牙套,佢哋根本就唔知,而且就算畀佢哋講咗我戴了牙套,佢哋仲系冇睇出嚟要不然點叫全隱形啊,牙齒後悔以前初中陣冇矯正,依家嚟矯正完全嚟得及嘛
今日系要更換我ge第二副牙套了,已經戴了十四日了,真ge好方便啊,之前驚唔記得帶牙套嘅時間,鐘醫生助理會及時自動提醒你改管牙套了.依個對於我哋呢D記性比較差嘅嚟講,真系一大福利.之前播咗一期牙齒嘅專題直播,好多fds問牙齒嘅問題,發覺我哋依家唔單只要整形,牙齒亦系一大重要任務.
牙套已經戴了第三副了,很多fds問隱形矯正牙套戴上去會唔會痛,其實我完全冇痛嘅感覺,講真只系啱開始戴牙套ge一兩日會覺得牙套比較緊,有點酸酸ge感覺,但系唔會覺得痛.後面可以牙齒有咗變化,牙套戴上去就好輕松了,唔會覺得緊,依種感覺唔知點形容,就系感覺牙齒喺慢慢一步步變化,因為牙齒依個嘢喺嘴入面,其實有冇變化你自己會好清楚.
下一篇:到珠海做個牙貼面,瞬間成為女神!
- 2018/10/10建輝口腔打造高標準衛生消毒環境,贏得
- 2018/10/10鐘建輝醫生榮獲「珠海十佳好牙醫」稱號
- 2018/08/21建輝口腔正式成為香港健道國際醫療指定
- 2018/07/20鐘醫生:并不是所有智齒都需要拔
- 2018/07/07「我是小小牙醫」專題公益講座


text:
SATURDAY
20th Oct 2018
大家知唔知6月9日原來係唐老鴨生日呢?唐老鴨邀請大家同佢一齊慶祝佢嘅生日,於東京迪士尼渡假區推出咗名為「DONALD’S Happy Birthday to ME!」特備節目.
大家要同唐老鴨慶祝生日就首先要去佢屋企打個招呼先啦!一睇點知唐老鴨屋企好似有啲唔同咗嘅?原來佢實在太興奮想同大家分享生日喜悅!已經將屋企佈置到靚一靚(其實係唐老鴨想大家幫佢慶祝生日…你懂的)仲同其他迪士尼朋友講定生日想要啲咩添(笑).
各位唐老鴨Fans一定唔可以錯過「Join the Fun!」活動,分別於東京迪士尼樂園同東京迪士尼海洋可以買到兩款不同慶祝用商品包,扣起慶祝扣針加入成為唐老鴨生日慶祝隊成員,再於園內搵所有慶祝海報就可以拿到貼紙,為自己嘅慶祝扣針做裝飾,商品包入面仲有寫俾唐老鴨嘅生日卡,寫好再於園內寄出嘅話,會收到唐老鴨嘅回信㗎♡ 最後當然係拎埋慶祝旗仔,於巡遊時親自同唐老鴨慶祝生日啦!
另外仲有其他慶祝唐老鴨生日嘅商品同爆谷筒,一年一度嘅生日而且咁可愛,你一定會想帶哂佢地返屋企♡
位於東京迪士尼樂園西部樂園嘅「土撥鼠營地廚房」就推出咗四款同唐老鴨慶祝生日嘅餐飲.
以唐老鴨嘅嘴仔為原型嘅炸肉餅漢堡,用唐老鴨生日朱古力嘅Brownie蛋糕,啱哂熱辣辣夏天唐老鴨顏色嘅刨冰,同埋唐老鴨印花杯嘅乳酸特飲.
唔止可愛仲好好味㗎!特別係Brownie蛋糕上面嘅燒棉花糖!!因為「土撥鼠營地廚房」係以露營為主題,所以特別加咗露營BBQ時必食嘅燒棉花糖,感受一下同唐老鴨一齊去露營嘅樂趣♡ 仲有唐老鴨三個外甥為咗同唐老鴨慶祝生日而將店內佈置好,連生日蛋糕都準備好哂喇!
另一面東京迪士尼海洋失落河三角洲嘅「米格勒黃金國快餐中心」就同樣有四款唐老鴨主題餐飲.
有唐老鴨造型嘅薑黃飯配墨西哥風味牛肉同蔬菜,墨西哥朱古力蛋糕同唐老鴨刨冰,乳酸特飲.
而「米格勒黃金國快餐中心」就係以墨西哥為設計主題,唐老鴨嘅兩個好朋友José Carioca同Panchito Pistoles都已經佈置好傳統墨西哥剪紙同唐老鴨慶祝喇!
迪士尼三間酒店都唔輸蝕,分別推出咗三款不含酒精成分嘅Cocktail特飲.
最左邊嘅就係位於東京迪士尼海洋觀海景大飯店入面嘅中菜餐廳「絲路園」嘅特飲,上面用咗棉花糖造成唐老鴨可愛嘅Pat pat!再用紅加侖子造唐老鴨嘅蝴蝶結,飲品用咗可爾必思混茉莉花茶,唔會好甜,大人都會鐘意飲.而中間嘅就係位於迪士尼大使大飯店入面「亥伯龍廳」嘅特飲,雪白忌廉做Pat pat配埋朱古力蝴蝶結同菠蘿味沙冰,夏天飲就最透心涼喇!右邊嘅就係位於東京迪士尼樂園大飯店入面「雪伍德花園餐廳」嘅唐老鴨特飲,用檸檬片造成唐老鴨嘴仔,仲有車厘子造蝴蝶結,重乳酪味嘅飲品配埋蘋果汁,中和返兩者口味清爽.
襯今年唐老鴨生日一於嚟東京迪士尼渡假區同佢慶祝啦!
舉行期間:2018年6月7日至7月7日
©Disney


text:
26 JUNE 2014(THU)由於今日小小豬學校突如其來嘅假期,難得平日放假,當然唔好放過咁好機會,兩母子拍拖入迪迪尼玩啦~
之前次次同小小豬講入迪迪尼,佢嘅表現都係開心,不過今次就好唔同,一同佢講入去玩時,佢已經不停咁講話去邊度玩,要玩啲咩,仲計劃好晒要帶我去玩八樣遊戲.
既然小小豬咁投入,所以今日就由小小豬做小領隊,帶我入去玩呀!當佢入去園嘅時候,話要去玩"LEVEL幾...LEVEL幾",我都聽到一頭冒水,最後小小豬就帶我去,原來佢想玩嘅係巴斯光年射槍槍~
之後例必去攪攪陣,個傻豬仔真係好鐘意部相機,次次要玩一輪,不過....等下次迪迪尼大減價先買俾佢啦~
之後就去渣車車,自從上次玩過一次之後,個傻豬仔都不知幾鐘意,所以今次當然又要玩一轉啦!不過,其實我都真係幾怕玩馳車天地,因為次次都係要排晒長龍,但小小豬鐘意玩,見佢又肯乖乖排隊,所以就陪佢排吓啦!
好在今日都唔算太多人,我地排左大半個鐘就可以玩啦~
下一個目的地,當然係其中一個小小豬至愛嘅飛碟啦!今日天氣真係好悶熱,小小豬玩到依個時候都已經成身濕晒,又要變身啦~
玩完依個,小小豬竟然話要去玩轉轉杯,唔好話小小豬之前都未玩過,就連我都好驚玩,因為真係會玩到頭都暈嘛!
相信都係因為依排大肥豬同小小豬講故事嘅時候,講過一班小朋友去玩轉轉杯,所以小小豬先要玩.
不過,點到估唔到第一次玩嘅小小豬一啲都唔驚,仲笑晒口周圍望.反而我就真係暈暈地,下次都係等大肥豬係度時,等佢地兩父子玩啦~
路過見到MICKEY,小小豬都話要去同MICKEY玩.不過因為換左新整嘅MICKEY & MINNIE實在太多人排,今日預計都要排60分鐘,所以最後就去同左DAISY同高飛影啦~
到左巡遊時候,坐定定食飽飽先~
不過今日我地個位置唔多好,當小朋友出去嘅時候,個職員唔俾我跟埋去,所以完全唔知發生咩事,小小豬最後冇得玩,佢返嚟嘅時候都不知幾唔開心,仲"偏偏"咀咁,下次一定要早啲去搵返個靚位先得~
又到為食豬時間,我幾時都話有得食個豬仔就係最開心~
食飽飽之後有晒能量,行去玩到開心過人呀~
之後就到左小小豬夏天必到嘅地方,不停走嚟走去,玩水玩得好興奮呀~
玩到內內外外都濕晒呀~
最後玩左大半個鐘,就換衫離開依個咁好玩嘅水池啦~
原本都打算走人,不過小小豬又點肯呀,最後玩埋小小世界~
仲要話玩埋騎木馬先肯走呀~
今日成個行程都係由小小豬帶路,唯一我話事嘅地方就係入SHOP掃平衫,三小一大都只係$214,咁抵唔迫入去買都唔得啦!不過咁辛苦迫去買都係冇我份,依三件戰利品係買俾我家中兩位俊男呀~
坦白講,單拖帶住小小豬玩左大半日,其實都真係幾攰,尤其係回程時撞啱放工時間,搭地鐵係會人又迫又冇位座,所以都真係幾辛苦.
不過見小小豬全程都玩得咁開心,又冇扭過抱,全部都係自己行,所以都要俾個叻叻佢先得呀!


text:
本來想hea埋佢,開開心心安安落落過埋我在這間公司的最後日子,但怎知道被人調到老遠,新開的屯門店做開荒牛.本著學習的精神,我唸住去幾日都冇乜所謂,但點知到最後竟然去了足足兩星期,日日開ot,車錢同補水完全沒有,連食飯去廁所既時間都冇,真是超級辛苦,簡直係做死人,完全可以用地獄來形容,所以搞到連寫blog既時間都冇(哭),日日做到隻狗咁,依家仲病埋添.
另一邊廂,佢竟然出動埋營運總監(公司裡最大粒野果堆)同我傾計,想留我:「我唔會叫你打呢份工成世~之但係作為一家企業,我地知道要搵到一個好既員工係好難既.」
「點呀,做咩唔幫我手喇?做到好悶呀?如果想轉其他部門,我可以幫你嫁.」
「聽呀邊個邊個(主管)講,你要去外國旅行wo?最多我比一個月假你,去完番黎再做過啦.」
「你做住先啦,一係搵到新工先至走啦,咁樣對你係一個保障.幫到公司多一個禮拜就一個禮拜啦,如果唔夠七日通知期,我可以幫你搞嫁.你再考慮下先啦.」
「我知你依家人工唔高,但依家立法會已經討論最低工資,將來你人工一定唔止呢個數.」
其他同事知道後,覺得我可以令到高層開聲留我,真係夠晒有face屎,不過經我分析之後,仍然係打動唔到我,我覺得呢d只係甜言蜜語,只係佢狗up而已.後來,我轉去屯門舗之後,這位總監日日都講一次,仲打埋感情牌添:「你睇下佢(主管)~依家做到半條人命咁~只有你可以幫到佢嫁咋,佢對你好似親生子女一樣,唔通你地冇感情既咩?你再唸下啦!」但經過我詳細分析後,我愈來愈覺得唔對路,仲愈唸愈火滾!簡直是火很大!我最討厭別人動不動就拿感情來說事.感情唔係唔重要,但我依家都係打緊份工姐,事業對我黎講都係好重要啊,但點解我係度做左一年野,都仲係見習級呢?如果你話我唔做得野,我做得唔好,你唔升我,我冇野好講wo?但依家你係覺得我做得野,你話我做得好好,咁點解我做左咁耐,我都仲係見習級?你講既野同所做既野完全係兩回事!仲有,我初初見工果陣,人事部經理講過,我做夠三個月,就唔會當我係新人一樣看待,應該轉做正式.點知依家做左一年野,都當我係新人.不過更加搞笑,更令我唔gur既係,係新店見到有兩個新入職既,年紀小過我,居然冇「見習」呢兩隻字.即係理論上,係呢間公司做夠一年既我,仲低級過班新仔喇wo?要我聽佢地支笛喇wo?簡直完全唔合理!既然待遇連新人都不如,咁我想唔撈係好正常,因為事實已經證明左我係唔受公司既重視!仲有,你要留人,最簡單既方法不外乎係升職加薪,但你都係隻字不提wo?咁仲有咩野好傾呢?臨走前,主管對我說,只要我再番去做,佢會同總監講升我職.但我心唸,升我咩野呢?講d唔講d!由「見習」升做「正式」的嗎?如果係咁既話,咁就費時喇,因為我做夠三個月果陣,你一早應該升我啦.既然我依家出過去,就唔會以「正式」為目標,起碼都要升做「資深級」先至收貨啦!既然以我的學歷和工作能力根本唔需要做呢份工,咁我仲洗乜屈係呢度呢?係咁先啦~


text:
掘礦 大家一般預期係掘出錢,但喺香港,係會掘出花生,據聞有兩位 掘礦 界,或幣界KOL互片,又涉及乜嘢層壓式推銷,騙徒乜乜物物,太detail我費時評.只不過,如果香港想從事區塊鏈相關嘅嘢,特別 掘礦 ,應該先解決電費問題,否則係無得玩.
中國 掘礦 興起嘅背景
首先,點解咁多 掘礦 嘅友仔同中國有關,除咗人民幣本身有問題外,仲有一樣嘢,就係中國由於之前起得太多水力發電廠,有啲地區啲電價平到唔合理,呢個係中國可以喺 掘礦 界興起嘅背景,一個mining farm,講嚟講去都係一個data centre, 掘礦 呢家嘢,就算係ASIC玩,都係涉及大量電力運算,唔理運算粒ASIC本身,定係冷卻,都係食電,所以都係一個data centre成本預算問題,否則facebook點會喺瑞典呢啲國家起data centre,都係貪天氣夠凍唔駛投資喺冷卻,再加上附近有足夠可再生能源供應,電價夠平.你明 掘礦 成本運算,其實係同data centre一致,你就明點解香港唔會有乜嘢 掘礦 或挖礦場,因為你俾電費都已經蝕到仆街,更加唔好講香港工廈高昂租金.所以邊個同你講,香港搞 掘礦 中心,或挖礦中心乜乜物物,都可以當佢係傻佬,因為成本根本高到無利可圖,點做.
如果有人 掘礦 ,喺新界啲廢棄農地或貨櫃場,整個貨櫃式data centre,並且有足夠太陽能板輔助供電,都仲有啲道理,因為香港日照時間長而且充足,只不過夏天冷卻問題都係有疑問,但至少可信啲,依家啲友仔喺工廈高樓大廈 掘礦 ,你咪玩喇,你賺條春呀,呢啲嘢唔駛識 掘礦 ,你喺黃金高登砌過吓機,都應該知道嘅基本常識.
至於雲端掘礦,我從來唔玩呢家嘢,因為你根本唔知佢你買個價合唔合理,但好多時都唔合理,隨時你喺DigitalOcean或Linode租機掘Monero都無咁嬲,更何況Bitcoin之類,你去一轉歐洲投資礦場都大把你玩,所以,我覺得依家果啲幣界KOL都係黐線.都係果句,你有少少砌機常識,你唔會上果啲幣界鄧幹廉嘅當.


text:
喺歐洲時間6月1日晚, VISA 歐洲出現大亂,間歇性碌唔到卡,喺禮拜五晚呢個時間,仲要歐洲部分國家已經玩緊無現金社會, VISA 歐洲出現大亂係一啲都唔老嚟嘅事,而大家知道歐洲嘅Point of Sale網絡係點搞果陣,你就知有幾大鑊.
VISA 卡網絡做埋EPS嘢
喺香港,一般人只係識 VISA 卡同 Mastercard 卡,仲有銀聯卡,喺歐洲嚟講, VISA 卡除咗用得喺傳統掛住 VISA 個名嘅debit card同Credit Card外,如果好似香港EPS咁銀行過數俾錢,由於歐盟咁多個國家,成日跨境買嘢係正路,好似我咁,都要成日過去荷蘭,因為有啲嘢係荷蘭比德國好,同樣,都會有荷蘭人過嚟德國,因為有啲嘢,德國係好過荷蘭.所以喺SEPA(Single Euro Payment Area)嘅成員國,有一種叫 V Pay嘅嘢,承擔類似EPS嘅責任,而另一個主流嘅網絡,就係Mastercard主導嘅Maestro,只不過由於Maestro同時用得喺部分非歐盟國家,喺歐洲有啲人揀銀行果陣,會同時考慮張bank card用乜嘢network,因為唔係個個都會申請Credit Card或Debit Card,喺德國,成日用Credit Card買嘢係稀有人種嚟.
V Pay建基嘅網絡,都係同VISA卡一樣,簡單嚟講,只不過係EMV Chip用嘅Application唔同咁解,所以 VISA 歐洲網絡一出事,就牽連廣泛,造成十分之大嘅唔方便.仲要一樣嘢,部分歐洲國家,唔係話有提款機就有,或者提款卡收嘅charge貴到hihi,我喺荷蘭都中伏幾次,或者櫃員機根本無咁多Cash突然要應付大批人嘅提款需要,結果件事係十分之硬膠,大家可以諗吓喺酒吧同餐廳,有幾多人係好尷尬.
所以,如果唔想自己突然間行行吓街錢都無,其實有兩三個銀行戶口,喺歐洲係好正常,因為有啲錢擺Mastercard世界,有啲錢擺VISA嘅世界,可以平衡風險.所以依家香港EPS獨大,以及銀聯獨大嘅做法,係十分之唔健康,根本應該搵反壟斷機構郁佢.


text:
「房屋」
由選舉到上任到嚟一刻為止,講嚟講去話解決房屋問題.點知越攪越大鑊,我哋嚟班唔上唔落嘅中產繼續買唔起啲樓,原因未係啲所謂辣招囉!好啦私樓買唔到咁居屋又點?當然又係無我哋份啦,個入息上限一早過咗啦,仲講乜嘢解決房屋問題.成日話檢討土地用途,檢嚟檢去都唔知檢咗啲乜.跟住又話法展嚟度個度,等得嚟都蚊瞓.況且可唔可以留返的自然環境俾我哋嚟班香港人,好唔好?
「國教」
最最最慌謬嘅應該係嚟樣.教育局將會更新中國歷史及世界歷史的課程內容,豐富學習經歷同加強師資培訓.提升學生對中國歷史與文化嘅興趣同認識,及擴闊國際視野;局方會要求中小學學生最少各一次到內地交流.咁即係强迫你從細就開始洗腦,因為啲中學生管唔掂,所以依家就開始攪啲小學生.不如連懷孕嘅媽媽都一定要返去交流交流.胎教呀嘛!咁先附合「國情」呀嘛!
「垃圾」
講到尾嚟份「施政報告」又係一份垃圾,話乜嘢「重法治,掌機遇,作抉擇.推進民主,發展經濟,改善民生.」算吧啦,無一樣嘢佢做到.佢其實就好似啲睇相佬咁,呃你十年八年,樣樣做啲唔做啲.就算嚟刻話對你好,其實背後有可能已經出賣咗你.一個唔識包容嘅縮頭烏龜,你真係覺得佢會真心為你好?開口埋口都係歪理,繼續玩佢嘅語言藝術欺騙廣大巿民,所以唔該你快啲落台,等香港可以得到應有嘅安寧!


text:
心裡面夾雜了替佢標尾會開心又有d擔心,又覺得同佢有d事未做
就係旅行
我有一個好體貼大少爺,佢隔幾個月就叫我去旅行休息,佢首先提出:不如你同豬dar去台北食火鍋,上次帶住個仔你都未夠盡興
就係佢咁講…我就約豬dar去旅行,那個豬dar假都無多日,所以3日2夜台北走一轉
先講酒店,上次帶包包去就住穩陣既意舍,今次住一間新開一年既酒店
個感覺比較trendy,又舒適,價錢又非常合理,晌忠孝復興站
地址: 台灣台北市信義區松仁路90號
第一餐…明月湯包
其實晌六梨張站都要行一段路
不過值得的,呢間本地人推介,價錢都平的
地址:台北市大安區基隆路二段162-4號
麻辣牛筋,都幾好味的,最重要佢比到個新idea我
我下次試咁整
我最喜歡食小籠包,呢個都好得
夠湯汁
燉湯也好味(無影相),但酸辣湯就太大碗了
之後即去珠寶盒食蛋糕,這是上一次想來,但又係要就包包所以無來的
地址:台北市麗水街33巷19號之1
蛋糕好吸引,有麵包的,仲有for手信既小蛋糕
我要呢件栗子蛋糕mont blanc cake
一切開你見到好多cream,但佢個底既藍梅中和了味道之外,個tart底都非常好味
係滿分既蛋糕
紅色件似豬dar既,我仲叫了 Canele 非常好味
之後行街,我同豬dar由珠寶盒行街行到返酒店
幾個捷運站路程,去旅行既腳最重要行得
唉…天又開始落雨,邊行邊笑行到返酒店Hea一陣又叉下電就去
地址:台北市大同區酒泉街23號
捷運圓山站
呢個買了無後悔的,只會後悔買得少
跟住去我上次訂唔到位既....寬巷子
地址:台北市士林區中山北路五段505巷22號 捷運士林站
呢度老闆本身開了間書室,佢認為食物係應該有要求,要靚要好味
所以呢度食物做得好精美
湯底:紅泥小染搭配白鳳千叟鍋
個紅色既係麻辣味,麻而不太辣,加上個個鍋既設計令到白湯唔會沾上辣味
白色既係用烏雞淆製既湯底,味道好好,我同豬dar飲了好多湯
呢個純粹.....配麻辣湯食
附上漏斗計時
呢個杏仁片做既花,其實裡面係蝦膠
個蝦膠非常好味,加上杏片,呢個係我覺得最好味的
枝仔冰,外型似雪條
裡面其實係有d蝦仔,豬肉打成既,整體係似魚皮餃
um....都可以叫既
菠菠糖
佢係菠菜包住腐皮再有芝麻醬
但.........無乜味的,ar.........可以不試
肉類叫了牛肉
其實呢個玫瑰松板好多人點
但事前朋友sharon話過…一朵花十幾片豬頸肉未免太漏
所以無叫
呢個牛肉都唔錯
以上總共 3000幾蚊台弊,其實可以話係貴少少但又覺得值既
去旅行要盡興,不過…若果想好似香港d抵食夾大件既類別,呢度又未必適合
我自己覺得ok的
食完我同豬仲行士林夜市,當然無再食野,同埋傾盆大雨好彩搵到的士回酒店
上次來台北,好多人推介阜杭豆漿,也有電視效應講呢間早餐店
話由5-6點開始排隊
當然我唔會帶住個包來排隊,今次食到了
好可惜…我覺得正宗間永和豆漿個燒餅比呢度好
永和夠乾脆,但呢度油條又唔錯,又香味的
但我不會再因為早餐而再排隊了
地址:善導寺站5號出口一出,華山市場一樓
但蛋餅我直頭唔想食,有個焦糖燒餅,又唔係好特別
之後瘋狂行街,我真係好喜歡行街
信義區慢慢行
因為比份早餐撐爆了個胃,令到我倆無法再食
於是去米朗琪飲杯野休息下
呢杯生果茶太甜了
呢個無花果批好好食,但呢間我又唔會太推介
跟住去西門町買手信,因為大少爺指明要食蜂大既合桃酥同雞仔餅
帶豬dar去食牛店
唔知點解…今次覺得無上次咁好味
回酒店放係大量物品後就去寧夏夜市
搭車去中山站再行去
雖然落雨但夜市有頂遮頭的,不過我行完…無乜我想食的
最後亂點一堆串燒
呢個腸好好味,再買果汁等等就搭的士回酒店
的士費好平,TWD145已經回到酒店
執行李,食消夜就睡了
一覺醒來得3度,又凍又餓,好彩酒店附近有間cafe好吸引
地址:大安區忠孝東路三段276巷10號1樓
餐廳感覺舒適,人生難得慢活咁食個早餐
呢份係我既牛扒加crepes,再配 Earl grey
整體都好好味,令人有一個活力既早晨
豬Dar食呢個叫皮小姐,裡面有火腿同芝士既煎三文治
食完早餐再行Sogo,我又買一堆野後就回酒店check out
再週圍行下搭的士到機場
到機場再繼續買,買到無晒錢豬dar請食牛肉麵
一個快樂旅程完結,唔知仲有無機會同豬dar去旅行,但肯肯定今次旅程笑死人
大少奶's Delicatessen
宣傳你的專頁


text:
屋企有兩狗三貓嘅泳兒(Vincy)係愛狗之人,日前,佢同英皇新人楊天宇(Angus),大馬糖王郭鶴年細女郭燕光,上海灘創辦人鄧永鏘女兒鄧愛嘉,名媛李桂蘭兒子戴尚安及台灣富商張世駿女兒張翡玶齊齊參與由練馬師告東尼個女Antonia搞嘅「Sunset Doga」活動,同狗狗一齊做瑜珈,除咗宣揚唔好再食狗肉嘅訊息,同時亦都會籌款俾Animal Hop and Wellness用作「玉林狗肉節」拯救及醫治狗隻.
活動當日,Vincy帶咗三歲嘅Batman出嚟,第一次同狗狗做瑜珈,Vincy話:「平時佢(Batman)嘅運動淨係落吓街行吓,同埋佢係唔跑嘅,佢係好慢嘅,滋陰嘅.」一到現場,可能未熟習環境,Batman表現斯文,不過一開始做瑜珈,Batman就開始不停四圍走,搞到Vincy「滿場飛」捉狗;去到中段,其中一個動作係將狗狗放喺自己肚上面,開頭Batman都幾乖伏咗喺Vincy肚上,不過唔夠十秒Batman又想走,Vincy當然即刻捉住佢,點知Batman左擰右擰想擺脫,兩隻手係咁撥,搞到Vincy成個頭都亂晒;不過最搞笑就係活動接近尾聲時,Batman又行開咗,今次佢竟然搶「人哋」杯雪糕食!Vincy見到即刻抱起Batman兼代仔道歉,「真係唔好意思.我都話我屋企有賊㗎啦.」Vincy最後只好用零食令Batman乖乖哋坐定定.
而本身冇養開狗嘅Angus大會當日就「借」咗一隻松鼠狗仔俾佢一齊做瑜珈,一開始二人都相處得唔錯,不過冇幾耐又出現「走狗」場面,Angus來來回回捉狗不下數十次,邊行邊捉狗嘅Angus笑說:「佢真係好唔鍾意我.」
做完瑜珈,成身散晒嘅Vincy話:「因為當佢(Batman)見到隔離有靚仔,靚女,有嘢食或者有聲,佢就會完全忘記晒自己做緊嘅嘢,所以佢係比較難控制.一開始嘅時候,我直程覺得有『親子活動』嘅感覺,見到啲爸爸媽媽帶住啲『小朋友』嚟,有種好溫馨嘅感覺,但我個仔係完全不受控制,哈哈.」同樣追狗追到爆汗嘅Angus就話:「我屋企冇養狗,但我一直都好想養.同狗狗做瑜珈,最難係同狗狗同步,佢又要好乖咁坐定定去做.」Vincy仲話希望大家關注食狗肉問題,「今日呢個活動係好有意義,宣揚叫人唔好再去食狗肉,因為狗仔係我哋嘅好朋友,應該要好好照顧同好好愛護佢哋.」


text:
焦土派喺 立法會補選 作亂,特別喺新界東補選作亂,呢個都係不爭事實.只不過,除咗喺星期日休息講,香港唔少本土派只係想拜神果種奇怪心態之外,有一點都係重要,呢班焦土派係睇中梁天琦同黃台仰無法出嚟鎮壓呢班牛鬼蛇神,至會敢亂嚟.
如果梁天琦可以出嚟喺 立法會補選 助選
焦土派講得最多嘅廢話,就係范國威同抗爭者割蓆乜乜物物,劉正本身無資格講呢句,因為佢老婆係差婆,呢啲重要嘢要講n次.范國威某程度上,係需要有重量級抗爭者去同佢背書,最適合應該係梁天琦同黃台仰.以梁天琦還押前同香港眾志嘅關係,我反而唔擔心,梁天琦同黃台仰唔會幫范國威背書,我認識嘅黃台仰同梁天琦都係有戰略觀嘅人,同陳雲,黃洋達,黃毓民呢啲仆街好唔同.但依家係梁天琦還押,而黃台仰流亡德國,而依家一定唔係黃台仰適合浮上水嘅時候,畢竟黃台仰流亡涉及好複雜嘅法律問題,所以,呢班焦土派咪出嚟作亂,因為梁天琦同黃台仰唔喺度,亦出唔到聲,班友咪亂嚟,就係咁簡單之嘛.
睇番愛爾蘭歷史,愛爾蘭獨立戰爭死人唔多,係愛爾蘭內戰死得人多,支持英愛條約果班處決咗好多反條約派嘅人,呢點我好理解當年條約派點解咁心狠手辣,反條約派班友,做事方式同依家熱普城一樣,而且不負責,連Michael Collins都殺,咁你係條約派可以點做,就係有權用盡,殺晒班粉腸先講,仲有乜好做.當然為後嚟愛爾蘭政治帶嚟好多傷痕,因為今日愛爾蘭兩黨都係當年反條約派同條約派變出嚟(依家愛爾蘭執政黨Fine Gael咪條約派,而反對黨Fianna Fáil 咪反條約派變出嚟,愛爾蘭嘅兩黨政治係近十年因為啲內戰老兵同後代都玩完得七七八八至無咁火藥味).
所以我會點睇焦土派,就係選舉結束後就必須全力清剿焦土派,任何焦土派嘅平台都要杯葛,任何焦土派嘅人出嚟亂講嘢都要直斥其非,令到佢地變成一群過街老鼠為止,一係直接投共,直接當五毛處理,我並唔想喺香港歸英或獨立後,仲要學愛爾蘭打獨立戰爭.而且佢地嘅手法,根本同抗日果陣中共一樣無恥.


text:
「唔係戈竹尸帶契,相信我冇幾可會睇呢類gig.」
不過佢咁衰話左俾我知有show噉玩法,本地all-star "Hong Kong Classic Rock" project玩old-school (hard) rock/metal cover,恭碩良喎包以正喎!
「metal喎!」
就中招了.地點係蘭桂坊Backstage Live Restaurant.即係邊度?我都唔鍾意蒲,又懶過海,點知?
「2006 ANGRA我先第一次上蘭桂坊呢邊!今次第二次!」
酒吧成世落過唔夠十次,落親都係同音樂有關,幾次係大家傾野或講搞show,之後幾次全部公事,數都數到啦:ANGRA,METHOD,DISAVOWED,同真正似番場酒吧show,全場玩到黐晒線的六6陸,而家仲回味無窮(不過冇下文因觀眾層面太唔同),今日唔係有戈竹尸帶路,自己一個肯定唔識黎&唔識走.場show禮拜六而睇得到,因為係酒吧show開十點半,九點半收舖搭地鐵過中環,仲夠時間行多陣街.MK仔就係MK仔,每日出旺角長時間過留係屋企,收工返屋企仲成街燈火通明,所以過黎中環諗住起碼可以行埋HMV啦,點知十點閂左.沿住條街一路行,九成舖頭閂晒,連機舖都收埋.
「搞錯!係咪香港地黎架?」
難怪咁多人鍾意香港島,生活幾咁悠遊,放工夜晚仲有大把野玩,上到蘭桂坊.我地冇街行,十點三四上到去諗住霸定個位,已經滿左半個場,雖然唔係好大間,大約兩個LiveHouse左右,香港地搵到呢種gig場算難得架喇.搭電梯上去時,視線順時針轉九十度,企我地側邊的,就係包以正.
「有眼不識泰山!」
一向鍾意睇細場show,因為有feeld,underground,同酒吧睇show有得一面睇一面飲多一重享受,雖然我唔飲酒,我飲橙汁,好似六6陸我飲左幾舊水橙汁(...),好多人唔鍾意酒吧搞/睇show,因為一來冇台二來地方細,一多人除非生得高或者企得前,企後者得個聽字睇只睇人頭i.e. DISAVOWED,而靚仔覺得俾左錢睇show一定要睇得清清楚楚先值,所以酒吧show不嬲唔多靚仔靚妹睇,表演單位同觀眾都係老餅或外國人居多,好似今場蘭桂坊搞,勁多鬼,囡囡亦極大量,而且個個睇落成熟裝身四正,對比自己著得件band tee入場,即時覺得好渺小.
「所以唔鍾意落吧.我太cheap了.酒又唔識飲.會自卑.」
一貫band show傳統,話十點半都要遲番幾個字開先似樣.酒吧中間企位,最後有排梳化,開show時滿左三份二,坐梳化果班最正,企梳化睇唔怕齋睇人頭.隊band雖然叫all-star,小弟無知,對佢地的皮毛認識,只有包以正,恭碩良加AUDIOTRAFFIC一個成員唱同彈結他,另外bass同歌手唔知咩來頭.入場預左玩舊歌,只係初時都冇預到舊成噉,已經唔止old-school咁簡單,而真係classic:通通六七十年代.難怪咁受外國人歡迎,因為佢地的THE WHO,AC/DC,就好比我地的BEYOND,由細聽到大,聽到個intro已經識得唱落去.即係隊band見到個級數都知勁到爆,歌佬把聲非常Dio又唱到高音加唱足全場(我超鍾意Dio!),AUDIOTRAFFIC Adrian都有唱,但佢把聲適合唱和音多,有時唔夠力配合首歌,特別拍埋「真歌佬」把恆聲,被比下去.恭碩良同包以正兩個成日話勁,但以前只有一個機會睇佢地現場:夏韶聲2007《諳III》場演唱會,原先話兩個都會出現,結果只有包以正一個.佢手結他真係殺晒,計jazz;今場玩hard rock,classic rock,論彈絕對駕輕就熟加彈得好勁,不過覺得佢玩快野有時未夠乾淨,當然噉先有番果種風味,以前器材邊有而家咁勁大量硬件幫你除雜訊降噪,要彈彈下有d音唔清唔楚又或拆左feedback左,先至有番當年份瑕疵美,同埋一定Fender,才夠味道.至於恭碩良,唔使講啦,根本係個黑人.
場show分兩個部份,上半場感覺未夠放,不過唔少歌玩/改得好,好鍾意佢地版本個《Sunshine of Your Love》.玩左半個鐘左右停一停,吹個水劈個酒同等大家幫補一下酒吧生意(這才是重點:人地唔使做生意咩?),第二部份先至真正戲肉.又或者話第二個部份d歌「新」d,同經典d.先黎LED ZEPPELIN加DEEP PURPLE,《Black Dog》再黎《Highway Star》(可能是世界上第一首power metal/neo-classical metal),冇可能唔high囉在現場.不過最大驚喜係玩左《Walk This Jin》,AEROSMITH《Walk This Way》featuring廣東話rap贏黑鬼的傳奇港裔MC歐陽靖,剛剛遇到今個檔期佢黎左香港(《壹週刊》第959期有佢專訪),本身《Walk This Way》已經勁hip-hop(可能是世界上第一首nu-metal),不過搵著佢上黎rap埋一份真係一個極大驚喜,跟住仲有LED ZEPPELIN《Rock & Roll》再KISS《Rock & Roll All Nite》完場,觀眾嗌到拆再黎多首ROLLING STONES,差唔多一點玩完,雖然上半場唔算點樣突出,break完第二部份真係黐晒線,睇完覺得值晒,MC Jin都出埋喎,事前點會估到真係all-star同classic成噉?
「但係,喂,《Holy Diver》呢?」
張飛包野飲x1,當然唔係貴野啦,但做我生意就實冇蝕底,因為我唔識飲酒,換野飲都係換全場除水之外最平的可樂一罐(...),飲住去搭小巴返旺角 - 我有諗過唔開袋番屋企架,不過好似超級樣衰怕俾人笑.睇係好睇,只不過下一次睇酒吧show相信唔會係短期內發生,大佬一張飛兩舊水唔平架,加上過海來回夾夾埋埋二百五,仲要咁夜睇show似返工十分辛苦,我都係繼續御宅算.支力.
見近來又有人提出一個經常聽到之問題:
「想認識更多metal,但不知從何入手」
單就今晚,不如講講classic方面可以點入手.畢竟係三四十年前產物,請唔好以現代角度去評價「激唔激」,「勁唔勁」,首先classic rock唔會有黑腔死腔,你唔鍾意聽到人正正經經唱歌,唔鍾意聽到男歌手唱高音,甚至係用人聲唱就唔得一定要嘔聲嘔到聽唔清楚先受,已經唔需要聽classic野.另以前唔係玩快同爆,而係blues同迷幻,guitar solo大大段玩melody玩build up,不過技術唔似而家1,000MPH,係玩feel.難怪而家冇幾多人會(肯)聽classic,除左老野.但如有興趣,以下係幾部必聽必備級classic rock/metal經典:
但更/最簡單,其實係去睇show,自己屋企聽CD音響效果同臨場感都冇咁勁,而且睇住台上樂手彈,台下觀眾嗌,同就噉屋企聽MP3,睇YouTube感覺完全兩樣.只係相信冇幾多人會噉做:提及過的觀眾層面問題.正如DISAVOWED,可以全場爆企滿二百五十人,事後綜合番加上各種所見所聞,我唔會話因為係第一隊death metal band黎香港,反而價錢先係主因:唔係七十蚊一張飛,有最少四份一人唔會蒲頭先,即使係首隊香港表演海外death metal band,而好多人成日話「想睇外國band」,「想睇death metal」;同一道理,假如六6陸唔係免費而要收錢入場,同時即少一半人先.因為香港人 - 討論題目係metal show主要對象靚仔 - 入場可能係為某一隊band,為捧某隊/某個朋友場,同係邊種band show先入場睇,但外國人睇show唔一定要係某種類型某隊樂隊,因為入場係為enjoy,為在場聽音樂可以令自己開心或輕鬆,今場ZIP ZAP同DISAVOWED明顯睇得出大部份入場人士尤其外國人,本身都唔係聽開呢類野,唔係聽band野,甚至之意在不,只求有得聽住high的音樂飲住酒同朋友癲下玩下;六6陸雖話免費入場,酒吧show入場應該幫襯番一杯半杯之不成文規定,似乎入場的靚仔靚妹唔知道,真係有買野飲,大部份都係外國人,一睇就知唔係因為metal入場的觀眾,而香港人口面同靚仔靚妹樣的,幾近全部入到黎到走人都係冇買過野飲,真係齋睇show.所以你見六6陸之後,再冇另一場如此盛大之免費metal gig;場show之後已經要執手尾就知,我一場show飲幾舊水橙汁,真係因為咁鍾意飲咩.亦因而睇得出呢種show香港根本搞唔成,有幾多個老細肯噉樣俾個場你唔做一晚生意,仲要場內飲品減埋價俾你,但大半人入到去唔幫襯仲要玩到拆場咁滯?經過一單,仲邊有場敢/願俾你搞第二單?因為香港人冇呢份去enjoy的心態,而一定要某人某隊某類,而酒吧唔計咁多,只一樣野:最概括之音樂.所以香港人冇幾多個會肯好似外國人,會/肯唔識表演果幾隊band,唔識佢地玩d歌都去捧場;你話貴,亦有酒吧係低收費甚至免收費,而有live band玩舊歌,甚至冇咁舊的金曲如玩八十年代你識果d你聽.係睇你會唔會去enjoy,去試.就算去左d歌唔識dband唔算好鍾意,都有野飲下,感受到現場氣氛,都唔係蝕底丫?只係冇幾多個會諗到呢樣野,或去理呢樣野,所以雖然間唔中香港區有live band同你玩rock玩metal,同香港人講佢唔會去,「都唔識」,「要俾錢喎」,轉個頭又埋怨「冇band show睇」.
「好多時,認識一樣野,入手一樣野,全無難度:開明就夠.亦即,唔理玩果隊係咩人,叫咩名,玩乜野,只聽歌.」
音樂,唔係用黎追,用黎拋,係用黎聽,用黎享受嘛.老土,又如何?乜都要最新最多人識,計較介懷咁多,聽音樂都要就住就住,又點可以投入,入手?


text:
新一年,繼續出動食好西!正所謂食「色」性也,踏入2018年,一於跟返2018年嘅pantone colour去搵食啦,紫外光色呀!紫色控去到呢啲餐廳實好開心啫~~
紫色素食 雅 ‧悠蔬食
圖:ivansosbx,Kathy Lee 2016,yiyan0403
呢間素食餐廳嚟嘅,啱啦,新年開始食健康啲啦.整體以紫,白作為主色,柔和得嚟亦添上幾分浪漫,環境上先取一分.首推呢度嘅香芒牛油果苜蓿芽手卷,紫菜好脆,苜蓿芽草青味幾濃,但好爽,加埋芒果同牛油果嘅香甜,係幾討人歡喜.另外,黑松露薯蓉大啡菇亦相當受歡迎,香濃多汁.話明為pantone色而嚟,當然要叫返杯藍蝶花雪梨汁啦,同紫外光色一樣咁神秘夢幻,微甜,清潤.
紫色西餐 阿麥廚房
圖:moochichi,yanyanchiba,fallforco
呢間位於銅鑼灣嘅西式餐廳,一入到去,牆身走紫色格調,燈光暗暗地,係幾有feel嘅.
蟹肉南瓜忌廉湯,黑松露菌忌廉湯兩款湯嘅味道都好濃郁,各有支持者,但講到特色菜,一定係黑松露麵包蟹意大利飯.軟綿嘅Risotto混入蟹肉,蟹膏同忌廉等,再釀返喺個蟹殼度,配埋黑松露醬,夠晒香口.而呢度嘅咖啡,亦成功俘虜唔少女生嘅心呀,3D立體嘅貓貓,超得意.
紫色日菜 紫
連個名都叫紫!法式日本料理嚟,餐廳當然都係以紫為主題啦,有鐵板燒都有omakase食.鐵板鮑魚,薄燒和牛等都係令人食過想返尋味嘅菜式,而Charcoal Crumble望落好似花盆咁,實際係甜品嚟呀,紫色,黃色啲花花同泥土通通都食得!而最「紫」嗰杯嘢叫Murasaki Sour,係紫色嘅lemonade嚟呀.
紫色cafe Love Cafe拉斐特
以紫色做主題嘅café總係畀人一種浪漫嘅感覺,加上門口又有好多花花同熊啤啤,無論情侶定閏蜜嚟都好啱,淨係食環境都飽咗一半.
另一半就靠個自選burger填埋佢啦,法國奶油包幾脆呀,芝士控就記得揀埋車打芝士喇,配松露蛋黃醬都幾夾,餡料就睇你鍾意咩啦,三文魚,和牛等都吸引.
文:Kar


text:
四季薈 - My Day My Seasons - My Day
商戶搜索
服務詳情
評語 提交評語
我地一開頭其實都無諗住擺酒,到後來真係要擺嘅時候就想啲地點較方便.之後咁啱搵到My Day,見佢地係新裝修,入面唔需要我地點樣佈置都已經好靚,而且location好方便,地鐵直接去到,唔會唔就腳.我地又唔使擺好多圍,大約係13-14,My Day嗰度對於呢個圍數都好適合,所以我地好快睇完已經覺得啱,就揀左佢地,已經無再點去比較或者再搵其他.
同我地接洽嘅第一位員工一開始嘅時候都好helpful,但去到後尾就隔好耐先會覆我啲問題,甚至乎再後期啲我要打去佢地公司度先搵到佢.之後,因為佢地公司好似有啲轉手定唔知咩野,就換左第二位同事.其實當時我地都好擔心,都驚一轉手唔知之前傾嘅嘢會唔會又要再講過,或者同上一個講嘅野又會有出入,會唔會混亂等等.但好在接手個位都好好,只係去到後尾竟然又要轉多一個接手!其實我地都有啲唔開心同埋唔高興,因為係咁轉人,但最後嗰位同事都真係跟得好好,同埋佢地中間都交接得好好,令到我地安心返.佢之後都有同我地道歉,話唔好意思~公司人手上有啲混亂.我地都感受到呢位同事係好有經驗,佢係連當日啲交通會有咩安排都記得好清楚,擺酒當日好多細節佢又已經一早處理好哂,變左我地都真係唔使諗要點follow up!啲歌我地事前就send定俾佢地,佢地就幫我地做個testing,big day當日最後都好smooth~!
試菜方面,我地早一年落訂,係到big day兩個月前先試菜~啲嘢都好好味,比我預期嘅好.因為我之前都有朋友去過My seasons,就話啲野食好唔得,不過我地訂西式buffet,質素同效果出到尼都好好.
唯一有一樣我地唔太滿意嘅係佢地嘅partner公司.我地一開頭揀咗個包埋婚紗同男禮,化妝,攝影同video嘅package.我去試妝之後覺得化出尼嘅效果係完全唔得!我本身對啲衫都無咩要求,但去到我真係完全揀唔落手,變左package包咗嘅我完全都唔敢用,全部都要出去搵過第二間.我地都有同My day嗰邊表達返呢啲partner公司真係唔係好得,我地用唔到.佢地就話私下都識人做呢行,可以幫我地問下,但係錢方面就唔可以refund,不過可以計返個價錢送返餐前小食俾我地.我地都覺得如果佢地可以轉過啲partner公司會好好多…
Big day當日我地都好忙,跟住我嗰位staff都好好,好有耐性咁幫我執呢樣執嗰樣,好多嘢佢都有提我.當日場地啲staff都好好,服務好同埋跟得好足,唔會話見到都唔幫手,都會好主動咁幫手收碟,感覺都好周到.我印象中當日有位同事叫Frankie都好幫得手,啲賓客都好滿意.對於My Day嘅服務整體都好滿意,無咩可以挑剔~!
我見佢地點方便,加上有個我好鐘意嘅既空中花園做證婚,所以就揀佢地.個場係靚同埋新,但係就唔算話好闊落,用落都ok,不過佢設計上有個彎位,所以唔係個個位都睇到個臺.新娘房比較細,我化妝師入到去都話真係好細!我坐低咗,化妝師企係後面已經貼住個櫃,而左右基本上都係只能夠分別放多一個人咁多.其實我一開始個陣join既係my day,但後來先知道my day同my season已經合併,所以本身跟我嗰個staff都轉咗.佢哋官方中間都無乜解釋過發生緊咩事,我都係聽返出面其他人講先知佢哋兩件公司合併咗.我個陣見my day話自己唔係屬於my season我先揀,不過後來轉咗之後我都覺得ok,我wtsapp問既野佢地都會答我.我覺得當日係我身邊既staff都幾好,跟得幾足,唔會比個婚禮太overrun,係簽紙既時候overrun咗少少啫.野食方面,其實我係揀中菜,但試食個陣係得buffet(因為佢哋送buffet比我地),所以我都係搏一搏架咋哈哈,好在最後都算唔錯~ 同埋都好多賓客同我講個場地好靚!
我地之前聽過朋友介紹My Seasons唔錯,然後到我哋行婚紗展時見到佢地個booth就埋去睇睇.我地同sales傾完,覺得最吸引嘅地方就係有一個戶外證婚場地,黃昏嘅時候仲可以睇到日落.而且睇相見佢哋啲擺設好靚,又有西式宴會offer,比較特別,所以我地考慮左一晚就決定揀佢哋.
喺整個預備過程中,我覺得佢地都好有耐性,態度都好好.除咗上去會面,我哋中間都會用whatsapp溝通,有時過左佢地working hour,佢地都會好有耐性覆我地.
到Big Day個日,成個流程都好暢順,一開始就同我地講解個rundown.主要當日就有一位顧問,一位負責當日service嘅經理,同埋一位跟足我太太嘅staff.嗰位staff都好take care我太太,上台時同要去化妝個啲都會提點,中間又會攞啲野俾佢食,服務都好貼心.中間我地有甩漏嘅時候,佢地又會好好咁提我地,特別時間安排嗰方面.食物我哋揀咗buffet形式,啲賓客feedback都唔錯,其中一啲野食差唔多無晒嘅時候佢哋好快就有人refill,質素都唔錯.
揀尼個地方最主要嘅原因都係因為地點方便而且場地好靚.我地一開始去open day嘅時候,啲staff都好好,有介紹咩日子咩時間仲用得呀,唔同時段唔同嘅做法咁.啲staff都好友善,唯一開頭嘅溝通有啲問題,初頭話我地想揀個日仲有位,就叫我地去婚展睇下場同埋落埋訂喇,去到落左訂都好順利,但落完訂5分鐘突然間同我地講話岩岩有人訂左,要我地轉第二日或者俾返訂我地,咁最後我地都因為好中意佢場地,所以就轉左第二日,就變左我擺酒同行禮分開左兩日喇.不過當日都好好嘅,佢地又有live band係到表演,所以氣氛都好好,好似成件事upgrade左咁.另外佢地啲配套都盡量配合返我地,佢地本身係包埋律師證婚嘅,但因為我地會去教堂行禮證婚,所以佢地都有幫我地轉返其他服務.佢地都有提供photo booth 呀,餐前小食,咁都好好有額外做多過本身寫嘅3甜3咸,最後都應該有7-8樣食物.同埋佢地都有包埋印帖,不過尼個係我地係婚展落訂先有嘅優惠,雖然字體個啲設計上會多D限制,但係出尼嘅效果都好嘅,亦都有送名牌俾我地.當日,本身我地都多長輩要斟茶,所以我地都想早啲開始個切餅儀式,但因為初頭合約寫好左係6點開始,個consultant話會盡力幫我地安排,最後都可以俾我地早啲開始.特別佢地都安排左一個staff全程跟住我,非常細心,非常有經驗,又會斟水俾我飲呀,照顧周到,每次影相前都會幫我執頭執尾,整好條裙,確保我每次都係最靚咁出去.
呢到會有埋個户外證婚場地比我,同埋成個design既色tone都係我想要既tiffany blue,我係呢到擺左9圍!我搵佢地個時係assign左2個staff比我,一個係sales負責落訂比錢個D,另一個就係consultant負責個rundown個D,感覺都幾反應快!Big Day個日,我唔係食左好多,但係個翅好咸!但個價錢其實係偏貴,因為佢地個lumpsum好貴,係包+1, 場地攝影,租埋婚紗個堆,仲有decoration,雖然個candy corneri係靚,但你個圍數一路加上去,個lumpsum就愈大,你擺得愈多圍愈貴!


text:
我諗有參加尋日示威嘅人好多本身都知道,遊行集會之後準時散水呢種守舊嘅抗爭模式當然係無用,只不過喺呢個艱難嘅環境之下,大家都只能夠企出嚟,去做番一個香港人應該要做嘅野.
筆者尋日由晏晝遊行到之後西環都喺現場,夜晚番到屋企雖然好攰,但係都有幾點想同大家分享.
雖然好多媒體都有報道,不過都先簡單講下尋日由遊行演變成佔領嗰刻嘅情況:
當遊行隊伍去到中環,羣眾突然轉向西環中聯辦推進.同行嘅市民,唔少係扶老攜幼,無懼警察舉黃旗警告,堅持向前行,高峰期嘅時候有幾千人佔領成條皇后大道西推進.呢個人數,令在場警察有啲措手不及.警察只能夠係中聯辦門口排重兵駐守.
當大部分遊行人士去到西環,中聯辦門口開始有零星嘅衝突.帶頭衝鋒嘅勇士頂住胡椒噴霧,一度佔據中聯辦門口嘅一條行車線.但係以一千數百嘅人力,大家都明白無可能做到咩實際嘅衝擊…… 到咗八點幾,人羣突然後退去到德輔道西同西邊街嘅十字路口進行佔領,令本身駐守既警察手足無措.
去到夜晚十點左右,警察開始帶備重型武器喺四圍佈防,佔領十字路嘅人群亦都開始減少(因為第二日要返工).一如以往,警察亦喺十二點之後開始清場.
對於今次嘅行動,有幾點想同大家分享:
1)人多,加上靈活嘅走動,警察係冇你符,幾千人都可以攪咗成晚.好多人話西環唔係佔路嘅好地方,但其實喺民居稠密嘅地方,警察反而好難一開始就強行用大型武器去震壓群眾.人群嘅流動性,永遠都高過要佈防同埋聽上級指示嘅警察.當年 928 金鐘其實並唔係一個好嘅示威地方,今次西環反而仲好.當然重點依然係流動性,唔好企定定俾人拉俾人打.
2)大家鐘唔鐘意聽都好,喺前線勇武衝擊嘅義士,點都只會係得少部份人(最少香港係).但試諗下,如果尋晚有一兩萬人喺外圍支持,甚至只係旁觀嘅花生友,基本上以西營盤嘅路窄車多,一定可以包圍狗奴才嘅總部.兩萬人,警察唔出催淚彈,甚至橡膠子彈,都好難驅散.
3)大部分出嚟遊行示威嘅人,都好難成晚留守,尤其係禮拜日晚,好多人第二日都要準時番工.尋晚一開始有幾千人去到西環,到凌晨只係得返一兩百,警察仲多過人.大家諗番當年雨傘嘅 926 同 927 係星期五,星期六晚,先有咁多人可以成晚包圍政總,最後引發 928 事件.當年 1130 衝擊龍和道,係禮拜日晚.好多人守到凌晨就要走,最後警察就等少人嘅時候拉人清場.如果當時係揀禮拜六晚,起碼大家可以留守得耐啲.所以話,行動嘅時間同日子喺幾咁緊要.如果我地有一日要俾 689 一個最後通牒,要佢零晨十二點前落台,就算第二日唔使返工,我諗好多人都已經返咗屋企訓.試諗下,如果我地要佢下晝四點前落台,佢唔肯,我地都仲有大把時間做野,效果會幾唔同.
群眾運動,一向都係以多取勝.每一個喺外圍嘅支持者或者花生友,只要人數夠多,就足以令警察投鼠忌器.要徹底驅散一班過十萬人嘅群眾,除非天安門事件重演.勇武派經常推崇 2014 年嘅烏克蘭革命,其實都係先由幾個月嘅和理非甚至花生友集會帶起.點樣令和理非同勇武兩種行動模式互相配合,唔好互屌,係一個需要解決嘅問題.無論點,和理非花生友都一定會存在,倒不如將佢哋變成抗爭戰力嘅一部分.尋日群眾突然轉換陣地,靈活走位,就係一個好例子,以扶老攜幼嘅和理非市民掩護前線嘅勇武抗爭者前進.青政同本文前今年 71 嘅行動失敗,好可能就係因為冇和理非平民花生友嘅掩護,個個都俾黑警查牌查得徹徹底底,想郁都郁唔到.
都係嗰句,要人多.人夠多,就可以靈活行事,同埋唔好好似雨傘初期咁,喺度鳩坐,浪費哂人羣嘅流動力,坐吓坐吓羣眾嘅熱情就會冇哂.同埋去到夜晚,當得返一千人都冇,警察記者仲多過自己人嘅時候,就要識得走.不被捕,不受傷.抗爭者要進退有時,千祈唔好作無謂犧牲.喺越黑暗的時候,就越需要保持理智.
最後,都要向搞手們提番吓,下次都係唔好再搞啲禮拜日夜晚嘅行動,第二日要番工,參加者真係多極有限.時機真係好緊要,呢方面可以改進.
大致上係咁.
P.S. 冇乜相,希望盡量保障番示威者安全
封面圖筆者攝於十一月六日西環晚上
延伸閱讀 : 和理非同勇武其實並唔係互相排斥


text:
我諗好多九十後都會聽過依句說話,但到底對上一次你可以用開心去形容一日嘅總結喺幾耐之前?你問我,我會答你已經耐到唔記得.冇錯,我每日都會笑,但果種笑就只係聽到一個笑話,笑左幾秒鐘然後就完果隻.咁樣算唔算係開心嘅一日?我諗如果當有一日你發現你全日都冇笑過,你嘅生活應該可以用恐怖黎形容.
細細個同同學打機,打到一件神裝已經足夠我興奮一日;同朋友出去玩,返到屋企我會覺得一日太短,我希望可以再玩落去.比阿媽鬧都好,轉個頭又換件衫趕下一場繼續玩過.但到左今時今日,就算幾個朋友難得出到黎食宵夜都好,未食到一半就已經有倦意,個腦諗緊嘅已經係「聽日仲要返工」,食完之後想做嘅事就係快啲返歸.仲有下場?唔啦,好攰,下次先啦.我諗唔止係我,好多生活喺香港嘅人都會身同感受.同朋友講開依個話題,我會笑笑口話我老啦,以前為左玩頂兩日頂都冇問題,而家就算凌晨兩點返到屋企,我已經連開電腦寫文嘅精神都冇埋.有人話人愈大愈難開心係因為要求愈高,我會話唔係我要求高咗,而係要嘅野唔同咗.人愈大要諗嘅野愈多,唔可以再隨心所欲.要開心其實可以好簡單,唔洗諗後果,同一班朋友癲返一晚就可以,但可憐嘅喺就算開心喺咁簡單都好,好多香港人都做唔到.
學生時期拍拖就算兩丁友喺條街兩份食個撈麵,放學喺商場齋行唔買最後各自返去食飯都可以開開心心過一晚.但當人大咗,大家都要返工,難得出到街自然想見耐啲.食飯睇戲行下商場買精品又唔見幾百,最後望住份糧發現想儲錢都唔係一件易事.過一排你又要開始諗將來.將來即係想定落黎,即係你想比個名份人地.但當你諗起結婚擺酒,買樓上車,隨便上網搵下婚宴套餐上車筍盤,望住個價錢,你會覺得同人拍拖就好似浪費緊佢青春咁.見家長果陣問你有冇諗過你地將來,你好想答「我有諗過,但真係只可以諗下就算」,只係你冇勇氣講出口,最後唯有以笑遮醜.細個你深信愛情可以飲水飽,但到左而家你明白到就算有愛情都好,麵包一樣喺要食.
生活喺而家嘅社會,特別係香港,只要一睇新聞其實就已經好難笑得出黎.望住政府唔知做乜,望住立法會班人狗咬狗骨,望住突然間唔見左個人,望住經濟又再變差,身為一個香港人,我真係愈黎愈睇唔到希望.今日嘈醒我嘅唔係鬧鐘,而喺一個YAHOO主編INBOX我話我知有個寫殘體字嘅人又喺我寫回鄉證篇文度講「偉論」,睇我洗唔洗理下佢.一起身就要同啲唔講道理嘅人講道理,依個就係我一日嘅開始.之後再返工,睇新聞,諗下自己人生之後點行,諗下點先可以喺依個香港掙扎求存,太陽未落山我就已經用完我瞓果幾粒鐘儲落嘅精神.寫完依篇文又已經三點,SET埋排程出文時間上轉高登話唔埋又四點,一日咁又過左去.
有人同我講過出到社會就會明白到好多事,而我諗我第一樣明白到嘅,就係出到社會,先知最難搵到嘅係開心.
一個讚好,是對我的一點支持.
如果想分享給其他朋友的話,請標明出處並附上專頁網址.
Fanpiece:http://women.fanpiece.com/moyinday/
圖片:網絡取材
相關


text:
哈塔夫 必去景點及哈塔夫海灘附近酒店推介
哈塔夫海灘附近酒店預訂
神秘優惠價幫你慳更多
即時揭開神秘優惠價,慳得更多
哈塔夫必去推介 - 哈塔夫海灘
想去 哈塔夫 自由行?等 Hotels.com 帶你玩盡 哈塔夫哈塔夫海灘 啦!留意我地文章,話你知去哈塔夫 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈塔夫哈塔夫海灘 附近有咩酒店,等你更加容易計劃行程,慳返酒店來回景點嘅時間.
哈塔夫哈塔夫海灘 自由行
去得哈塔夫哈塔夫海灘 自由行最緊要一定係揀啱日子去.一啲熱門景點例如,哈塔夫 嘅 哈塔夫海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈塔夫哈塔夫海灘 交通
想去哈塔夫海灘 暢順無阻濟,最好就係出發前,睇清楚哈塔夫哈塔夫海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈塔夫哈塔夫海灘 必食必買攻略
哈塔夫哈塔夫海灘一直都係旅遊熱門地點,去到哈塔夫哈塔夫海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Jump to navigation
Hot key words
一路都以為海膽只有北海道係No1, 凍嘅地方先甜先好味,但其實日本全國都有海膽出產.
最近先又學咗一課,去沖繩尋海膽! (哈哈! 老貓燒鬚)
早前朋友推介, 帶我去咗沖繩北部嘅“古宇利島(別名:恋の島)”.呢度首先咩出名呢? 係條又長又靚,連接本島同古宇利島嘅大橋.仲有島上天然Heart Shape岩石. 聽講自從Johnny’s事務所嘅嵐(Arashi)嚟過以後就好出名. 依家要同塊石一齊影相都要200yen 架!
但係我去目的係好想試下海膽,因為一直以為只有馬糞海胆同紫海胆最有名,原來朋友話沖繩呢個島就出名白鬚海胆,真係第一次聽.原來呢種海膽夏天當造,佢地會加海葡萄,點青芥醬油食.海葡萄呢隻沖繩海藻形狀好似一串迷你海葡萄咁,入口一粒粒海水味喺口內爆開,似食蟹子,三文魚子,但更脆. 所以海膽飯,個咸味同海膽甜互相混戰,好得意.
不過聽說近年產量少,而且每年要等解禁期先可捕獲,大家要睇season先食到呀.
001 古宇利島大橋下海灘,可睇真D水幾清幾藍.
002 個海膽飯係咪好吸引呢,不過我食時未係season,唔係最甜.
003 係沖繩悠閒望海,真係好正!
004 Arashi嚟過心形石拍廣告啊!
Tag:


text:
香港係一個好奇怪嘅地方,有班禁煙塔利班,一直唔俾電子煙或iQos之類煙草加熱產品入嚟.我個人未正式住喺歐洲,都未對呢個膠政府嘅偽善主張感到反感,只不過,我喺歐洲見到兩樣嘢後,我堅覺得呢個政府應該執咗佢.
電子煙 危害健康?政府只care稅收
先講張圖果樣嘢
香港無呢樣嘢賣,佢係力抗燃喺歐洲賣嘅產品,inhaler,即係吸入器,佢聲稱係解決煙民嘅手感問題,佢係用吸煙嘅方法吸入純尼古丁,只不過,唔駛點煙咁解啫,點解歐洲呢樣嘢賣得,因為歐洲可以賣電子煙以及iQos嘅煙草加熱產品,政府俾佢當藥賣都唔會被人告,雖然喺價錢上,inhaler係貴過煙草唔少,雖然已經無咗政府徵收嘅關稅.
但有樣嘢仲犀利,叫力抗燃噴霧,聲稱噴咗入口度,六十秒內解決煙癮問題.如果政府俾賣呢樣嘢,唔俾 電子煙 或煙草加熱產品賣,政府仲唔被人JR到上天花板,果陣係藥廠同煙草商都唔放過政府,都可堪稱為史上難得一見嘅奇景.依家大家明點解,香港咁少煙草替代產品賣,根本成班禁煙塔利班,只不過想幫政府保住完全唔合理嘅稅收安排,對於可唔可以真係達致禁煙嘅效果,呢個政府根本係唔理嘅.如果政府真係care禁煙,一早有成堆呢啲產品出現,屆時我相信,堅係得自由行班中國遊客至會攞住枝要用明火點燃嘅香煙周圍走.你估煙民,又真係好鍾意二手煙陣味,以及二手煙對旁人以至自己間屋帶嚟嘅不良影響嘅咩.
所以我喺歐洲住咗大半年,我更加認為香港政府嘅電子煙以及iQOs政策,根本係虛偽到無朋友,如果政府係有心鼓勵市民戒甩吸煙呢個壞習慣,應該係八仙過海,各展神通,由藥廠嘅尼古丁替代產品,到電子煙到iQoS呢類加熱產品都放綠燈,而唔係一味只識得加煙稅,結果煙稅只不過係益咗班私煙佬,一如當年美國禁酒,結果益咗係班黑手黨,美國人當年嘅作為,變成咗歷史上嘅一大笑話.其實明明有大把手段可以用,但香港政府都要揀個最差嘅,除咗政府有人自私自利外,我真係諗唔到第二個理由去justify政府依家嘅做法.


text:
相信各位打工仔都同小編一樣,係現實生活中都有一個避唔開嘅難題,就係你嘅老細.講起老細,相信大家都會勾起一大堆平時同佢地相處嘅點點滴滴,就好似今集講真個句入面嘅男主角一樣,對住老細,都係唔好講心嗰句好啲.
「當學下嘢啦」
老細係點樣嘅生物,咪就係旨意你用得着人情牌就用盡佢,揾freelance 最好唔使收錢都有能力做到野,叫人當學下嘢,但老細又永遠都唔會搵自己啲朋友較飛架喎.
「放假?你啲嘢邊個跟?」
同老細請假都係耐力與毅力嘅考驗,明明請假係你嘅福利,但就搞到好似係你欠左佢咁,批假俾你之前係都要俾啲說話來聽下先滿意,重點係老細就自己成日失蹤唔係公司,一請假就話啲嘢冇同事跟,真係同佢講都費事.
加人工跟唔到通脹
講到尾最火滾嘅都係,明明讚你做得她,但年尾花紅,得個幾舊水,連通脹都跟唔到啦,真係唔知收唔收你好.
有返工無收工時間
打工仔有返到時間,無收工時間,已經漸漸變成定律.明明尋晚OT到凌晨時份,翌日遲返一兩個鐘,老細都打鑼咁搵.
Ok架可?
老細緊係想個個員工都可以快而準,明天briefing ,明天交貨係正常事!
不過其實係香港地,打工真係好辛苦又大壓力, 如果遇得到好員工,老細們,識做啲,員工都係人,你對佢係點,佢感受得到嘅.


text:
終於看完了 OTZ 之前下好DVD版本的
卻發現沒字幕|||
只能重新去下
看完后心裡沉沉的 有什麽被壓住了
有些鏡頭自己很感動 TAT
阿瑪...是被阿柴給那啥的吧
是不是都不重要 |||
阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴阿柴
腦海里除了阿柴的沒有別的勒
阿柴的紋身 》“《
那個 是某人腦內的畫面...萌~~
唐伯虎的《桃花诗》
桃花坞里桃花庵,桃花庵里桃花仙;桃花仙人种桃树,又摘桃花换酒钱.
酒醒只在花前坐,酒醉还来花下眠;半醒半醉日复日,花落花开年复年.
但愿老死花酒间,不愿鞠躬车马前;车尘马足贵者趣,酒盏花枝贫者缘.
若将富贵比贫贱,一在平地一在天;若将贫贱比车马,他得驱驰我得闲.
世人笑我太疯癫,我笑世人看不穿;不见五陵豪杰墓,无花无酒锄作田.
很喜歡的詩句
最愛的是這幾句 半醒半醉日复日,花落花开年复年.
若将富贵比贫贱,一在平地一在天;
世人笑我太疯癫,我笑世人看不穿;


text:
香港全新茶飲店 銅鑼灣希慎茶里
珍珠鮮奶茶?黑糖珍珠?鮮水果茶?真係各有捧場客!之前跟朋友D先生上廣州試過嘅茶里,一試難忘!我A姐就最鍾意佢嘅茶香特別香濃,唔會俾其他嘅味道蓋過茶味,但想飲唔通要再跟小明上廣州咩?好彩茶里終於喺香港銅鑼灣希慎開新分店,想飲唔駛坐高鐵,坐地鐵就得啦!
香港版嘅茶里店,茶葉都係嚟自自家茶園,絕對品質保證.而且分店設計簡約文青,仲有露天座位,夠晒開揚.上次喺廣州茶里試過芝士混合莓,芝士紅肉火龍果同桂花烏龍,今次就試吓其他茶飲同香港獨有嘅蛋糕啦.
鳳凰單叢茶王
淡紅色嘅茶色,清澈鮮亮!而且茶味濃醇,滋味鮮爽,夠晒解喝.怕甜又想飲到原茶味,推介呢杯鳳凰單叢茶王.
西柚泡泡茉莉綠
夏天特別想飲有汽嘅飲品,夠晒解喝.所以茶里就推出有汽嘅果茶,呢杯西柚泡泡茉莉綠,加入咗新鮮嘅西柚同果汁,但最大賣點都係鮮醇嘅茉莉綠茶,好清新!打咗汽之後,茶飲更順滑.
Earl Grey & Log
飲茶再加件蛋糕,真係一大享受!呢度嘅包同蛋糕選擇好多,最吸引到我嘅就係呢件Earl Grey,望上去bling bling咁,好高貴好襯我,而Earl Grey用上伯爵茶朱古力慕斯,特濃朱古力杏仁海綿蛋糕同伯爵茶粉,茶味香濃又唔會太甜,係我嘅最愛.至放另一款賣相好吸引嘅就係Log,用上熱情果芒果慕斯,野生士多啤梨糖漬,乾果同開心果海綿蛋糕,用法國原材料製造,特別矜貴.
茶里 Chali
地址:香港銅鑼灣軒尼詩道500號希慎廣場5樓511A舖
電話:+852 2602 0260
營業時間:星期一至日 11:00 – 23:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
搵返學校老師補phonics得唔得??
-
sercat last edited by
仔仔係學校學緊phonics,但學得麻麻地,
想搵返學校個老師幫仔仔補補phoincs,其實得唔得既呢??
-
wongpaula21 last edited by
可以既,同老師傾下囉,但係老師肯唔肯先??
-
chuchuhk last edited by
係學校都學得唔好,咁即係個老師唔得啦,出去搵過個仲好啦
-
hoya001 last edited by
出去搵老師教仲好啦,平時教開書,放左工未必仲想教小朋友
-
girlsclub last edited by
咁又未必個老師唔好既,始終學校一大班學生係難教d既,但我都建議你出去搵老師補比較好,
因為老師係學校教書都已經好攰,未必有心機教
-
flowerslove last edited by
要睇個老師有冇心教,又要睇個小朋友聽唔聽佢話囉,夾到既其實都可以試
-
sercat last edited by
出去出面搵有冇話邊個老師出名d?
-
watch_rain last edited by
phonics係幾有用,我都比個囡學左幾個月,但個老師就快要出國,都幫佢搵緊第二個老師
-
無話一定要揀出名既,最緊要係小朋友上得開心,同老師夾得到就自然可以學到野
仔仔而家同幾個朋友搵Avelene老師上堂既,學得都幾好,吸收得幾快
-
flyuphigh last edited by
係邊到上架?我上網搵唔到既….
-
@flyuphigh said:
係邊到上架?我上網搵唔到既….
佢係jolly kingdom 入面既老師黎,係屯門果間到教既,
你可以搵下有邊間近你,俾小朋友試下,睇下個老師好唔好囉
-
聽落去好似唔錯,但屯門唔近我屋企,個老師仲會唔會去其他地方教呀?
-
sally last edited by
聽落去好似唔錯,但屯門唔近我屋企,個老師仲會唔會去其他地方教呀?
-
sally said:
聽落去好似唔錯,但屯門唔近我屋企,個老師仲會唔會去其他地方教呀?
你可以上返佢個網到,睇下邊間近你,再上幾堂試下同小朋友夾唔夾到囉
https://www.jollykingdom.com/en/
-
sally last edited by
e~!荃灣都有,咁可以去試一試


text:
又到左夏天,作為香港人去韓國避暑嘅又點少得玩下水.韓國有好多個水上樂園,但邊一個最好玩你又知唔知道?
今次小編幫你精選左6大最好玩水上樂園,今個夏天一於玩轉咁多個地方
天泉香 – Resom Spa Castle
Resom Spa Castle用嘅溫泉水讓你一年四季都可以享用戶外設施,另外仲有20幾個露天池.
溫泉主題樂園嘅Master Blaster同三層樓高以4秒超速衝刺嘅滑水道,啱曬中意刺激快感嘅人挑戰.
Torrent River(急流波浪池)嘅12秒高低落差嘅間隔來回,一定滿足到熱愛刺激嘅朋友仔.
最正嘅係,露天湯池有扁柏湯,AQUA湯,戀人湯,藍莓湯,蘋果酒湯等多樣Spa種類,每種湯池都有唔同特色.
地址:忠清南道禮山郡德山面溫泉園區3路45-7
加勒比海灣
韓國最大規模水上樂園.加勒比海灣就好似將加勒比海嘅自然風景原封不動成個搬左過黎咁.呢到有冬天啱玩嘅室內池,溫泉池,最新式三溫暖,仲有戶外流水池等等嘅複合式水上樂園.加勒比海灣最吸引嘅就係波浪池同埋各種刺激嘅滑水道!仲有高2.4m嘅超大型人工波浪,同真實加勒比海浪有得比呀!Aqua Loop可以比你體驗到18呎高垂直降落後再360度旋轉,時速高達90km嘅超刺激快感.
地址:京畿道龍仁市處仁區蒲谷邑愛寶樂園路199
>>加勒比海灣一天套票限定優惠
利川溫泉樂園
呢到自古以黎都係韓國君王經常造訪嘅溫泉地區,以優良嘅水質聞名.採用100%純天然溫泉水,集溫泉與樂園於一身,重點係佢會加入天然入浴劑香料,打造季節限定嘅特色溫泉浴池如檸檬香池,茉莉花香池,草莓香池等等.係利川溫泉旁邊仲有驪州國際名牌outlet,係入面可以以超抵價購入名牌,有多達140個名牌,總有啲又平又啱你心水嘅.
地址:京畿道利川市暮加面事實路988
>>利川溫泉樂園+驪州國際名牌OUTLET一天遊
雪嶽 Water Pia
2011年增加左12種全新設施後,雪嶽比之前大左1.5倍,仲多左好多刺激嘅水上遊樂設施添!Water Pia嘅溫泉池同水上遊樂設施嘅用水都係用緊攝氏49度嘅天然溫泉水,再以韓國著名嘅雪嶽山做背景,一邊享受美景一邊浸住天然溫泉,真係人生一大享受呀!除左刺激又好玩嘅滑水道同波浪池,仲有小朋友啱玩嘅親水池同噴水池.
地址:江原道束草市彌矢嶺路2983街88
維瓦爾第公園海洋世界
呢個係以埃及沙漠嘅綠洲為主題打造嘅水上樂園,有分室內區,波浪池區,極限區,活力區,Mega滑水道區等等5個區域.
室內區有水池,滑水道,汗蒸幕同水療中心等.極限區有高2.4米嘅巨型波浪,長達300米嘅MonsterBlaster滑水道仲有長146米高6.8米嘅超級S滑水道!
地址:江原道洪川郡西面Hanchigol街262
熊津娛樂城
原本熊津娛樂城係一個室內主題樂園,起初有滑雪場和水上樂園,Spa,高爾夫球練習場,健身中心等嘅設施.2012年7月後新增戶外水上樂園同SPA設施,規模就更龐大.除左波浪池,小水波嘅流水池,全部都係小朋友可以安全戲水玩樂嘅水上設施和滑水道.
Spa Zone就由有各種按摩功能嘅水療健身池構成,對於恢復疲勞同皮膚美容有極佳嘅效果.此外仲有以各國文化為主題嘅主題湯池,添加天然入浴劑的主題湯池,促進血液循環同時幫助恢復疲勞嘅戶外足浴等嘅設施.
地址:京畿道富川市遠美區Jomaru路2
>>韓國極速4G LTE無限數據預付SIM卡
延伸閱讀:
>>超萌熊仔出沒注意!!佢咃已經出現喺首爾Beartree熊公園
>>6月限定 日本紫陽花賞花推介


text:
也播番今日錄0既打機片:
PS4 GHOSTBUSTER COOP 四打GAME!
字幕中有講邊個打邊個架喇,同埋有我地把聲~~
不過,又因為少左家姐呢個ROLE MODEL,細佬而家番到屋企會自己做功課!以學習黎計,細佬其實叻過家姐,除左無家姐同年個陣咁牙尖咀利.
期待可以一路進步落去,唔好再活係家姐榜樣之下...
早兩日,因老人家壓力,帶左個仔去睇政府急症.
一如所料,個問題又唔係影響生命,但可能影響外觀.
醫院建議照個全身MRI,叫我地排住再加出去搵.當然出去搵啦.
各位放心,唔係咩大事,只係少見.
講開又講,入院個日就係正正中秋節,急症室個仔直入,唔駛等.
去到病房,因個仔唔係發燒CASE,住係非發燒區,基本上係無乜人好靜...好明顯正過私家醫院普通病房!而又因個問題少見,一共六個醫生一齊睇(估計有一兩個實習),有經驗個D就教後生個D,後生個D教老個D點用網上影相系統.
我成日都係咁認為,除非知道咩事,否則去政府係好過私家.至少醫生經驗多D,同埋醫生多D.私家一入去就左CHECK右CHECK,CHECK完都可以唔知咩事0既...
之後細佬即晚出院,因為之後個日化驗部都無人開工,不如出院回家.
明天星期五又入過去.


text:
呢排講得動作遊戲多,今日同大家介紹呢隻由日本獨立遊戲工作室「NAYUTA STUDIO」製作嘅 3D 心靈系探索遊戲《CINERIS SOMNIA》.雖然叫做「心靈系」,但遊戲並唔係主打恐怖,而係藉由主角探索過程中遇到嘅角色,去交織出一個無比寂寞嘅故事.
玩家飾演嘅女主角,本來滿心歡喜同家人到海邊遊玩,但在不知不覺中,家人居然失去了蹤影,剩下徬徨的自己獨自在沙灘上面,陽光刺眼得叫人目眩.
為了找尋家人,女主角開始探索過程,結果黎到一間陳舊的療養院.遊戲中,玩家會遇到幾位角色,包括住喺療養院中養病嘅 Charlotte,天真活潑嘅 Mary,名門千金小姐 Ophelia,以及一身黑衣的謎樣男子;佢地各自代表住唔同嘅謎團,一日唔爆機,你都唔會知故事真正結局會係一個點樣嘅反差.
遊戲 Soundtrack 以及場景都以唯美風格為主,工作室表示,《CINERIS SOMNIA》想帶比玩家「夢」一樣嘅歷險感受,到底玩家喺遊戲中面對住所有人嘅心理包袱,會有咩野感受呢?所以遊戲中有非常濃厚的空靈感.
由於係獨立工作室小試牛刀作品,所以目前只對應 Steam 平台,日英雙語字幕.目前做緊新上架優惠,只售 HKD 68.4;就算你連埋 Soundtrack(35 曲入)都只駛港紙一百蚊!
文字或者唔夠具體,不如一齊睇睇下遊戲嘅 Trailer:


text:
今日我哋既行程係屯門龍鼓灘 > 中華白海豚觀景台 > 環保園 eco Park
今日一早起身發現天氣好好,一心打算到龍鼓灘走一走,
點知出門口去到屯門西鐵站既時侯天氣開始變得麻麻地!
抱住不怕風雨的信念,我哋繼續前行
因為我覺得只要安全,遇上風雨對小朋友嚟講都係一個考驗經歷
我哋搭上西鐵到屯門總站落, C2出口, 沿扶手電梯落去轉左就見到巴士總站
最右手邊就係K52巴士站, 上車搭到去龍鼓灘總站就得架啦!
大家其實去到第23個站 沙埔崗312號 就已經可以落車行出去龍鼓灘,
(24站 沙埔崗177號 ; 25站 沙埔崗127號 及最後總站 龍鼓灘)
你哋可以選擇唔同地點落車去欣賞風景
我哋揀咗總站落車,
喺車上面Hysan已經嗌肚餓, 所以我哋去咗海邊餐廳搵嘢食先!
巴士落車後過對面馬路
見到個交通燈掣, 似係新樣喎, 我巿區都未見過!
Photo by iPhone 5S
之後穿過停車場, 就會見到一棵巨樹, 同埋村公所, 天后廟咁!
向海方向行出去, 沿路有好多枱櫈, 係海邊BBQ場的,
沿海行見番頭先喺坐巴士嗰陣見到既發電廠!
見到海邊餐廳同時你都會見到燒烤場, 今日咁既天氣居然都有團體咁早嚟燒嘢食喎!
旁邊仲放咗好多街機係度, 呢D真係名副其實叫「街機」呀喂!
仲有個舞喺度, 有個職員喺上面試咪, 唔同呢度夜晚仲有得唱K?
妹妹坐低咗之後就可以開餐啦! 當然預備咗私家飯俾佢啦!
海邊餐廳冇咩食, 仲要限死你得3款,
今日係粟米豬扒石班, 蕃茄肉片同埋咖喱雞翼飯!
我哋叫咗碟粟米豬扒俾Hysan食, 我同媽咪就求其食少少!
食飽飯之後我就同Hysan出發去中華白海豚觀景台
我抱住多數都睇唔到海豚既心情一路向前行, 行咗唔夠2分鐘已經見到上觀景台既樓梯!
有個指示牌喺度! 指示都好清楚
喺樓梯口影番張相先!
我哋行呀行....
行呀行....
差唔多過百級樓梯, 行到Hysan都話好辛苦, 其實大人行應該15分鐘可以上到個亭度!
影番個龍鼓灘全景先! 今日天氣好差, 仲有打雷聲!
Hysan 不斷話都冇海豚既!
在涼亭呢度右手邊有條樓梯可以行高少少, 但係條樓梯都燒毁, 我聞到好大煲爉味,
中秋都未到, 唔係咁快有人玩煲爉卦
連上面張枱櫈都燒爛哂!
遠望既山都燒到一片死寂!
最後我哋唯有落番山啦!
邊落樓梯邊唱起歌來! 哥哥雖然見唔到海豚但係都好興奮
芊芊見到隻狗睡覺, 跟住指住佢話佢好懶!
我諗隻狗都喺度諗, 唔知呢兩個細路係度做咩!
之後我哋周圍行多陣, 入埋去條村度望吓, 就番去總站等巴士
巴士都算密, 13-20分鐘一班, 所以我哋都係等咗5-6分鐘度就有車!
跟住我哋向Eco Park環保園出發啦!
Photo by CANON 5D Mark III, Len | EF 35mm f/1.4L USM
呀劍評分: 5分
呀劍評語: 我睇過其他人於2013的Blog,發覺有完全不一樣的感受,一來天氣不好,所以沒有遇到玩滑翔傘的朋友,二來像是有人的破壞,河流積有垃圾,山勢像遇過山火般,感覺好淒清!
龍鼓灘 簡介
龍鼓灘因為鄰近珠江口, 水質比較混濁, 因此沒有救生員駐守, 所以不適合游泳.但因為位處新界西部的關係, 是新界西除了流浮山,白泥外, 另一個比較多攝影朋友拍攝日落的熱點.
地址
位於香港新界屯門的西面,區內有不少特殊建築,其中香港兩家大型發電廠便位於此,附近亦有不少燒烤場設施.
交通
港鐵巴士K52綫:往西鐵綫屯門站C2出口(經輕鐵蝴蝶站,屯門碼頭,屯門市中心)
(以上資料更新至文章當日)


text:
好啦,不得不承認我真係睇少咗科技嘅發展,今日細佬我有得玩下部MSI GS65 STEALTH THIN 8RF,我攞起手嗰下真係呆咗,心諗有冇俾錯機我呀,咁細部,咁輕嘅?一開始就咁睇部機嗰樣覺得無乜特別,咪得MSI個Logo,不過sell輕,sell薄,反而咁先啱數,因為每一個多餘嘅design都會加重部機,簡約嘅外觀先至符合返部機嘅設計概念.諗住就算部機做到薄,隻牛都唔得啦,吖,佢又真係連隻牛都做細咗,做輕咗,連埋部機都唔過2.5kg,呢啲先叫真係揹得出街架嘛!唔好以為佢機仔細細就俾得一兩個USB位你,之後再屈你俾錢買個dock,佢真係俾足你,3個USB-A+1個USB-C,4個都已經係USB3.1.HDMI,Mini-DP,LAN連接埠都有齊,真係正宗"麻雀雖少,五臟俱全"!
用得Laptop,其中一個原因就係貪佢唔使成日插住電,但另一面一唔插電就成日局住較暗個mon,歌都唔敢聽,真係驚續航力低,唔用得耐.呢部GS65 STEALTH THIN 8RF又幾好喎,差爆電正常用都用到成8個鐘,如果純粹帶出去做個訪問,唔帶隻牛都無問題.當然,你要打機就另計,唔插電要打到機打足8個鐘,舊電本身都唔會輕啦ww.除咗續航力唔差之外,機仔細細散熱都做得幾好,而且都唔算嘈,偷偷地打機都唔會令到老細起疑心ww.
講到部機又細又輕,咁個mon實係細啦,又唔係喎,都係標準嘅15.6吋mon,不過個邊框只係得4.9mm,屏佔比達到82%!雖然就唔係2K,4K mon,都係標準嘅Full HD IPS mon,但實際上佢係內有乾坤,144Hz Refresh Rate,7ms Respond Rate,市面上唔多notebook會用到呢個規格,而且我要強調一次,佢真係好輕好薄!另外部機配備True Color 2.0技術,本身就設定咗5款唔同色調俾你揀,眼不離mon嘅開個防藍光mode,返工長時間對住啲字就開個Office mode,整圖想睇返最接近原色開個sRGB mode,睇片就轉返個Movie mode,打機又可以轉做Gamer Mode,總之總有一個啱你用啦!
CPU用Intel i7-8750H,原廠配備16GB DDR4,唔夠仲可以插多條16GB,顯卡就用到Nvidia GeForce GTX 1070 8GB GDDR5,打機,開Live都綽綽有餘!不過講到打機,除咗個mon,Keyboard同個喇叭都好重要.首先講講個Keyboard,RGB Keyboard就唔係新鮮事,但喺notebook都可以續粒掣揀色就真係好少,而GS65 STEALTH THIN 8RF就用到Steel Series單鍵RGB Keyboard,咁大家就可以將你打機常用嗰幾粒掣set做同其他掣唔同色,咁就唔怕撳錯隔離啦ww.另外有一點我想講上,基本上而家notebook都會有啲掣係一個掣當兩個掣用,而呢部機撳住Fn嘅時候只會得有第二功能嘅掣着燈,雖然唔係咩突出嘅功能,但其實好貼心.
最後就要講埋啲聲,喇叭用上丹麥頂級音響大廠Dynaudio技術,除咗夠大聲之餘,打機睇片都因為佢嘅貼近原音而有更真實嘅體驗.不過開頭都講咗揀notebook係因為土地問題,個喇叭幾好我都好少用到/.\,而且都話咗我會返緊工偷偷地打機,用喇叭就唔叫偷偷地啦ww,所以我更關心嘅係佢個耳機位.睇到佢有Hi-Res Audio都知佢唔會令我失望架喇,戴住個耳機聽住"So What",我簡直覺得我對耳懷孕,講緊我只係用緊一個幾舊水嘅入耳式耳機(,當然我個耳機本身係支援Hi-Res).
總括嚟講,MSI GS65 STEALTH THIN 8RF絕對係好有驚喜,有齊電競notebook必要嘅元素,聲,畫都做得好,而且唔止部機做得輕薄,連隻火牛都貫切輕薄嘅原則,做到真正帶得出街嘅感覺,而唔係重到喊,揹出街仲慘過擔泥.(同你講多樣吖,佢個mon可以180度展開,咁就唔怕打機卡關,炆到唔小心啪斷個mon啦ww)


text:
kikki. k
-
繼上次為大家介紹唔同款式嘅情人節心意卡 Ideas 之後,係咪覺得唔夠喉呢?一張心意卡之外,最好就加一份小小地嘅禮物啦~唔洗大份架,最緊要有心,比男/女朋友覺得你好錫佢地嘅!下面6款情人節小禮物就岩哂身邊嗰位最重要嘅佢喇~
-
情人節又就快到喇,有情人嘅大家諗好左送咩未呢?小編好明白,有時「我愛您」呢三個字係好難講出口嘅.. 未係 couple 嘅,當面講又好 akward ;做左情侶嘅,又驚講太多好假咁.最好當然就係寫出嚟啦,從女仔嘅角度睇係會顯得出你更有誠意架!
-
話說U編有個傳統,就係係新年咩都要換新嘅!拿拿拿~記住1月1嘅新年同農曆新年係唔同架,CNY 都要買過啲新野起舊迎新嘛!既然港女日理萬機,人地 schedule 排得好 full 架嘛~點可以冇一本靚靚嘅 schedule 同日記嚟記得每日要做同做左嘅事呢?丫,仲有!小編仲爭咁啲紅色野賀一賀新年,拜年時可以逗多啲利是… 好!而家就帶大家一次過買哂佢地返嚟!
-
上次介紹完kikki. K充滿Christmas氣氛嘅聖誕禮物之後,今次輪到迎接美滿嘅2017年靚靚文具喇!大家睇岩仲可以拿拿聲係Christmas Party前買定送比朋友添!(小編比較想自用,因為太靚了~~)
-
12月終於嚟到,又到左港女最愛嘅聖誕節,今個月第3個星期開始,相信大家都會有滿滿嘅X’mas party架喇~一班姊妹開party要交換禮物,kikki. K真係不二之選,精品好靚又有質素之餘,收到嘅人絕對會心心眼啊!


text:
聖安德烈斯島 必去景點及聖安禮布基海灘附近酒店推介
聖安禮布基海灘附近酒店預訂
神秘優惠價幫你慳更多
即時揭開神秘優惠價,慳得更多
聖安德烈斯島必去推介 - 聖安禮布基海灘
想去 聖安德烈斯島 自由行?等 Hotels.com 帶你玩盡 聖安德烈斯島聖安禮布基海灘 啦!留意我地文章,話你知去聖安德烈斯島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖安德烈斯島聖安禮布基海灘 附近有咩酒店,等你更加容易計劃行程,慳返酒店來回景點嘅時間.
聖安德烈斯島聖安禮布基海灘 自由行
去得聖安德烈斯島聖安禮布基海灘 自由行最緊要一定係揀啱日子去.一啲熱門景點例如,聖安德烈斯島 嘅 聖安禮布基海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖安德烈斯島聖安禮布基海灘 交通
想去聖安禮布基海灘 暢順無阻濟,最好就係出發前,睇清楚聖安德烈斯島聖安禮布基海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖安德烈斯島聖安禮布基海灘 必食必買攻略
聖安德烈斯島聖安禮布基海灘一直都係旅遊熱門地點,去到聖安德烈斯島聖安禮布基海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2018年7月21日星期六
週日尋堡記(下)
Town hall??? 入面有一部ATM機.
呢個城堡好靚呀!
教堂左&右.但係入面唔靚的.
售票處.
但係行花園係免費嘅.
溫室
後花園好大.
以前嘅水閘建築.
個城堡花園有湖,可以遊船河.
城堡背面
Minaret太遠,唔想行.Zoom埋去影算啦.
呢邊應該係以前嘅馬房.
之後繼續去Milotice搵最後一堡.
參觀都係要join guided tour嘅.但係有呢間房開放參觀.
城堡背面.
我估唔係職員,係嚟參觀嘅人士.因為佢哋搵人幫佢哋影相.
前溫室用咗嚟展覽啲雕像.
返維也納前去Hodonín嘅超市入貨.
24 則留言:
睇啱邊個堡未呀?買咗佢收藏你d大婆二奶小三同傻狗啦回覆刪除
果一家4口咁好心機扮古裝去參觀回覆
城堡唔多啱,都係狗竇啱我啲.刪除
我估係有得租.
大到有個湖咁有派頭,係咪某某王爺架?回覆刪除
唔誇張,真係喺屋企走動都要坐轎, 行到腳跛.
身邊到有幾個下人跟出跟入,要拎乜嘢都要等一陣至有.
成家人著晒古裝去城堡影相,可能係呢個城堡嘅後人,沒落的貴族.回覆
冇睇資料係邊個貴族.刪除
沒落的貴族懷勉昔日光輝.
有沒有在任何古堡住過?回覆刪除回覆
住過一次,唔太特別.刪除
個城堡真係幾靚喎回覆刪除
點解要着古裝去參觀呢回覆
我估古裝係有得租.刪除
一家四口扮古裝人,配合現場喎.回覆刪除
個城堡的確好靚,google Lednice 第一張相就係佢回覆刪除
入面真係唔靚?又唔影相比我哋睇
你應該行過去睇埋Minaret,喺歐洲少見有阿拉伯式歷史建築物
古裝一家四口如果唔係睇見佢哋搵人幫佢哋影相,咪會誤會佢哋係職員囉?:p回覆
入面唔靚>我指間教堂,好普通.相都費事影.刪除
個Minaret好遠㗎.你google map睇睇.
我初時以為係職員㗎.但係見有細路,冇奶油會有童工吖.
王子會唔會揾次試下租套王子袍去影張相?回覆刪除回覆
著龍袍都唔似太子喎.刪除
地方咁大,行到腳軟啦.有無紀念品店?回覆刪除回覆
售票處有紀念品賣,但係唔又唔吸引.刪除
如果王子著咗王子袍,記得擺張相上來睇吓…回覆刪除回覆
著咗都唔似太子架啦.刪除
呢幾個月你冇乜係屋企喇!白交租.回覆刪除回覆
星期日即日來回啫嘛.刪除
應該每間城堡都有馬房,見你兩篇都有介紹回覆刪除回覆
馬房必備㗎.行自己個後花園都要馬代步啦.刪除
呢度靚喎,天氣又好, 買番幢作行宮啦.回覆刪除回覆
btw奧地利有一座宮殿搵買家,開價5M歐羅.刪除